
1. 


Topao rujanski dan sipao je sunčano zlato 
po bijelim kućama Hrvatskoga Groba. Prostrana 
ulica bila je kao od dragosti raširene ruke, koje 
pozdravljaju došljaka, kad cestom, što vodi od 
Slovačkoga Groba, ulazi u selo, Crkva, što za- 
mišljeno stoji na pročelju ulice, kao da upire 
pogled prema ulazu u selo, kojemu je ona već 
tri i pol stoljeća brižna majka i čuvarica, 

U selo je po sredini ceste ulazio čovjek sa 
štapom u ruci, Ugledavši crkvu, stane, skine klo- 
pavi šešir i obriše poderanim rukavom oznojeno 
čelo. Zatim se kao bojažljivo ogleda na sve 
strane te ponešto pognut, kao da na leđima nosi 
teško breme, upravi korake kroz sredinu ulice. 
Kad se tako stao sve više približavati crkvi, na- 
jedamput stane pred jednom kućom, okrene se 
prema njoj, skine šešir; prekriži se, pa se onda 
uspravi, ubrza korake do crkve i za čas iščezne 
ispod luka, koji se nadvio nad vrata, što vode u 
cintor (portu) pred crkvenim ulazom i u grob- 
lje iza crkve. 

Na suprotnoj strani ulice od one kuće, pred 
kojom se čudni došljak prekrižio, stajao je auto. 
Oko auta bilo je skupljeno desetak djece, koja 
su salijetala mlađega gospodina, što je među 
njima stajao: 

»Imate li ešče knjižice?« 

»Nemam, djeco, sve sam vam već podijelio,« 
odgovarao im on. »Jeste li ih odnijeli kući?« 


- »Smo,« djeca će gotovo u jedan glas. 
»Pa što su rekli tata i mama?« - 

. >»Da su im lipe te knjige iz Zagreba,« javi se 
jedan devetgodišnji bistri dječak. 

Gospodin ga pogleda i upita: 

»A hoćeš li i ti čitati knjigu, koju sam ti dao?« 

»Dvi ste mi dali, Obadvi ću ja pročitati zato, 
kaj su horvatske.« 

Gospodinu se svidio taj otvoreni dječakov od- 
govor. 

»Kaži mi, dečko, kako se zoveš?« upita ga. 

»Janko Grebić.« 

»To je moj sin,« oglasi se jedan između ne- 
kolicine seljaka, koji su postrance stajali s dru- 
gim, nešto starijim gospodinom u razgovoru, 

»Vi ste Grebić?« upita ga mlađi gospodin. 

»Da, Juro Grebić,« odgovori seljak, kojemu 
je moglo biti oko tridesetosam godina. 

»Imate bistroga sina,« gospodin će. 

»Hvala Bogul« zadovoljno će i ponosno se- 
ljak. »Dat ću ga u škole.« 

»A ako bude dobar đak, možda će doći i u 
Zagreb na sveučilište... .« 

»E, kad bi to Bog d o!« sijevne neka radosna 
iskra u seljakovim očima, »I trebalo bi, jer i mi 
smo Hrvati, premda smo već preko tri stotine 
godina ovako daleko od Hrvatske. Za svjetskog 
sam rata kao vojnik bio neko vrijeme u Hrvat- 
“ skoj. Bio sam sretan, što sam vidio staru našu 
nekadanju domovinu, A osobito mi se svidio Za- 
greb. U njemu sam se osjećao kao doma. Odon- 
da ne prestajem misliti na Hrvatsku. Odonda 
osjećam, da je i ovo naše selo dio te daleke Hr- 
vatske, jer smo i mi, koji u ovom selu živimo, 
potekli iz Hrvatske, jer i mi govorimo hrvatski, 
jer i u nama kuca hrvatsko srce. Priljubili smo 
se dođuše drugoj našoj domovini Slovačkoj, 
koja je djedovima našim dala utočište, kad su 
gonjeni nevoljom iz Hrvatske došli ovamo. Ušli 

smo u život slovačkog naroda, od kojega se ni- 


. kada ne kanimo odijeliti, ali nismo prestali biti 


Hrvati. Zato sam i ja jučer bio u Trnavi, da vi- 
dim onu hrvatsku slavu, koje nikada ne ću zabo- 
raviti. Kako ste krasno govorili vi, koji ste došli 
iz Hrvatske, kako je uzvišeno govorio naš vođa 
Hlinka! Osjetio sam, kako njegovo srce gori ve- 
likom ljubavlju prema vama Hrvatima iz Hrvat- 


ske. Bio sam presretan, Ta i nas slovačke Hrvate 


grije ta velika njegova ljubav... .« 

Sve je bilo utihnulo i kao u nekom divljenju 
slušalo. I cijelo selo kao da je bilo pritajilo dah, 
da ne pomuti zanosni izljev Grebićeve duše. I 
sunčane su zrake prestale trepetati te su samo 
klizile po krovovima, kao da nevidljiva ruka po 
njima zapisuje neobičnu kroniku, kakva se u Hr- 
vatskom Grobu ne pamti. 

U taj čas bio je stao nasred ceste onaj čudak, 
koji se okrenuo prema kući na suprotnoj strani 
i nijemo se prekrižio, Dok je Grebić govorio, 
svi su bili tako obuzeti slušanjem njegovih riječi, 
te nitko nije ni primijetio došljaka, Istom kad 
je Grebić u govoru stao te sam kao prestrašeno 
upiljio pogled u došljaka, i drugi su se okrenuli 
prema njemu. Ali nitko ni da je riječi rekao. Tek 
pošto je čudak odbrzao prema crkvi, upita sta- 
riji gospodin: 

»Zašto se taj čudni čovjek pred tom kućom 
prekrižio ?« 

Prvi trenutak nitko nije ništa odgovorio, nego 
se samo javilo nekoliko pritajenih uzdaha. A 
Grebić je nijemo gledao preda se u zemlju. 

»To je neobična i duga priča,« izlane napokon. 

»Čini mi se, da taj čudak baš nije sasvim pri 
pameti,« umiješa se onaj mlađi gospodin. 

»Pa i nije,« potvrdi seljak, nešto stariji od 
Grebića, »Jedna velika ljubav iz mladosti nje- 
gove pomutila mu je razum.« 


>A ova kuća tu prijeko?« 

»To je kuća moga tasta,« reče Grebić, 

Oba gospodina, i stariji i mlađi, pogledaju ga 
u čudu, Cijela im je ta čudna stvar postala sve 
neshvatljivija, 

»A zašto je otišao tamo k crkvi?« upita stariji 
gospodin. 

»On svakog ponedjeljka dolazi na naše gro- 
blje,« stariji će seljak. 

»Na nečiji grob?« 

»Da, na grob moje punice,« odgovori Grebić. 

Dok su se oba gospodina još u većem čuđenju 
pogledala, reče Grebić starijem seljaku: 


»Idi, Fabijane, odvedi gospodu do crkve i po- | 


kaži im Pavla, a dotle ću. ja otići knezu, da vi- 
dim, hoće li skoro biti gotov ručak.« 

Djeca su ostala oko automobila, gdje se šofer 
s njima bio stao šaliti, Oba gospodina uputiše 
se, praćeni trojicom seljaka, prema crkvi, A Juro 
Grebić prijeđe preko ceste do kuće seoskoga 
kneza (rihtara). 

»Vi se zovete Fabijan?« upita stariji gospodin 
seljaka, koji je uza nj išao. 

»Da, Fabijan Vrbinković,« odgovori on. 

»Kako imate lijepo hrvatsko prezimel« 

»Skoro svi mi u Hrvatskom Grobu imademo 
hrvatska prezimena. Evo i ova dvojica se zovu 
jedan Galović, a drugi Marković ,, .« 

»Pa i 'ja sam Marković,« okrene se stariji go- 
spodin prema jednom od one dvojice seljaka, 
što su išli s mlađim gospodinom, i pruži mu ruku. 
»Dr Stjepan Marković, A vi?« 

»Ja sam Petar Marković...« seljak će pri- 
hvativši pruženu ruku, 

»A kako je, molim, vaše ime?« upita seljak 
Galović mlađega gospodina. 

»Dr Nikola Grančić.. « 

. »Pa Grančića ima još u Svetom Jurul« usklik: 
ne Galović. »Po mnogim mjestima oko Brati- 

slave bilo je Hrvata. Sad nas je ostalo samo još 
u tri sela, ali još u dvadeset drugih ima hrvat- 
skih prezimena... .« 

Uto su bili došli do crkve, ušli kroz vrata cin- 
tora, zaobišli crkvu i zašli u groblje. 

Odmah zapne svima oko na jednom grobu, 
gdje je onaj čudak stajao ogilivši jednom ru- 
kom nadgrobni spomenik te podignute glave 
upro lijevo oko (desnoga nije imao, nego mu je 
bilo povezano kožnom prevlakom) u dvokriž na 
crkvenu tornju, a usne su mu se pomicale kao 
u molitvi, 

»Kako se on zove?« upita tiho dr Marković, 
kad su svi stali, da čudaka izdaljega promatraju. 

»Paval... Paval Čaplović,« odvrati Vrbinko- 
vić, 

Uto se Paval trgne i potegnuvši ruku sa spo- 
menika zagleda se u ljude, koji su dolazili pre- 
ma njemu. Kao poplašen htio se pokupiti i otići, 
ali ga Vrbinković zovne: 

»Paval, čekaj malo! Evo gospoda hoće da te 
nešto pitaju.« 

On stane i pogleda bojažljivo dra Markovića 
i dra Grančića, 

»Ne bojte se, i mi smo Hrvati,« reče mu dr 
Marković, »Došli smo čak iz Hrvatske.« 

»Eja... eja,« zaigra neki sjaj u luđakovu oku. 
»I tamo u Ameriki... i tamo sam vidil takovih 
Horvatov... .« , 

»Zar ste bili u Americi?« upita ga dr Grančić. 

»Eja... bil sam... Srce sam zgubil... A tu 
je Kristinina mati... Ne oće mi govorit. . .« orosi 
mu se oko, 

»Bog će već dati...« dr Marković će. ' 

»Eja...eja... A ja ću opet u Ameriku... Ta. 
mo me čekaju... Kristina neka ostane... Neka 
čeka .. Idem... Brzo... brzo.., brzo... .« 

I odbrza iz groblja pa cestom kroz selo, oda- 
kle je i došao. . 


Svi su gledali za njim, dok se nije dr Grančić 
javio s pitanjem: 

»A tko je ta Kristina?« ' 

»Njegova nesuđena velika ljubav. Sadašnja 
žena Jure Grebića.. .« 

S tornja se crkve javi zvono, Zvuk se njegov 
razlio po selu, pomilovao sve kuće, zatitrao 
pred svim prozorima te se po sunčanim zrakama 
stao dizati prema nebeskom modrilu. A: molitva 
cijeloga sela šaptom ga je nastojala dostići u 
modrim visinama, 


LI. 


Kod rihtara (seoskoga kneza) Martina Turi-. 


nića sjedjeli su za stolom dr Marković i dr Gran- 
čić s domaćinom i njegovim sinom sveučilištar- 
cem Jožkom. Domaćica i njena kći Štefina, pla- 
vooka osamnaestgodišnja djevojka, dvorile su 
goste nudeći ih objedom, koji su na brzu ruku 
priredile. Nisu se nadale gostima, 


Kad su dr Marković i dr Grančić oko devet sati , 


prije podne stigli autom iz Trnave, nisu se ka- 
nili zadržati u Hrvatskom Grobu duže nego dva 
sata, da stignu za objed još natrag u Trnavu, 
gdje su ih zastalno i očekivali. Najprije su po- 
sjetili župnika, koji ih — bio je to stari svećenik, 
a bio je na toj župi još iz madžarskog doba — 
nije baš najljubaznije primio, Vidjelo se, da je 
u njemu još bio ostao duh stare vlasti, te mu 
novi slovački vjetar, koji je dolazio tamo ispod 
Tatra, nije prijao. Zavukao se u svoj župni dvor 
te osim svoje svećeničke službe ni za što drugo 
nije htio znati, A sad su ga došli uznemiriti ne- 
kakva dva doktora čak iz Hrvatske. Ljubazno im 
se smješkao, ali nije ih ni ispratio, kad su izla- 
zili iz župnog doma, Dao im je svog zvonara, da 
im odključa i pokaže crkvu, i to je bilo sve. 
Kad su razgledali crkvu i groblje, uputili su se 

učitelju. To je bio nekakav Čeh, kakvi su iza 
prevrata g. 1918. u mnoštvu došli iz Češke te 
zaposjeli velik dio učiteljskih mjesta po Slova- 
čkoj zamijenivši nekadanje madžarske učitelje. 
Ni on nije pokazao osobite susretljivosti, kad je 
čuo, da su to Hrvati iz Zagreba, koji su jučer 
bili na Hlinkinoj skupštini u Trnavi. On je iz svo- 
jih novina »Českć Slovo«, koje svaki dan prima 
iz Praga i koje u zvijezde kuju ministra vanjskih 
poslova Beneša, upućen, da Hlinka širi mržnju 
prema Česima te da svojim autonomističkim 
separatizmom i papističkim klerikalizmom ruši 
češkoslovačku republiku. Šta dakle sad tu traže 
takvi ljudi, koji čak iz Hrvatske dolaze na pro- 
tudržavne parade tog omraženoga Hlinke? Jest, 
čuo je, da su i Hrvati takvi rušitelji države kao 
i Hlinkini Slovaci. S takvima on ne će da ima 
posla. I brzo ih se otresao ispričavši se, da baš 
ima školu. A onda su dr Marković i dr Grančić 
otišli rihtaru (seoskom knezu). Rihtarovu kuću 
pokazala su im djeca na ulici, Rihtara su baš 
našli kod kuće, To je bio prvi čovjek, koji ih je 
s iskrenom prijaznošću i radošću primio. Kod 
njega je baš bio po nekom poslu Juro Grebić, 
kojemu su se oči zaiskrile od radosti, kad je čuo, 
da su došljaci Hrvati iz Zagreba. Jest, ta mlađeg 
je, sjeća se, jučer vidio u Trnavi na onoj tribini, 
s koje su Hlinka i drugi govornici govorili na- 
rodu, : 

.»Bit ćete danas na objedu moji gosti,« rekao 
je rihtar, izakako su se čitav sat zadržali kod 
njega u razgovoru prolistavši osobito spomenicu 
Hrvatskoga Groba, u kojoj je ispisana prošlost 
sela, a među ostalim i prvi spomen na župnu 
crkvu iz godine 1589, »Povedi, Juro, gospodu po 
selu, neka vide, kako živu naši ljudi, i pokaži im 
osobito one kuće, koje imadu lijepo islikane 
sobe, naše narodne nošnje i uspomene iz starog 
doba, Dotle će biti priređen objed. . .« 

pe “paze e iki 


Preko jednog sala obilazili su po selu i posje- 
tili mnoge kuće. Bili su i u kući Jure Grebića, koji 
ih je ponudio čašom dobrog vina, Grebićeva 
žena, na kojoj se vidjelo, da je kao djevojka 
negdje bila vrlo lijepa, radovala se odličnim go- 
stima jednako kao i njen, od nje valjda tek za 
tri ili četiri godine stariji muž. Dovela je i svoje 
dvije kćeri, sedmogodišnju iRuženu i petogo- 
dišnju Betku, da ih pokaže gostima. 

»Imamo i devetgodišnjeg sina Janka,« pohva- 

lila se, »ali on je još u školi.« 
Njene su riječi odisale materinskom toplinom 
i ponosom. A njen pogled, koji je govoreći o 
svojoj djeci upirala u svog muža, dokazivao je, 
kakav duboki obiteljski sklad vlada između tih 
dvoje mladih ljudi. 

»Kako dobra mora da je Grebićeva žena svome 
mužu i svojoj djeci!« rekao je dr Marković dru 
Grančiću, kad su na čas, pošto je Grebić bio oti- 
šao u podrum po vino, a ona izvela svoje dje- 
vojčice iz sobe, ostali sami. 

>Da, vidi se i njoj i njemu na licu, da se nji- 
hove duše potpuno razumiju,« potvrdi dr Gran- 
čić. »Bit će, da im je srca združila velika ljubav 
njihove mladosti, Mislim, da se samo iz velike 
ljubavi može razviti savršen obiteljski sklad... .« 

Razgovor im je prekinuo Grebićev dolazak, A 

.kad su četvrt sata kasnije izlazili iz njegove kuće, 

baš su se školska djeca vraćala iz škole. Tu je 
priliku dr Grančić upotrijebio, da djeci podijeli 
knjige, što ih je bio u većem broju donio iz Za- 
greba kao dar slovačkim Hrvatima. Djeca su ra- 
dosno primila knjige i odmah otrčala, da ih od- 
nesu kući, a poneko smionije dijete vratilo se i 
ponovno, ne bi li i po drugi put dobilo koju 
knjigu. Dotle se tu skupilo i nekoliko seljaka iz 
bližih kuća, : 

A sad su eto oba zagrebačka gosta bila za rih- 
tarovim stolom. Domaćica je donijela na stol 

kokošju polivku (juhu) sa šiflinkama (krpicama), 
a kad je zatim ponudila kuhano kokošje meso 


s krumpirom i hrenom, ispričala se, što je mo- 


rala kokoš skuhati, jer je ponedjeljak, pa se u 
selu ne može dobiti nikakvog mesa. Na koncu je 
Štefina, sva rumena nešto od rada u toploj ku- 
hinji, nešto opet od stidljivosti pred stranom go- 
spodom, donijela na stol punu zdjelu kolača. 

»Ne znam, da li će vam ovaj naš belež ići u 
tek,« domaćica će, »To je pita s kupusom, kakvu 
kod nas osobito vole, pa sam htjela, da vam ne- 
što, što je posebno naše, ponudim. . .« 

Dr Marković nije dosta mogao nahvaliti. taj 
belež, tako mu se svidio, A domaćica je uživala 
slušajući njegove riječi pohvale te je neprestano 
iznova nudila. 

Dotle je domaćina nalijevajući izvrsno vino iz 
svoga vinograda već ne znam koji put izricao 
svoju radost, što eto on kao rihtar ovog hrvat- 
skog sela ima za svojim stolom jedamput goste 
i iz Hrvatske. 

»Nisam nikad bio u Hrvatskoj,« govorio je, 
»ali znam, da su naši pradjedovi odanle došli i 
da smo i mi, njihovi potomci, dio onog naroda, 
koji tamo živi. Mi smo kao američka loza, za 
koju se zna, odakle je presađena k nama. Baš 
tako se zna, odakle smo i mi presađeni na ovo 
slovačko tlo. I kao što američku lozu, koja se 
kod nas udomaćila i srasla s našom zemljom, ne 
mislimo više vratiti natrag u Ameriku, tako smo 
i mi ovdje srasli sa slovačkom zemljom, s koje 
se više ne ćemo vraćati u domovinu naših pra- 
djedova. Ali Hrvati smo i na ovoj dragoj nam 


. slovačkoj zemlji Hrvati i ostajemo.« 


»Drago nam je, što te lijepe riječi baš od vas 
kao poglavara sela čujemo,« kucnu se s njim oba 
zagrebačka gosta. »Slične smo riječi čuli i od 
Jure Grebića.« 

»Da, da, on i ja se najbolje razumijemo,« do- 
maćina će. »Zapravo sam, moram vam priznati, 
do te svijesti po njemu došao. Stariji sam do- 
duše oko petnaest godina od njega. Ali eto on je 
za vrijeme svjetskog rata bio u Hrvatskoj, pa 
kad se odanle vratio, stao je po našem selu go- 
voriti o Hrvatskoj kao domovini, odakle smo 
potekli i na koju ne smijemo zaboraviti. Naši 
su mu se ljudi isprva smijali, ali ja sam se u to 
zamislio. I kad sam sve dobro promislio, dao 
sam mu pravo, Odonda smo postali nerazdruživi 


prijatelji. I kumovao sam mu, kad se ženio. Za: 


jučerašnji smo se dan obadvojica spremali i u 
Trnavu, kad smo čuli, kakva se ondje sprema 
hrvatska svečanost. Ali u zadnji čas su me spri- 
ječili moji rihtarski poslovi, pa je s Jurom u 
Trnavi mjesto mene bio evo moj sin Jožko.« 
»Sve da si ti, oče, i išao, ne bih bio propustio, 
da i ja ono slavlje ne vidim,« upadne mladi Tu- 
rinić ocu u riječ. »Bilo je zaista divno, nezabo- 
ravno! Hrvati su iz Hrvatske došli k nama, da 
tu kod nas proslave jednog svog velikana, ko- 
jega im je Slovačka dala, Kardinal Haulik, ko- 
jemu su jučer na njegovoj rodnoj kući u Trnavi 
postavili spomen-ploču, simboličan je lik, koji 
duhovno veže dva bratska naroda, slovački i hr- 
vatski. I zar nismo i mi slovački Hrvati kao sku- 
pina dani od Hrvatske Slovačkoj, da budemo 
vjekovna veza između te dvije zemlje? Nikad ne 
ću zaboraviti, što nam je jedamput rekao jedan 
naš profesor, dok sam još išao u gimnaziju. Pi- 
tao nas je, šta mislimo, tko je Bratislavu i cijeli 
kraj oko našega glavnoga grada sačuvao Slo- 
vačkoj. Kad smo mu jedan ovo, drugi ono odgo- 
vorili, on će najedamput: Hrvati! Jer eto Brati- 
slavu su od šesnaestog stoljeća upravo bili op- 
kolili Hrvati svojim naseljima, koja su se prote- 
zala po cijelom kraju između nje i Trnave, mno- 
gostoljetnoga kulturnog središta Slovačke.« 

Oba Zagrebčanina slušala su sa zanimanjem 
mladoga pravnika, koji se bio sav zanio, dok je 
govorio. Njegove smeđe oči sanjarski su gle- 


.dale preda se, a usko, ponešto blijedo lice bilo 


se osulo lakim rumenilom. Vidjelo se, da sve, 
što govori, duboko proživljuje u duši, koja je 
puna osjećaja i poleta. 

»Bratislava i Trnava bila su u prošlosti dva 
vrlo značajna grada za nas Hrvate uopće,« pri- 
mijeti dr Marković nadovezavši svoju misao n 
riječi mladog Turinića, 

»Osobito Trnava,« doda dr Grančić, »Na to više 
puta mislim, koliko je Hrvata dolazilo na neka- 
danje trnavsko sveučilište.« 

»Nama je tu i danas Trnava kulturno sredi- 
šte,« reče rihtar. »Moj se otac Franjo Turinić još 
godine 1876. upisao za člana Društva sv. Voj- 
tjeha, koje nam svake godine iz Trnave šalje 
knjige. Za vrijeme madžarske vlasti bile su nam 
to glavne slovačke knjige. Pa i danas.. .« 

Ustane od stola i dohvati s police požutjelu 
knjigu »Spomenicu Društva sv. Vojtjeha« iz go- 
dine 1886., te nam listajući po njoj pokaže, kako 
je među članovima Društva sv. Vojtjeha pod bro- 
jem 3168. tiskano ime: »Turinić Franjo v Hor- 
v&tskom Gurabe.« 

»A hrvatskih knjiga niste nikada dobivali?« 
upita dr Marković. 

»Nikada. Mi ni ne znamo čitati hrvatski. U 
kućama svojim doduše govorimo hrvatski, ali 
svoje narječje, koje je već i pomiješano sa slo- 
vačkim riječima. U školi i u crkvi je samo slova- 
čki jezik ...« razlagao je mladi Turinić. 

»Bili smo i kod vašeg župnika i kod učitelja,« 
spomene dr Grarčić. ; 

Rihtar samo odmahne rukom pa će s uzdahom: 

»Ah, nemamo sreće, Župnik je Madžar, a uči- 
telj Čeh, No valjda ni to ne će uvijek tako biti. 

Samo dok Slovačka bude mogla na sva takva 
esta postaviti svoje sinove. . < 
koa koji je živo tekao, najedamput pre- 
kine dr Grančić pitanjem, koje je upravio rih- 
Rekli ste, da ste kumovali Grebiću, kad se 
ženio. Ta me njegova ženidba zanima, jer slu- 
im, da nije bila posve obična.« pk 
poi velim vam, pravi roman,« odvrati rih- 
tar. »Siromah Paval! Jeste li ga vidjeli? Još je 
prava Božja sreća, da je Grebić svojom s 
tom znao osvojiti srce S žene, pa je njihov 
ivot sada doista nepomućen.« 
EL i. li uvijek takav bio?« radoznalo upita dr 
čić. . . 
Po bilo je svega!« uzdahne rihtar. »Dugo bi 
trajalo, da vam sve pripovijedam. No ako = 
to baš tako zanima, eto moj Jožko je sve to 
opisao, pa neka vam dade, da pročitate. . .< 
»Ali... kako ću, oče?« usprotivi se sim. »Ja 
sam to samo onako pokušao zabilježiti... Ai 
bi Juro rekao?« i 
“S Ništa ne bi rekao,« odvrati rihtar. »Ja ga do- 
bro poznam. Samo ti dajl« nia 
Časak je Jožko oklijevao, Ali kad ga je i dr 
Grančić zamolio, neka mu da, ode on u drugu 


sobu i za čas se vrati s nekoliko školskih teka i * 


uži ih dru Grančiću: ' ' ; 
"sio tu sam to zapisao, kako su mi otac i drugi 
kazivali. A neke sam stvari baš i od samoga Gre- 
ića sazna0.« ' s 
ka to je čitav romani« usklikne dr Marković 
nagnuvši se dru Grančić, koji je stao listati m 
tekama. »To bismo morali do sutra ostati u rir- 
vatskom Grobu, da to sve pročitamo .. .< : 
»A koliko još kanite ostati u Trnavi?« upita 
ladi Turinić, ' teku 
S »Do četvrtka,« odgovori dt Marković. »Još 
ćemo pohoditi i Nitru.« 

»Pa eto ponesite to i pročitajte u Trnavi, pa 
mi onda poštom povratite . . .« 

Dr Grančić pogleda radosno mladog sveučili- 
štarca i spremajući teke u svoju kožnu torbu 
htjede baš nešto reći, kad se otvoriše vrata sobe, 
u koju uđoše Juro Grebić, Fabijan Vrbinković i 
Petar Marković, 

»Došli smo, da se još porazgovorimo s go- 
stima iz Hrvatske,« reče Grebić. 

Bila su već četiri sata po podne, kad se dr Mar- 
ković već treći put digao i rekao: 

»Ali sad je ipak već krajnje vrijeme, da idemo. 
Lijepo nam je tu kod vas u Hrvatskom Grobu. 
Hvala vam, dragi naši Hrvati, na vašoj ljubavi i 
gostoljubivosti. Ne ćemo vam to nikad zabora- 
viti, I u Hrvatskoj ćemo o vama pripovijedati i 
pisati, da vas ni stara domovina vaših pradjedova 
ne zaboravi .. .« 

Dan se već posve bio okrenuo prema zapadu, 
kad su dr Marković i dr Grančić, ispraćeni do 
samovoza (auta) od rihtara, njegove obitelji i 
prijatelja, ostavljali Hrvatski Grob, Dr Grančić 
je na prozoru Grebićeve kuće vidio i lijepu glavu 
njegove žene, koja je sa smiješkom kimnula, 
kad ju je pozdravio. 

A onda su za čas izjurili iz sela. 

»Nezaboravan doživljaj!« gotovo klikne dr 
Grančić, : ' 

»Nezaboravni ljudi!« doda dr Marković, »Naša 
krv, naša duša, naše srce. . .« 

Kad su već bili blizu Slovačkoga Groba, samo- 
Voz morade stati, jer je na kotaču pukla guma. 
Dok je vozač namještao kotač s novom gumom, 
dr Marković i dr Grančić izađu iz samovoza. 

Pedesetak koraka dalje sjedio je kraj ceste 
čovjek, podbočio s obje ruke glavu uprijevši 
lakte o koljena te se nepomično zagledao prema 


. sunčanom zapadu, s kojega se sivkasta, kao od 


svile fina koprena stala spuštati na zemlju. 

»Nije li ono ludi Paval?« pokaže rukom prema 

jemu dr Marković. : 
bs Grančić pođe odmah ravno prema mjestu, 
gdje je čovjek sjedio. 

»Paval...« javi mu se. 

dak se okrene i nasmije. . ' 

IE. eja... tam v Ameriki su tiež Horvati... 
Ale tam nie je Kristina. . .« reče i zagleda se opet 

ijemo prema zapadu kao i prije. i ; 
br Grančić je časak još stajao, zatim se vrati 
k samovozu, koji je već opet bio pripravljen, da 
krene. Provezli su se kraj ludog Pavla, a da se 

m nije ni osvrnuo. m. ; . 
, Sl ecora je duša samo još grob jedne velike 
ljubavi,« sjetno će dr Grančić. 


.»Čitat ćemo... .« doda s primjesom odvjetni- ' 


ke hladnokrvnosti dr Marković. | 

S Još noćas. ..« opipa dr Grančić svoju kožnu 

torbu, kao da se htio uvjeriti, da li su u njoj 
i isi mladog Turinića, 

M EE kao na Llinsa jurio kroz Slovački 

Grob. 


HI. 


a — i inače uvijek zamišljena, kao da 
ati o davnim danima svoje slave — spu- 
štala je umorne vjeđe pod prvim lakim ha 
toplog večernjeg sumraka, koji se došuljao, da 
je pomiluje po blijedom joj licu, ia da om 
njeni tornjevi, koji joj dadoše ime ro i 
ma, činili su se kao ruke uzdignute prema nebu 1 
sklopljene na večernji pozdrav Trnavskoj Gospi, 
kojoj se cijeli ovaj kraj Slovačke moli daa 
A neko tajanstveno strujanje lebdjelo je o. šut. 
ljivih raštrkanih crkava i nad krovovima (od 
žljivo šćućurenih kuća. Cijeli je taj staro eg 
nom ozbiljnošću zaogrnuti grad kao od neke pri- 
tajene čežnje tiho uzdisao. 

I dr Marković je, kad je samovoz ušao među 
prve trnavske kuće, iz punog srca uzdahnuo: 

»Oh, kako mi je voljko osjećanje, kad gle- 
dam ovaj meni od prvoga susreta tako dragi 
gradi« 

Dr Grančić se trgne iz nekih svojih misli te 
upita: 

»Zar smo već tur« 

»Ti kao da si daleko nekud lutao za svojom 
maštom,« pogleda ga dr Marković. 

»Da, još uvijek u Hrvatskom Grobu;« potvrdi 
dr Grančić, »Župnik, učitelj, rihtar, Grebić, Kri- 
stina, Štefina, Paval, Jožko — sve te osobe, u 
kojima smo susreli lice, dušu, srce, sudbinu i taj- 
nu tih naših od domovine tako daleko odbačenih 
Hrvata, izazvale su u mojoj duši tako neopisivo 
čudne dojmove, te im se nikako ne mogu oteti. 


.Nešto se u mojim mislima i osjećajima zamrsilo, 


što ne znam, kako da razmrsim.. .« 


»Hajde, da opet malo skrenemo našem sve- 
tom zemljaku i da po njemu Bogu zahvalimo, za 
ovaj lijepi današnji naš dan!« dr Marković će ne 
obazirući se na Grančićeve zamišljene riječi, te 
ie šoferu nalog, da skrene pred uršulinsku 
crkvu. 


U tihoj skromnosti pokrajne ulice i u svetoj 
tišini čedne crkvice stadoše obojica u pobožnom 
strahopočitanju pred jednostavnim oltarom, pod 
kojim u metalnoj škrinji počivaju kosti bl. Mar- 
ka Križevčanina i dvojice njegovih mučeničkih 
košičkih sudrugova. Tu su u ovoj gotovo nepo- 
znatoj skrovitosti vječnom miru predani ostanci 
jednog velikog Hrvata, koji je krvlju svojom 
Poškropio tlo Slovačke, da dade svjedočanstvo 
za vječni ideal, koji je zajednički i Hrvatskoj i 
Slovačkoj. 

»I ovo je jedan hrvatski grobu ovoj 
dragoj slovačkoj zemlji,« šapne dr Grančić iza 
časka zadubljene pobožnosti. 

»Jedan sveti hrvatski grob!« kao u zanosu po- 
tvrdi dr Marković. »Grob, na koji ni ne misle one 
tisuće Hrvata, kad se mole križevačkom Blaženi- 
ku. A trebalo bi, da u hodočašćima dolazimo 
ovamo... .« 

Neki tajanstveni titraj došuljao se kod tih ri- 
ječi od vječnog svijetla ispred glavnog oltara i 
pao oko škrinje košičkih mučenika. A onda se 
digao i izgubio se pod crkvenim stropom, kao da 
dah neke molitve prati prema nebeskoj visini... 

Kad je pet časaka kasnije samovoz stao pred 
zgradom Društva sv. Vojtjeha, dočekao je oba 
zagrebačka gosta domaćina, ravnatelj te ustano- 
ve, pozdravivši ih s upitom: 

»Ta gdje ste, da vas cijeli dan nema?« I 

»Dva hrvatska groba su nas neodoljivo privu- 
kla i zadržala,« odvrati dr Grarčić. ' 

»Kako dva?« raširi domaćina u čuđenju zjeni- 
ce svojih iskrenih očiju. 

»Pa eto posjetili smo opet i našeg svetoga 
Križevčanina,« razjasni dr Marković. 

»A tako!« shvati tek sada domaćina Grančićev 
odgovor. E 

Kad .su se u ravnateljevoj sobi udobno spustili 
u naslonjače uz čašicu slovačke borovičke, ras- 
pleo se razgovor o doživljajima iz Hrvatskoga 
Groba. Ravnatelj domaćina je s radosnim uživa- 
njem slušao zanosne izljeve obojice Hrvata nad 
onim, što im je današnji dan donio. On razumije 
taj njihov zanos, što su i u Slovačkoj naišli na 
davno otrgnutu hrvatsku granu, I on je, kad je 
poslije svjetskog rata pohodio američke Slovake, 
bio presretan, kad se našao tamo preko Oceana 
među svojim zemljacima, koje je kruta nevo- 
lja istjerala iz domovine i nesumnjivo bacila tako 
daleko od narodnog stabla, i 

»Spomenuli ste dva hrvatska groba,« na kraju 
će svetovojtješki domaćina, »Ali u tim je grobo- 
vima velika simbolika. Hrvatski Grob, koji se 

prije zvao Gurab (Graba), nosi svoje današnje 
ime ne kao skrovište umiranja i smrti, nego 
uskrsnuća. Vaši Hrvati, koje je Slovačka primila 
i dala im u nevolji sklonište, bili su, istina, od 
tuđina osuđeni na narodnu smrt. Ali ih je Slo- 
vačka sačuvala od te smrti. I evo čini se, da ste 
odkrili, kako iz Hrvatskoga Groba odsijevaju 
prve zrake uskrsnuća, koje vašim sunarodnjaci- 
ma na toplim grudima naše domovine sviće... 
A grob bl. Marka Križevčanina? Ako običan grob 
znači smrt, svetački znači život, koji nas diže 
prema vječnim sferama... Hrvatska je Slovač- 
koj povjerila čuvanje tih dvaju grobova, i ona: 
bdije nad njima kao nad svetim zalogom narod- 
nog i vječnog uskrsnuća, za kojim zajednička 
čežnja veže slovački narod s hrvatskim ,. .« 

»Divno ste to reklil« klikne prostodušno dr 
Marković, »U tom je dublji smisao naših dana- 
šnjih doživljaja. U tom je ona dragost, kojom mi 
je od prekjučer osvojila dušu Trnava, a od da-> 
nas i Hrvatski Grob.« 

»Da, Trnava i Hrvatski Grob. . .« nadoveže do- 
maćina, »to su dva svjetionika, koji rasvjetljuju 
i pokazuju zajednički put Slovačke i Hrvatske. 
Tu su pred nekoliko stoljeća jedna drugoj pru- 
žile ruke. Ovamo su vaši pređi dolazili, kao što 
ste i vi ovih dana došli, I bili su primljeni s brat- 
skom ljubavlju, koju smo i vama jučer doka- 
zali... .« : 

Tiho radosno ganuće spustilo se na dušu obo- 
jice Hrvata. U kratkoj šutnji našlo je svoj naj- 
jači izražaj. I cijelo veče, dok su sjedjeli kod 
ravnateljeva gostoljubivog stola, nije ih više 
ostavljalo. Razgovor je tekao čas u mirnom toku 
čas u brzicama, a duše su kipjele osjećajima dra- 
gosti. 

.Samo bi dr Grančić na mahove znao ušutjeti i 
nijemo se zagledati preda se: Misao bi mu ute- 
kla k Hrvatskom Grobu, gdje bi u duhu vidio Kri- 

stinu, kako izviruje kroz prozor, i ludog Pavla, 
kako se pred jednom kućom prekrižuje... 

»Vi ćete noćas prespavati u sobi našeg pred- 
sjednika Hlinke, koji se jutros vratio u Ružom- 
berok,« prekine dra Grančića domaćina iz nje- 
govih misli, a onda se opet okrene dru Marko- 
viću: »A vi se, nadam se, dobro osjećate u mojoj 
gostinjskoj sobi. Dobro odpočinite noćas oba- 
dvojica, pa ćemo sutra u starodrevnu Nitru...« 

Dr Grančić je htio nešto reći, ali je prešutio. 
Samo je dižući se od stola dohvatio svoju torbu 
i opipao je, a onda se zadovoljno s njom uputio 
za domaćinom, koji ga je poveo k Hlinkinoj 
sobi. Tek na vratima se okrenuo i doviknuo dru 
Markoviću: 

»Laku noć! Spavaj dobro!« 

»A ti nemoj da predugo bdiješ nad zapisima 
mladog Turinića. Treba se i naspavati. Laku 
noć!« ' ' 

Malo iza toga ostao je dr Grančić sam u sobi, 
koju je Društvo sv. Vojtjeha u ukusnom slovač- 
kom narodnom stilu uredilo svom predsjedniku. 
Tu, gdje je sinoć Hlinka u molitvi proveo sat, 
prije nego mu je san nakon napornog dana odr- 
žane svečanosti zaklopio oči, sad se on spustio 
časkom na koljena na Hlinkino klecalo... 

Zatim je otvorio torbu, izvadio teke mladog 
Turinića, sjeo k stolu i stao čitati. Sat je za sa- 
tom odkucavao na obližnjem tornju franjevačke 
crkve, A svijetlo je u Hlinkinoj sobi neprestano 
svijetlilo. I sve do svanuća novog dana to Hlin- 
kino svijetlo nije utrnulo... 


/ 

DRUGI DIO: 


ZAPISCI JOŽKA TURINIĆA 





I 


Cijeli je Hrvatski Grob već davno znao, da su 
se Paval Čaplović i Kristina Jelačić zagledali 
jedno u drugo. To je bila ljubav, kakva se u na- 
šem selu nije upamtila. Kristina je ljepota dje- 
vojka, kakve ni u devet drugih sela nema. Kad 
se onako vitka, punana, jedra, rumena, uvijek 
nasmijana pojavi na ulici, kao da joj se sve kuće 
od neke dragosti smješkaju, dok prolazi kraj 
njih, Kao da zemlja, po kojoj joj lagane noge 
stupaju, postane mekana poput baršunastog sa- 
ga. Kao da se neko svijetlo oko nje širi, koje ju 
je svu oklopilo, te zablješćuje oči, što se obaziru 
za njom. Kao da se neka začarana kraljevna od- 
nekud stvorila, pa njen čar zahvaća sve, čega . 
god joj se pogled dotakne, A ona kao da je sebi 
svijesna, da se s njom i oko nje događa nešto 
neobično, samo ide i jedva čeka, da stigne do cr-. 
kve i uđe u nju. Ondje se po strani spušta na ko- 
ljena, sklapa ruke i šapće molitvu, koja opet kao 
da se šulja po svoj crkvi, pred svakim svetačkim 
kipom i slikom časak se zaustavlja i ide dalje, 
a onda se vraća opet natrag i zaustavlja pod ko- 
rom tamo, gdje nedaleko od vrata stoji Paval... 

Paval je ozbiljan momak. Jedinac u oca i maj- 
ke, koji su najsiromašniji u selu. Nadničari, koji 
nemaju ništa svoga, nego rade samo drugima. 
Sinu nemaju što da ostave iza svoje smrti, pa su 
ga dali u grad u zanat. On je sebi izabrao stro- 
jarski zanat, pa kad ga je svršio, otišao je u že- 

ljezničarsku službu. Postao je strojar na željez- 
nici. Namješten u Košicama nekoliko je godina 
rijetko dolazio kući, samo o Božiću, Uskrsu i još 
koji put. Ljudi su se, kad bi tako došao, čudili, 
kako je postao kršan, pristao i lijep momak. 
Zaustavljali su ga i upuštali se s njim u razgo- 
vor. 

»Sve rjeđe dolaziš, Paval, kući,« govorili bi 
mu, »Zar ćeš se posve odmetnuti od nas?« 

»Šta ćemo! Služba je služba,« odgovarao bi on, 
»Pa i daleko su Košice... .« 

»Pa kakav je to grad? Je li naš?« 

»Dakako da je naš,« digao bi on glavu, »Pravi 
madžarski grad.. .« 

»Ima li tamo i Hrvata, kao što smo imi?« 


»Nema. Samo su svud u okolici slovačka sela.« 


»A u gradu nema Slovaka?« 

»Ima. Pa zar nisu i Slovaci Madžari?« 

»Tko je tebe, sinko, to naučio?« gledali bi ga 
ljudi u čudu. 

»Pa tamo nas na željeznici tako uče. Tko ne 
će da nn Madžar, tomu nema službe na željez- 
nici . 

E, moj sinko, sad vidim, da si zbilja daleko 
od nas. 

Po selu se stalo čudno šuškati o Pavlu. Oso- 
bito među ženama. 

»Paval se pogospodio,« govorile su. 

»Šta ćeš, kad je uvijek samo među madžar- 
skom gospodom.« 

»A otac i mati su mu najveća sirotinja.« 

»Rekla sam već njegovoj materi, da će s Pav- 
lom još svašta biti,« jedna će postarija žena 
žmirkajući, 


»Kad se tamo u gradu oženi, ne će više ni gle- 


dati svoje roditelje« doda druga klimajući oz- 
biljno glavom. 
»Valjda je već sebi i našao kakvu Madžaricu, 

kad tako malo kada dolazi kući,« jedna će mlađa, 
još pristala udovica. 

»Pa i jest momak od oka, I naše se djevojke 
mnogo ogledavaju za njim,« opet će ona sa 
žmirkavim očima. »Ali on nijedne da pogleda.« 

»I nisu naše djevojke za njega, Da imam de- 
vet kćeri, nijedne ne bih dala za takvoga. Nema 
ti ničega gorega, nego kad se puka sirotinja po- 
gospodi!« 

Žene su stojeći pred crkvom u tili čas utihnule, 
jer se tu odnekale stvorio Paval, Došao je i on 
u crkvu, Treće je zvono prosulo svoje zvukove 
po cintoru, po okolnim kućama i po širokoj ulici, 
koja se sva pomakla u žurbi, da stigne na poče- 
tak službe Božje. 

Kad se svijet poslije mise razilazio, Paval je 
izašavši među prvima iz crkve stao po strani pred 
njom, da dočeka svoju majku, pa će zajedno S 
njom kući, Dok je tako stajao i promatrao, tko 
sve izlazi iz crkve, najedamput se trgne: oči mu 
se sukobiše s očima, iz kojih kao da je neka is- 
kra vrcnula, i nesamo da mu je zabliještila po- 
gled, nego mu pala negdje ispod grla, zapekla 
ga i svu mu krv upalila, U taj mah se one oči spu- 
stiše, kao da utonuše u rumenilu, koje je oko 
njih planulo. 

Oko Pavla kao da se okrenuo cijeli svijet. Za- 
gledao se netrenimice prema onoj strani, gdje se 
među svijetom izgubio vitki djevojački stas sa, 
svijetlom kosom, iza koje se sakrio onaj blje- 
štavi sjaj očiju, što ga je tako žarko, tako čaro- 
bno ošinuo, te mu je sada tako čudno, kao da 
mu je neka tajna sila oduzela svu snagu. Stoji. 
kao ukopan, a misli kao da su mu se razišle na 
sve strane, kao što se taj svijet sada razilazi iz 
crkve. On bi pošao za njima, da ih stigne, da ih 
iznova pokupi, da ih moli, neka ga ne ostave, 
neka ostanu s njim, jer mu srce tako nemirno 
udara, pa se boji, da će mu i ono pobjeći. Ali 

kad bi se sad maknuo, osjeća, da bi ovako bez 
misli, kakav je u ovaj čas, učinio nešto, što bi 
prasnulo kao grom. Svi bi se zaprepašteno oku- 
Pili oko njega, zgrabili ga, i on bi uzalud pružao 
ruke, da dohvati onaj vitki djevojački stas sa 
zlatnim vlasima... 

»Što si se tu tako ukočio?« povuče ga za ruku 
mati izašavši među posljednjima iz crkve. 

Paval je pogleda, pa kao da se probudio iza 
sna, makne desnom rukom kapu s čela, prevuče 
preko njega ruku, zatim se nasmije, namjesti 
opet kapu i reče: 

»Ništa... ništa... Čekao sam te.. .« 

I pošao je s majkom. Glava mu se sama od 
sebe zamišljeno spuštala, Od časa do časa bi je 
dizao te se nemirno ogledao, kao da nekog po- 
gledom traži i čeka. 

Majka ga je postrance ispod oka pogledavala, 
a onda će najedamput okolišajući: 

»Već dugo hoću da te pitam... Svijet mi sva- 
šta govori... Eto već si u dvadesetčetvrtoj godini. 
Mogao bi se ženiti. .., Kažu, da si u Košicama već 
našao djevojku... A meni ništa ne veliš,.. Maj- 
ka sam ti,. .« 

Paval se nasmije. Njegov smijeh se rastrgano 
prosuo iz usta, X 

»Ja.., djevojku?.., U Košicama?.. .« 

»Pa zašto da ne? Valjda ne ćeš iz našeg sela? 
Kao da drugdje nema djevojke za tebel« 

Pavlu nestade smiješka s lica. Malo mu se na- 
mrštiše obrve. Ali ne reče ništa, 

»Ništa mi ne kažeš...« opet prihvati majka. 

»A što da ti reknem, mama?« on će glasom, 
koji je titrao od neke pritajene mekoće, 

»Jesi li sebi našao djevojku?« 

Paval ne odgovori. Samo je gledao pred sebe. 

»No? Reci, da me to više ne muči!« 

Paval okrene lice prema njoj. Časak ju je ni- 
jemo gledao, a onda spusti vjeđe i izusti: 

»Jesam, majko... Ali ne u Košicama... .« 

Neka ptičica je na drvetu, ispod kojeg su pro- 
lazili, zapjevala, zalepršala veselo krilima i odle- 
tjela u sunčanu daljinu, 

Kad je pred veče Paval prošao kroz selo, na 
jednom se zaokretu pred njim stvorila djevoja- 
čka glava sa zlatnom kosom i svijetlim, dubokim 
očima. 

»Kristina . . .« šapnuo je iznenađeno i stao. 

I ona se -zaustavila. Htjela je nešto reći, ali 
rumenilo, kojim joj je lice planulo, kao da joj 
je opalilo i oči i usta, pa se vjeđe samo spustiše, 
a sa usana ni riječ da se odkine. ' 

»Kristina,« ponovi nakon časka zbunjene šut- 
nje Paval i dohvati joj ruku, »odsad ću se češće 
nego dosad navraćati kući. . .« 

»Zašto?« podigne ona oči k njemu. 

»Jer si titu.. .« stisne joj on lagano ruku, koju 
je neprestano držao. 

»Pa ja sam uvijek tu bila,« nasmije se ona, a 
neka toplina prostruji iz tog smiješka, 

»Ali tek danas sam te našao. . .« 

»Ti mene našao?« zatrepti čaroban sjaj u nje- 
nim očima, da je Paval sav zadrhtao. 

»Da, našao,« izusti, »i ne ću, da te izgubim. . .« 

»A kad se vratiš u Košice?« zadrhta u njenu 
glasu nešto, što ga je upeklo kao od uboda igle. . 

»U Košice? Ništa ja nemam u Košicama. Pogo- 
tovu...« stane malo i zagleda se toplo u njene 
oči, koje su predano bile uprte u nj. »Odsad mo- 
ram tebi biti bliže. Tražit ću premještenje u Bra- 
tislavu.« E 

»Onda bi mogao češće dolaziti kući?« gledala 
ga je ona neprestano upijajući žar njegovih 
očiju. 

»Svake nedjelje. Da li bi ti to voljela?« 

Ona nije ništa odgovorila, samo mu je s lakim 
drhtajem stisnula ruku i spustila glavu, a onda 
se naglo okrenula i odbrzala. 

Paval je stajao i gledao za njom, Nije ni po- 
kušao, da je dostigne. Njemu je srce kipjelo od 
dragosti, kakve još nikad u životu nije okusio. 
Bio je opojen nekim miljem, koje je tu oko 
njega ostalo od Kristine. Osjećao je, da se nje- 
gov dosadašnji život zaustavio na ovom zao- 
kretu, gdje se s Kristinom susreo, neka neodo- 
ljiva sila se pred njim prepriječila, pa ni makac 
dalje. Tu sad treba skupiti nove snage, pa onda 
jurnuti naprijed, da se sve pod tobom potrese 
i prolomi. Ali to će moći samo s Kristininom 
pomoću, Zar bi mu je ona mogla uskratiti? Ona, 
koja mu je svojim čarobnim očima zaplela srce 
u tako zamršene niti osjećaja, da mu je sada spu- 
tano kao ptica u krletci, a onda pred njim stala 
i tako se predano zagledala u njegove oči? 

»Kristina!« htio je viknuti za njom. Ali nje više 
nije bilo. A i usne su mu smogle samo šapnuti to 
drago, to sveto ime, koje je poput zastave zale- 
pršalo nad njegovim životom... 


HI, 


Drugo je jutro Kristina rano ustala, Kad je 
izašla na dvorište, jutarnje su joj se sunčane 
zrake uplele u zlatnu kosu, koja kao da je od 
sunčanog zlata još više nabujala, pa zlato sve 
kao da kapa na njena ramena, na njene ruke i 
pred njene noge, što su se priljubile k rosnoj 
travi. Stala je nasred dvorišta i raširila ruke 
protežući se na jutarnjem zraku, koji je svojom 
mirisavom svježinom stao da prožima cijelo 
njeno biće, Njene raširene ruke bile su, kao da 
su ispružene za nečim, što bi htjela dohvatiti, 
obujmiti i privući k sebi. Oči je sklopila, na usta 
je požudno udisala zrak, grudi su joj se snažno 
dizale i spuštale: sva je bila kao u nekom čekanju, 
sva se bila pretvorila u slatku čežnju. A onda je 
naglo spustila ruke i sa smiješkom zadovoljstva, 

koji joj se prelio licem, okrenula se te u žurbi. 
otišla na drugi kraj dvorišta. Čas zatim vraćala 
se goneći pred sobom jato bijelih gusaka, koje 
su radosnim gakanjem ispunile cijelo dvorište. 
Kristina im je otvorila dvorišna vrata, ispustila 


.ih na ulicu, a kad su one krenule prema. donjoj 


strani sela, pošla je i ona za njima, 

Ide Kristina, a misli idu pred njom kao i to 
jato gusaka. Ona se žuri za njima, kao da ju je 
strah, da joj se ne bi razbježale na sve strane. 
Ona osjeća, da te njene misli nisu više, kakve su 
jučer bile. Nekako su postale drukčije, življe, 
nestašnije, neposlušnije, pa baš kao da ih neka 
nepoznata sila vuče od nje, a one samo što ne 
pobjegnu. Bojažljivo strepi nad njima, da ne 
ostane bez njih, Što bi ona onda? Ovako ona 
samo ide za njima, a da ne zna ni sama kuda. 
Pušta, da je one vode, kud ih je volja. Bolje i 
tako, nego da joj se razbjegnu. Skupit će ona njih 
opet, uhvatiti opet uzde nad njima, postat će joj 
opet poslušne i ravnati se po njenoj volji. A sad 
joj je gotovo i ljepše, što može ovako đa im 
preda svoju volju, jer ta njena volja, koja je 
uvijek bila čvrsta, pa je sve oko nje moralo po 
njoj biti, sad je nekako omekšala kao zrela kaj- 
sija... 

Kod kapelice sv. Trojstva na kraju ulice Kri- 
stina je stala, prekrižila se i sklopila ruke, Obu- 
zela ju je takva želja za molitvom, kakvu ne 
pamti, da je kada osjetila. Odkad joj je jučer u 
crkvi molitva skrenula, kuda još nikada nije, te 
se zaustavila pred korom na mjestu, gdje je sta« 
jao Paval (ona ga je, ne zna ni sama kako, vi- 
djela, kad je ušao u crkvu), odonda joj je ta mo- 
litva postala posebno draga. I sinoć ju je tro. 
struko duže molila nego inače, kad je pošla na 
počinak, i uvijek joj se činilo, da ta njena mo- 
litva opet staje pred onim vitkim momačkim sta- 

som, pa se onda iznad njega izvija uvis, kruži 
nad njim i napokon nestaje u nedogledu... 

I sada se tu pred kapelicom, dok su guske s vi- 
kom odjurile na obližnju barinu, da se u njoj 
okupaju, Kristina sva predaje molitvi, koja joj 
s tolikom slatkoćom izlazi iz srca te se uspinje 
do križa na kapelici, sjeda na nj poput bijeloga 
goluba, koji će, kad se malo okupa u sunčevu ju- 
tarnjem zraku, odprhnuti put nebeske modrine. 
Kristina gleda u taj križ, a oči joj trepere kao 
lišće posuto jutarnjom rosom, I u njenim očima 
se skupile dvije kapljice rose, koje kao da su se 
ravno s neba spustile u njenu očinju zelenkastu, 
poput jezera duboku bistrinu. ' S 

»Kristina .. .« javi se u taj čas iza nje glas, od 
kojega joj se sve biće potreslo. Bilo joj je, kao 
da se od zvuka toga glasa sve oko nje uzbibalo, 
kao da se zemlja ispod njenih nogu raspukla, te 
će se sad-na survati u provaliju. ao 

U tili čas se okrenula, a ruke, koje su joj još 
trenutak prije bile sklopljene u molitvi, sad su 
se raširile i našle oko jednog vrata, kojega se 
uhvatila kao jedinog spasa. . 

»Paval.. .« šapnula je, a mislila je, da je kri- 
knula, te da je taj krik cijelo selo čulo. I da joj 
nitko ne vidi rumenilo lica, kojemu žar gase 
kapljice, što se spuštaju iz očiju te mile i kapaju, 
nitko da ih zaustavi, spustila je glavu, naslonila 
je na grudi, što su se uz nju našle, a dvije je sna- 
žne ruke privijaju tako toplo, tako iznenađeno, 
tako sretno. 


»Kristina, odlazim i nisam ni slutio, da ću te 


tu naći...« čula je drage riječi, kao da nasta- 
vljaju tamo, gdje su jučer pred večer, kad je 
ono pred njima pobjegla, bile stale, | Na 

»Pa jučer si rekao, da si me našao i da ne ćeš, 
da me izgubiš. Uvijek ćeš me nalaziti, kudagod 
kreneš,« podigla je glavu i uprla u nj oči, koje 
su još bile rosne kao zrele šljive u zoru. 

»I nikada te ne ću izgubiti?« 

»Nikada...« 

S križa na kapelici odprhnula je ona Kristinina 
molitva i poput bijelog oblačića rasplinula se u 
nebeskoj modrini, Vidjela je, kako se dvoja usta 
tu pred kapelicom približiše, sklopiše i stopiše u 
nešto, što je žarko kao oganj, sladko kao pje- 
sma, veliko kao nebo, sveto kao molitva. Kristi- 
nina molitva, koja se rodila u njenu malom, to- 
plom srcu, ponijela je to, što je vidjela, u nebe- 
ski bezkraj, da to ondje stavi Pod okrilje vječ- 
nosti, . 

Osjećaj vječnosti strujio je cijelim Kristini- 
nim bićem, kad je iza prve dragosti poljubca, 
kojega sebi nikad nije znala ni zamisliti, a koji 
se eto tako naglo, tako nenadano stvorio tu u 
zagrljaju dviju momačkih ruku, opet spustila 
glavu na Pavlova prsa. 

»Paval... jeli... ti sad odlaziš?« zadrhtala je 
i stisnula glavu jače k njemu, da čuje, kako silno 
bije njegovo srce, prepuno sreće, kojom je uza- 
vrelo i prekipjelo. : 

»Odlazim, Kristina, ali brzo ću se opet vratiti,« 
Paval će i spusti svoje usne na n jenu zlatnu kosu, 
kao da će s nje med srkati. 

»Ja ću te čekati... svaki dan čekati... uvijek 
čekati. ..« padale su njene riječi s usana, kao da 
s njih kapa najslađi sok. 

»Ljubiš li me, Kristina?« osjetila je, kako su 
njegove ruke čvrsto, a ipak tako milo zahvatile 
njenu glavu i lagano je odmakle. 

Njegove oči uroniše u njene. Svega je naokolo 
nestalo, Samo njihove oči bile su tu, a nad njima 
se raskrilo neizmjerno, vječno nebo, da bude tajni 
Svjedok onoga, što na te oči srce srcu nezaborav- 
no kazuje, duša u dušu neizbrisivo piše. 

»Reci, Kristina. . .« bilo je, kao da nečija ruka 
rasklapa knjigu njene životne tajne, Pa kad je 
sad već rasklopljena, kad je njena tajna već 

odkrivena, kad je već više nigdje nema sakriti, 
i njene usnice šaptom je gm . 
iubim, Paval... Već dugo... .<— ok 
aK istina? ... Već dugo?« kliktaj ushićenja 
in iz Pavlova grla. KJ 
DE... Kad si lani o Božiću bio kod kuće, 
rvi put sam to osjetila... Ti me nisi Sase 
Hi ia sam se, da me ne bi vidio, sakrivala pr : 
kabnim ... Bojala sam nm 2 m saa 
tebi počela osjećati ... Bila sam u isu : 
rom ... Neprestano . saa E a 
iala o tebi, molila se za tebe... 20 : 
sl bo, bojala sam ie e u o I m: 
zimalo, ne ću moći izdržati... da cu pd 
i tražiti i vratiš koje je odbjeg 
tebe i tražiti, da mi vratiš srce, Ko kiše 
tol ... A kad si sad opet došao, slu! 
da rasna kucnuo čas, koji će odlučiti mojom čin 
nino ... I Bog je eto dao.. .< e ona op 
glavu privijajući se presretno k Pavlu. a 
A on se samo predavao njenim ag nim .. 
su mu obasjavale put, po kojem da ae 
to jasno vidi — ta divna ljubav došla i s: 
Sad je njegovo srce tek proćutjelo svu nj 
dragost, svu njenu čarobnu poni ba : 
»Kristina, evo me, tvoj sam, Zauvij eje 
i "las je 2 o tako svečano, 
f e, a glas mu je zvučao t 
>. ditilo, kao da iz njega čuje zvukove trublje 
leke visine. xh race 
' nako ke htjela je izreći, ali glog da 
se utopio u novom cjelovu, kojemu su se pre ' 
i snice. ; mo ' 
"kato iza toga stajala je opet sama Sa oaad 
lice i gledala, kako Pal enje senj x 
»dmiče cestom prema Slova , : 
=. A stigne na vlak, kojim će se odvesti u Ko 
S steko ... tako daleko... .« sijevne dod ira 
mozak, a vjeđe se samo sklopiše, da pokriju 
rosnim kapljicama zamagljene oči, 

Na barini, kraj koje je Paval odmicao cestom 
u daljinu, guske su se punim glasom javile, kao 
da cijelom selu žele razglasiti slatku tajnu, s ko- 
jom sad Paval odlazi, kao što nikad nije odlazio. 


NI. 


Kristina je sa svojom majkom bila zabavljena 
velikim spremanjem. Sutra je blagdan sv. Stje- 
pana, kralja, crkveni god, pa sve treba da bude 
čisto i svečano uređeno. 

Prednu hižu (sobu) spremala je Kristina. 
U svakoj je kući ta soba najljepše uređena, te 
se njom ponosi domaćica, ali u kući Jurja Je- 
lačića, koji se ubraja među najbogatije ljude u 
selu i čija je kuća jedna od najljepših, svetlica 
je posebno ukrašena svime, što su pučka umjet- 
nost i običaji pružili. Sve je tu naokolo puno 
islikanih tanjura i zdjela, povješanih do drveno- 
ga stropa ili poslaganih na išaranoj polici, oko 
koje vise islikani vrčevi, Pod gredama se njišu 
cifrarijama ukrašene svijeće, a oči sviju svetaca, 
kojih su mnogobrojne slike upravo prekrile zi- 
dove, kao da su uprte u tamnocrvena vrata so- 
be, na kojima šarene slikarije usred četiriju mo- 
drih polja bljeskavo odsijevaju obasjane svijet- 
lom kroz oba čipkastim zastorima zastrta pro- 
zora s ulične strane. Uz zid u pročelju sobe i s 
lijeve strane stoje drvene klupe, kojima su na- 
sloni crveno obojeni i bujno islikani šarenim 
cvijećem i pobožnim kršćanskim znakovima, a 
u sredini je jednostavno naslikani lik Majke 
Božje s malim Isusom. Na naslonu jedne klupe 

ispisano je i ime domaćine Jurja Jelačića s go- 
dinom 1865., valjda godinom njegova rođenja. 
Na suprotnoj strani sobe je postelja, također 
islikana ukusnim šarama, a na njoj su naslagani 
vanjkuši gotovo do samog stropa. Pred poste- 
ljom je opet klupa s nježnim cvjetnim slikari- 
jama, među kojima se ističu osobito tulipani 

okrećući se kao u čežnji za bijelim mušicama, 
što su se među njima smjestile sa slatkim smi- 
ješkom. Za vratima se u kut stisla svijetlim mo- 
drilom obojena škrinja, po kojoj se islikano 
crveno cvijeće dojima poput plamenova, te sa- 
mo što ne planu. U protivnom kutu sobe je peć 
od kaljeva, pred njom klupa bez naslona, a uz 
peć s jedne i druge strane vise na zidu po jedan 
buino  islikani tanjur s ptičicama na cvjetnim 
grančicama u sredini, te ti se čini, da će te pti- 
čice sad-na zacvrkutati i svojom pjesmicom is- 
puniti cijelo čarobno ozračje svetlice. 

Kristina je baš dovršila spremanje te pošto je 
napokon obrisala i daščani pod, stala je na vra- 
tima, da još jedamput sve očima pregleda, nije 
li što zaboravila urediti. S jednog išaranog vrča, 
koji je visio na polici, smješkalo joj se lice lov- 
ca, koji koracajući širokim korakom među sa- 
mim cvijećem s lovačkom puškom na ramenu i 
sa svinutom lulom u ustima kao da se mlad i 
lijepo obučen u modroj uniformi žurio prema 
njoj. Kristini je nehotice zapelo oko na tom liku 
lovca u času, kad je po njem kliznula zraka 
sunca kroz prozor. I učinilo joj se, kao da je 
taj lik na čas poprimio lik, koji bi, kadgod bi 
na nj pomislila, uvijek nagnao njeno malo srce 
na življe kucanje, njene lijepe oči na čeznutlji- 
viji sjaj, a njene grudi na duboki uzdah. 

»Doći će...« kao da je neki šapat lebdio oko 
nje, a ona je sva zadrhtala od neke dragosti. 

U taj tren se javi glas njene majke iz kuhinje. 

»Jesi li, Kristina, gotova?... Šta si stala i 
kud si se zagledala ?« 

Kristina se okrene, ne odgovori ništa, nego 
samo izađe iz svetlice kroz vrata, koja su vodila 
u kuhinju, ' ' 

Tu je njena majka već bila sve spremila i ure- 
dila. Islikani zid ognjišta svojim je šarenim cvi- 
jećem, zelenim i modrim srcima te crvenim i 

žutim polumjesecima i j ij 
spunjao cijelu kuhinj 
a vedrinom, koju su o jeenati MIdEG+ 
rojni šaroliko islikani tanjuri, što vise iznad 
a. S jedne strane vrata krušne peći, a s 
o g s Pu su se kao stražari sta- 
drevnom, tako divno ukrašenom ogniišt 
dajući jedno u drugo, kao š der ae žu 
Uj u: , to pretjerano samo- 
svijesna sadašnjost gleda u romantički h 
prošlost, I da nije sve te u mila NagE 
s Pravo svetošću zadah- 
nute ljepote, po kojoj je kuhinji 
kućno svetište, možda bi ti sak dano Dika 
V >, u već davno bil 
A oo zo 2 dva svijeta, što su = a 
Sit. Primltivne prošlosti i praktičke sada- 
»Kristina!« zovne majka kćer, koj iz pr 
e : » Koja se iz pred- 
ni Ša e bila kroz kuhinju uputila ravno u dvo- 
»Što je, majko?« stane Kristina i 
3 na i pogle 
“rad poni pogledom u kaka ra o 
a: remena ona nevoljko stala osjećati 
En eo koji ju je nekako neobično “ea 
A u ila je, da majka tim svojim pogledima 
radije no: u njenu dušu. A Kristina bi sve 
» nego da joj majčin pogled razotkrii 
ono, što je na dnu svoje duše tak ko tuvala 
i krila od svega svij Matret= 
I Id sveg ijeta. Zato je i nehoti - 
pije kera zo Saladina i ne dvo 
ima. aje, da ne će moći uvijek tak 
da će tu tajanstvenu nit, koi : tula 12. 
nst| » koja se opletala i za- 
mrsila oko nje i majke, morati i i . 
ile O | : ati jedamput : 
mrsiti. Krist ije ni i iliti, Šta 
sa tada € “u nije ni usuđivala pomisliti, šta 
»Kristina, hoću nešto da ti kaž i 
< bor | ažem . , .« brisala 
la i a o. O pregaču i ozbiljno se zagledala 
Kristina je osjetila, k joj 
, kako joj srce nai 
o stane, te se trza i > aka da = piso 
lea do pred oči joj se spustila kao neka ma. 
» Kroz koju ni ne razabire sviju crta majčina 

lica, nego vidi samo namrštene obrve nad nje- 
nim oštrim očima, što danas svojim pogledom 
upravo bodu u srce, 


»Već nekoliko mjeseci mi nisi više ona, koja 
si prije bila...« nastavlja majka, a njen glas 
je tako neobično dubok i tvrd. »Znam, šta je. I 


cijelo selo to zna. Ali ja ti evo, kćeri, kažem: 


Paval nije za tebe. Ti kao bogata jedinica moraš 
sebi boljeg momka naći, a ne iz najsiromašnije 
kuće u selu.. .« 


Kristina se morala nasloniti časak uza zid, jer 
joj je bilo, kao da će se srušiti. Oko nje se na- 
jedamput sve zavrtjelo i svu ju je okružio neki 
šum, kroz koji su padale majčine riječi ikao 
udarci čekića. Ali to je bilo samo za nekoliko 
trenutaka. Tada je Kristina osjetila, kako joj je 
kroz žile stala strujati opet snaga: stisnula je 
šake i usnice, podigla glavu i nepomičan pogled 
uprla u majčine oči. 

»Jest, Kristina, to ti kao majka govorim,« 
čula je majčine riječi dalje. »Meni je toga, što 
svijet već o tebi toliko govori, dosta. Šutjela 
sam isprva. Mislila sam: proći će te to, doći ćeš 
i sama k pameti. Ali odkad je on premješten u 
Požoni, pa je stao sve češće dolaziti kući, da te 
samo što više zaludi, vidim, da ti i ja kao tvoja 
mati moram svoju reći, Pogotovu odkad si na 
Bilu nediljuž na proštenju Pavlu, kako ču- 
jem, dala pierko, a on tebi prsten. Vas ste dvoje 
prema tome javno pokazali, da se mislite uzeti. 
Ali zaboravila si, da neku odluku o tom imam 
i ja. Pa kad si na to zaboravila, evo ću te ja na 
to podsjetiti. Znaj, Kristina: ti za Pavla nikad 
ne ćeš poći... .« 
ne e e a S 

1 Tako su slovački Hrvati zvali prije Bratislavu. 

2 Tako zovu nedjelju Sniježne Gospe, kad iz Hrvat- 
skoga Groba ide proštenje u Marlatal. » 

Kristina korakne korak naprijed uhvativši se 
s obje ruke za glavu, zatim pusti, da joj se skli- 
znu niza zlatnu kosu, ' 


»Majko .. .« bilo joj je da krikne, ali je samo 
napola šaptom smogla izgovoriti tu riječ, u koju 
je slila sav očaj svoje duše nad onim, čim su joj 
majčine riječi ranile srce. 


»Jest, ne ćeš biti njegova, jer ja to ne daml« 
još tvrđe udariše riječi s majčinih usana o njeno 
srce. ' ' 


Kristina se ustoboči na te riječi i napnuvši 
sve sile, koje su se u njoj lomile, kao da je hoće 
svu da rastrgaju, izgovori: 


»U svemu te, majko, mogu i hoću slušati, ali 
u ovom ne mogu.. .« 


»Ti me moraš i u tom slušatil« uhvati je maj- 
ka za rame. 


»Ne, ne dam svoga srca ubitil« otme joj se 
Kristina. »Za kog ću poći, o tom ću samo ja 
odlučiti!« 


I okrenuvši se izleti na dvorište. Žar ljetnog 
dopodnevnog sunca dočekao ju je tu u svoj 
topli zagrljaj. Ali ona se otela tom zagrljaju 
utrčavši u komoru, tu se spustila na štrych 
(škrinju za žito), pokrila rukama lice i zaje- 
cala, 

»Paval... Paval, zar zbilja ne ću nikada biti 
tvoja?« jecala je, a srce joj se, stisnuto od bola, 
trzalo i kidalo. ' 

Nad prozorčićem komore javilo se iz golu- 
binjaka pod krovom mekano, čeznutljivo, me- 
lankolično gukanje bezbrižno zaljubljenih golu- 
bova, A jedna sunčana zraka pala je kroz prozor- 
čić u komoru i kao da je po tlu do Kristininih 
nogu stala bilježiti melodiju tog slatkoga guka- 
nja... 

IV. 


Kristinina je majka bila vrlo uzrujana, Već 
nekoliko mjeseci osjeća, kako joj se u srce uvu- 
kao kao neki crv, koji joj pije krv. Na mahove 
Joj se zamagli pred očima, te misli, da se cijeli 
svijet oko nje okreće, pa samo što se ne stropo- 
šta na zemlju kao panj. A drugi put je opet ne- 
što stisne oko srca, pa ne može daha uhvatiti. 
Sve joj misli raštrkano vrludaju po prošlim da- 
nima, kao da traže nešto, što je davno izgub- 
ljeno. Najedamput stanu, a njene se oči rašire i 
. zagledaju ukočeno preda se, U mašti joj se tada 
stvori slika, koja izranja iz neke dubine, prekri- 
vene maglom zaboravi. Pred sobom ugleda mo- 
mački lik, te kao da čuje njegove riječi: 


. »Margita, mislio sam, da si mi od sviju djevo- 
jaka najdraža, ali srce je odlučilo drugačije i za- 
voljelo drugu, Lijepa si, draga si, imućna si, ali 
srce ne pita, nego je otišlo drugoj, koja se mo- 
žda ne može s tobom mjeriti, pogotovu ne bo- 
gatstvom, Nisam kriv, Srce je jače od vol je. Mo- 
raš mi oprostiti. Moraš se smiriti; Moraš zabora- 
viti na me... .« ' 

Ona sklapa oči, a ruka joj se sama od sebe 
diže, da otjera tu bolnu sliku ispred sebe, Ali 
mjesto te slike stvori se druga pred njom: neka- 
danja njena drugarica Terezija, koja joj je pre- 
otela dragoga, Bile su nerazdružive kao dvije 
sestre. Iako je ona bila iz bogatije kuće, a Tere- 
zija Jurkovićeva iz posve siromašne, jedna se k 
drugoj bila tako priljubila, kao da se nikada ra- 
stati ne će. A tada je među njih stupio Ferdo Ča- 
plović, koji je svojom pristalošću osvojio srce 
lijepe Margite Miklenčićeve, Ona se povjerila 
Tereziji kao iskrenoj drugarici te ju je jednog 
dana zamolila, neka Ferdi odnese njenu, Margi- 
tinu, poruku, da se želi s njim nasamu sastati i 
porazgovoriti. Terezija je to doista učinila, Kako 

su i Jurkovići i Čaplovići siromašni, njihove su 
kuće bile nablizu lijevo od crkve smjerom prema 
vinogradima, pa je Terezija lako mogla dočekati 
Ferdu, kad se vraćao iz sela, Poslije se potužila 
Margiti, kako je sva zbunjena i crvena u licu je- 
dva izrekla Ferdi njenu poruku, Ferdo je samo 
u čudu pogledao Tereziju i nakon kratkog raz- 
mišljanja odgovorio: 

»Dobro. Reci Margiti, da ću je u nedjelju po- 
slije večernjice dočekati kod škole, pa ćemo se 
prošetati cestom prema Čeklisu.. .« 

Tako je započelo-ono, što je Margitu i Tere- 
ziju razdvojilo. Margita je sad imala svoga mom- 


.ka, pa se manje družila s Terezijom, koja je 


opet, a da sama nije znala zašto, imala nekakav 
čudno nemirni osjećaj, kad bi vidjela Margitu i 
Ferdu zajedno. Uklanjala bi im se, povukla se, 
ali nije se ipak mogla suzdržati, a da se ne 
okrene i ne pogleda za njima. Tako je to bilo 
po prilici po godine. Jednog su se podvečerja 
vraćajući se s posla iz vinograda slučajno sastali 
Ferdo i Terezija, I upustili su se u razgovor. 
»Sve manje te, Terezija, viđam,« dobaci joj 
on. »Kao da nam kuće nisu tako blizu. . .« 
»Jesu kuće, ali nisu putevi. ..« odvrati ona. 
Ferdi se učinilo, da je iz zvuka njena glasa, 
koji je bio tako baršunasto mekan, izletila po- 


put igle tanka strjelica, koja se jedva osjetljivo ' 


taknula njegova srca. Pogledao je u Tereziju, 
koja je odklonila glavu na drugu stranu. Ali on 
je svejedno opazio, kako joj se nasred obraza 
skupio pupoljak rumenila, : 

Te večeri Ferdo dugo nije mogao usnuti, Ne- 
prestano je mislio na Tereziju. Stao ju je ispo- 
ređivati s Margitom. I osjetio je, kako mu se 
srce, kadgod pomisli na Tereziju, jače prelije 
toplinom. 

Nekoliko je tjedana vodio u sebi borbu. Mje- 
sto da ide k Margiti kao dotada, lutao je po 

poljima i livadama. A onda bi, kad se već spu- 
stila noć, sav prašan, znojan i izmoren od tog 
lutanja prošao pred Terezijinom kućom zavir- 
kujući preko plota, ne bi li nju opazio. Tako ju 
je jedne večeri zatekao pred kućom, 

»Terezijal« gotovo je uskliknuo uhvativši je 
za obje ruke. 

Ona je ustuknula korak natrag, zagledala se 
u njegove oči, i prije nego se on bio snašao, iz- 
vukla je svoje ruke iz njegovih i ovila mu ih oko 
vrata, A kad ju je on presretan privinuo k sebi 
i htio cjelovom potvrditi, da je razumio taj njen 
zagrljaj, ona se otrgne naglo od njega i pobježe 
«u svoje dvorište. ' 

Ferdo je te noći bio kao lud, Oka nije mogao 
stisnuti. Osjećao je, kako se u njemu život lo- 
mio. A kad je drugo jutro rano izašao iz kuće, 
sretne Terezijinu majku, koja mu sva očajna 
reče: 

»Jao, Ferdo, Tereziji je jako pozlilo, Svu noć 
je u vrućici bulaznila. Bi li ti mogao otići u Sveti 
Jir po liječnika?« 

Ferdi se sledenilo srce te je samo izlanuo: 

»Idem. Samo mi dajte, da Tereziju vidim, pa da 
znam lijećniku reči. . .« 


U grlu ga je nešto stezalo, kad je ušao u Te- 


rezijinu sobu. Ona je baš u taj “ma mahala ru: 
kama vičući: 

»Ne ću... ne ću... bježi od ena! od 

Kao okamenjen zurio je Ferdo u jadnicu. 
Shvatio je, da se i u njoj lomi život, kao što se 
i u njemu cijele noći lomio. Samo što je njegove 
srce izdržalo borbu, a ii nježno se skvrčilo 
te se u grčevima trza. 

»Tako je cijele noći govorila neke riječi, od 
kojih ništa ne razumijem«; šapne mu Terezijina 
majka očajno sklapajući ruke, 

Ferdo se u taj čas sabere, skupi svu svoju 


snagu i pristupivši k Terezijinoj postelji dohvati 


joj ruku. 

»Terezija...« izusti tiho, bolno, 

Ona upre širok pogled u njega, zatim sklopi 
oči, spusti ruke i uzdahnuvši duboko klone na 
jastuk, Časak zatim je mirno usnula. 

Njenoj majci samo skliznuše dvije krupne suze 


iz očiju. A Ferdo se, izakako su nekoliko časaka. 


promatrali Tereziju, kako smireno spava, okrene 
k njenoj majci i šapne: 
»Mislim, da će sve i bez liječnika proći. Uosta- 


lom doći ću kasnije opet, pa ćemo vidjeti .. .« 


Kad je o podne došao, Terezija se baš bila pro- 
budila, Vrućica joj je bila popustila te je bila pri 
svijesti. 

»Ferdo.. .« pružila je ruku prema njemu, po- 
gledala ga dugim poglešem, a onda zaklopila 
oči. 

Odležala je tjedan dana. Kad ju je treći dan 
zapitao, treba li ipak da ode po liječnika, pri- 
hvatila je njegovu ruku i šapnula: 

»Ti si moj liječnik... .« 

A kad je ozdravila, sudbina je njihovih srdaca 
bila odlučena, ' 

Tada je došlo do onoga, što je Ferdo Margiti 
rekao, kad se od nje rastajao. 

Terezija se iza toga nije usuđivala doći Mar- 


.giti na oči, Osjećala se kao kriva pred njom, 


premda je sebi bila svijesna, da se baš radi Mar- 
gite uklanjala Ferdi, te da je zbog toga trpjela, 
dok je srce nije shrvalo, Zar je ona kriva, što je 
Margita nju ono slala Ferdi s prvom zaljublje- 
ničkom porukom? Zar je ona kriva, što Ferdo 
nije u Margite našao onu ljubav, koja bi ga bila 
zauvijek svezala uz nju? Tako je Terezija sama 
sebe pitala i sama pred sobom ispričavala. 


Margita se osjećala dvostruko prevarenom., 


Njeno ranjeno srce kipjelo je ogorčenim jadom 

i trzalo se u grčevitu bolu, Puštala bi suzama 


maha, neka teku do mile volje, ne bi li joj ubla- 
žile ono, od čega joj je srce krvarilo. A kad bi 
se tako dosita isplakala, stiskala bi pesnice i stala 
snovati, kako da milo za drago uzvrati i nevjer- 
nom draganu i još nevjernijoj drugarici, koja 
joj ga je preotela, Ali nije mogla ništa smisliti. 
Samo bi okom bijesno sijevnula i nogom prko- 
sno udarila o zemlju te kroz stisnute zube izla- 
nula: 

»Udat ću se! Nek onaj nevjernik vidi, da mi 
nije do njega! A i ona nevjernica neka se izjeda, 
što ću se udati i prije i bolje od nje!.. .« a 

I udala se. Našla je sebi Jurja Jelačića, i lije- 
pog i imućnog momka. Ali još prije udaje su- 
srela se jednog podvečerja s Terezijom i Ferdom. 
Prvi put ih je tako vidjela zajedno. U prvi tren 
je mislila, da će.se kao ranjena zvjerka zaletiti 
među njih te tako dati oduška želji za osvetom, 
koja je tinjala u njenu ranjenom srcu. No svla- 
dala se. Samo je stala pred Tereziju, upiljila svoj 
pogled u njene prestrašene oči i siktavim glasom 
protisnula kroza zube: 

»Neka ti buđe prokleto, što si mi otela!« ' 

Ni ne pogledavši Ferde okrenula se i brzo oti- 
šla dalje. 
= Terezija je bila kao gromom ošinuta, Isprva se 
samo uhvatila za Ferdu, jer joj je bilo, da se 
sruši, A onda je gorko zajecala i nikako je Fer- 
do nije mogao utješiti i umiriti. Tjedan je dana 
bila kao izgubljena, kao izbezumljena. Tek kad 
se Margita slijedeće nedjelje vjenčala, Tereziji 
se stao vraćati u dušu mir, Pomalo se opet smi- 
jeh pojavio na njenu licu, Što više, njena ljup- 
kost rascvala se u posebnu vedrinu, koja je sva 


odisala nepomućenom radošću i dragošću, Tako . 


se sva predala željnom očekivanju onog sretnog 
dana, koji je sebi dočaravala, kako će je Ferdo 
presreinu povesti pred Božji oltar i u svoj skro- 

mni dom, U tom su bile sve njene misli, svi drh- 


taji njena djevojačkog srca i sve njene tihe čež- 


nje, s kojima je tako toplo ovijala ruke svom 
Ferdi oko vrata... ' 

Došlo je i to. Kakogod je Margita bučnim 
svatovskim slavljem nastojala prikriti ono, što 
joj je bilo na dnu srca još nezacijeljeno, tako je 
Terezija tiho i skromno ušla pod siromašni krov 
svoga Ferde te je svojom povučenom toplinom . 
nastojala uljepšati njegov i svoj život. Kad joj 
se već za desetak mjeseci rodio sin Paval, bila 
je njena sreća podpuna. No kako joj se na vrata 
sreće uvijek u životu nastojala ušul jati i nesreća, 
tako je bilo i u tim časovima: njen je život neko- 
liko tjedana opet visio na niti. Ferdo je bdio nad 
njom, strepio nad njom i istrgao je opet smrti . 
iz šaka, Ali teška bolest, iako ju je preboljela, 
ostavila je traga na njoj. Pavao joj je ostao je- 
dinac. 

Margita je planula zavišću, kad je saznala, da 
se Tereziji rodio sin, a njoj još Bog nije bio dao 
od srca poroda. Bila se skunjila i povukla više u 
sebe. Kad je napokon u trećoj godini dobila sina 
Mišu, smirila se u svojoj duši. Nije više osjećala 
ni zavisti ni mržnje prema Tereziji. I kad joj se 
tri godine kasnije rodila još i kći Kristina, njeno 
je materinsko zadovoljstvo slavilo slavlje. 

Zatim su godine stale juriti; da ih nije bilo 
moguće više stizati, Margita i Terezija ostale su 
jedna drugoj tuđe, Ničim nepomućena ravnoduš- 
nost zavladala je među njima, te je već davno 
bilo zaboravljeno ono, što je među njima pro- 
kopalo jaz, A kad je skoro četvrt stoljeća već 
bilo gotovo zatrpalo taj jaz, iznenada je zla kob 
opet po njemu stala kopati i iznova ga produ- 
bljivati, 

»Zar moja kći da pođe baš za njena sina?« ku- 
pio se stari jad u Margitinu srcu, koje ni nakon 
tolikih godina nije bilo posve prebolilo rane, što 

mu ga je zadala prva iznevjerena ljubav davne 
mladosti. 

Margita je uživala u svojoj kćeri Kristini, U 
njenoj ljepoti, koja se pred brižnim materinjim 
okom tako divno razvijala, vidjela je krunu 
svoga života. Njom se ponosila pred svijetom. U 
njoj je usredotočila svu svoju ljubav. Pa sada da 
to njeno najveće materinje blago ode onamo, 
odakle joj je zadana najteža rana srcu za cijeli 
život? ' 

»Ne... nikada!« sva bi se trznula od ljutine, 
koja je u njoj kipjela. 

Sa sve većom je zebnjom pratila svaki Kristi- 
nin korak. Kad bi je vidjela zamišljenu, upiljila 
bi svoj pogled u nju, kao da joj je htjela pro- 
drijeti do dna duše te raščeprkati njene djevo- 
jačke misli i osjećaje. Noću bi se digla i tiho do- 
šuljala do Kristinine postelje, pa u mraku, koji 
su razbijale mjesečeve zrake prodirući kroz pro- 
zor u sobu, promatrala obrise njena spokojnog 
lica i prisluškivala mirno njeno disanje. I zami- 
.slila bi se, Što, kad bi ipak pustila Kristinu, da 
pođe za Pavla? Ne bi li tim bilo naknađeno ono, 
što je ona u Ferdinoj ljubavi nekada izgubila? 
Ne bi li tim bio konačno izbrisan svaki trag ono- 


ga, što je tada u svom srcu pretrpjela? Ne bi li. 


se tako na najljepši način izmirila sa svojom ne- 
kadanjom :drugaricom i s onim, koji je bio prva 
i nikad nezaboravljena njena. ljubav? U srcu 
njene kćeri ta se njena davna neispunjena ljubav 
iznova pojavila, iznova propupala, pa neka Kri- 
stini bude dano ono, što je njoj bilo oduzeto... 

Ali tu bi se najedamput sva potresla. U njenu 
bi se sjećanju pojavio prizor, kako je ono Tere- 
ziji bila dobacila: »Neka ti bude prokleto .. .« 
Srsi bi je, kadgod bi se toga sjetila, svu prošli. 
Bilo joj je, kao da one kobne njene riječi poput 
zloslutne aveti lebde iznad njene Kristine, Zar da 
vlastitom prokletstvu izruči svoju kćer? Zar da 

nesreću, koja je njenu mladost uništila, kao kad 
mraz ofuri proljetno cvijeće u najljepšem cvatu, 
još poveća predavši joj na milost i nemilost i 
ono najdraže, što joj je život dao, vlastitu kćer? 
Njena je ljubav prema Ferdi zlo svršila, a zar 
ne bi Kristinina ljubav prema Ferdinu sinu no- 
seći neizbrisiv žig prokletstva prevarenoga srca 
mogla deseterostruko gore i nesretnije svršiti? 
Kakva bi ona bila majka, kad bi mirno gledala, 
kako joj kći srlja u taj ponor prokletstva? 

»Ne... nikada! ... Moja Kristina ne smije ni- 
kada biti snaha one nevjernice prokletnice!...« 

Mjesec se povukao za oblak, kao da nije htio 
čuti te šaptom izrečene riječi majke, kojoj se 
srce krvavo grčilo u oživljenom jadu bolno pre- 
življene mladosti, dok se iz postelje vinuo ne- 
mirni duboki uzdah kćeri, kojoj je majka dosu- 
dila, da dijeli sudbinu vlastite uskraćene davne 
ljubavi... 


V. 


U dvorištu Ferde Čaplovića stoji šljivino sta- 
blo, kojemu se krošnja plavila od obilnoga roda. 
Šljiva do šljive nanizala se između lišća po gra- 
nama, koje su se od težine tolikih plodova svi- 
jale. Na dva mjesta morale su biti poduprte mot- 
kama, da se ne prelome. 

Pod stablom je na travi ležao Pavao. Podvi- 
nuo je ruke pod glavu i zagledao se u šljivinu 
krošnju, na kojoj su se zlatne zrake popodnev- 
nog sunca poigravale s modrim, još ne podpuno 


«zrelim plodovima utiskujući u njih slatkoću svo- 


jih žarkih cjelova. Pavlov pogled nije pratio tu 
igru sunčanih zraka, jer su mu misli bile daleko, 
gonjene težinom osjećaja, što mu je ispunjalo 
srce. 

Došao je jutros kući.na crkveni god, Dobio je 
dopust do ponedjeljka, dakle pet punih dana, te 

je za tih dana nakanio urediti s Kristinom, svo- 
jim i njenim roditeljima sve, što je potrebno za 
njegovu ženidbu. : 

»Vjenčat ćemo se ove jesenil« bila je njegova 
odluka, koju je bio nakanio danas reći Kristini. 
Bio je uvjeren, da će na te njegove riječi ra- 
.došću zasjati njeno lice, da će ga pogledati onim 
svojim krupnim divnim očima, iz kojih će neiz- 
mjerna sreća obasjati njegovu dušu, I zamišljao 
je sebi, kako će se ona sva obuzeta dragošću u 
tom času privinuti k njemu, oviti mu ruke oko 
vrata i cjelovom, žarčim nego ikada dosada, po- 
tvrditi, da pristaje i da jedva čeka ispunjenje te 
njegove odluke, sa. I 

Ali nije joj mogao ništa reči, jer je eto cijelog 
današnjeg dana uopće nije ni vidio, Nije čak bila 
ni u crkvi. Sav uznemiren vrzao se oko crkve 


sve čekajući, ne će li se ipak odnekale pojaviti, . 


da joj pohrli ususret, Mjesto nje došla je u cr- 
kvu njena majka, Za cijelo vrijeme svečane mise 
nije smogao izmoliti ni jednog očenaša, nego mu 
je u mislima neprestano iskrsavalo pitanje: 

»Zašto danas nema Kristine? A znala je, da ću 
doći .. .« ' 

Već je pomišljao na to, da poslije mise pristupi 
-Kristininoj majci i da je zapita za nju. Ali onđa 
se sjetio, što mu je Kristina nedavno s nekom ti- 
hom zabrinutošću rekla: 

»Mama me, odkad se sastajem s tobom, nekako 
čudno gleda.. .« 

Njemu su se te riječi oštro zarezale u srce, Po- 
mislio je: »Siromah sam, a Kristina je iz bogate 
kuće, pa valjda njena majka.. < Nije dao svo- 
joj misli, da ide do kraja, a ni Kristini nije ništa 
rekao. Sreća njihovih duša, ispunjenih najdivni- 
jom ljubavlju, koja je ikad povezala dva mlada 
srca, prekrila je sve riječi i misli, koje su se ticale 
budućnosti. Istom sada je želeći prvi put pri- 


stupiti Kristininoj majci, da je pita, nije li Kri- 

stina možda bolesna, kad je nema u crkvi, na- 
jedamput zadrhtao sjetivši se onoga, što mu je 
Kristina o svojoj majci natuknula, A kad ga je 
Kristinina majka izišavši iz crkve još k tome oši- 
nula mrkim pogledom svojih očiju, iz kojih je 
sijevnulo nešto, što nije nikako mogao dovesti 
u sklad sa svojim osjećajima prema Kristini, 
ostao je zaprepašten, Pred njim kao da je naje- 
damput pukla provalija, kojoj nije mogao svo- 
jim pogledom doprijeti do dna. 

Kad ni na večernji nije bilo Kristine, Paval je 
sav obuzet očajnom slutnjom bio utučen, slo- 
mljen, Njegova krasna zamisao, s kojom je bio 


odohrlio na ovaj svoj peterodnevni dopust, stala 


je da mu se rasplinjuje 1 tone u maglu nedozirne 
neizvjesnosti. 

S očima mutnima od teške zabrinutosti pristu- 
pio je Rozini Janžetićevoj, Kristininoj drugarici, 
ne bi li od nje čuo, što je s Kristinom. Rozina ga 
je samo ozbiljno pogledala i rekla: 

»Kristinina majka ne da, da se s tobom sastaje.« 

»Zašto?« smogao je samo izlanuti, te je i sam 
osjetio, kako mu je zvuk glasa kod te jedne je- 
dine riječi zazvučao pun očaja. 


»Pitaj svoju majku, možda će ti ona znati 


reći, . .« 


Paval je na te Rozinine riječi ostao još više 
zapanjen, Zašto mu ona spominje njegovu maj- 
ku? Htio ju je u prvi čas pitati, ali je samo za- 
šutio i zamišljen gledao preda se, ' 

»Možda bi, Paval, bolje bilo, da sebi tamo 
negdje daleko od našeg sela nađeš djevojku...« 
čuo je, kako mu govori Rozina. 

Kao da je oštricom noža zarezala u njegovo 
srce, trgnuo se, upro divlji pogled u Rozinu i 
gotovo viknuo: ' 

»Nikada!... Nikadal« 

Rozina je, uplašena njegovim pogledom, ustu- 
knula korak natrag i nije mu se usudila više ništa 

reći. A ni on nije više ništa rekao, Nekoliko su 
časaka tako stajali bez riječi, te Rozina u nepri- 
lici nije znala, što da počne. Bila bi se »krenula 
i otišla, ali joj je bilo žao Pavla, kad je vidjela, 
koliko u sebi trpi. Kako bi mu rado bila pomo- 
gla, ali nije smogla ni jedne riječi utjehe, kamo 
li što drugo. ' 

Tada joj Paval najedamput pruži ruku i reče: 

»Pozdravi Kristinu!l« te se naglo okrene i go- 
tovo bezumno jureći ode, 

Rozina je dugo gledala za njim... 

Kad je Paval došao kući, našao je oca samoga 
kod kuće. Majka se još nije bila vratila, jer je 
poslije večernje skrenula svojoj krsnoj kumi 
Mariji Turinićevoj, starici od sedamdesetak go- 
dina, koja je ležala teško bolesna, 

»Paval, htio bih ti nešto reći,« dočeka ga otac, 
čim je ušao. 

Sin je tupo pogledao u oca, sagi 

Što, očeše Loa spustivši pogled u neprilici. 

»Sjedi ovamo k stolu,« otac će te i sam sjedne. 
»Danas je god. Ti si nam jedini gost, pa i treba 


da malo posjedimo zajedno u razgovoru. I ima. 


valjda i što da razgovaramo.« ' 

Paval je sjeo. Otac je i njemu i sebi natočio 
čašu vina. Zatim počne okolišavajući i zatežući 

izrečenu riječ: ' 

Prapei dn vrijeme češće dolaziš kući, Ne 
mogu ti izreći, kako je to meni i tvojoj majci 
drago. Teško nam je bilo, dok si bio daleko tamo 
u Košicama, odakle si nam samo tri-četiri puta 
godišnje dolazio. Sad te vidimo skoro toliko puta 
na mjesec. Jedinac si nam, pa su nam najljepši 
oni dani, kada tebe uza se vidimo, I samo neka 
nam te Bog čuva živa i zdrava.. .« . 

Nikada otac nije s Pavlom tako govorio. Ni- 
kada Paval nije čuo takvih riječi iz očevih ustiju. 
Zato je samo u čudu gledao u njega i slušao. A 

otac je zastavši časak i gledajući u svoju puriui 
čašu nastavljao: 
»Znamo mi, Paval, zašto sad opet češće dola- 


ziš kući. Znadu to i drugi u selu, pa kako da i 


mi ne znamo? To je baš ono, o čemu ti hoću i 
moram reći, šta ne znaš, a što treba da naš...« 

Kad je otac opet časkom zašutio, Pavlu je bilo, 
da ga nestrpljivo zapita, ali grlo mu se bilo sti- 
slo, te nije smogao ni glasa protisnuti, Ruka mu 
je stala nemirno drhtati na bijelu stolnjaku, ko- 
jim je bio prostrt stol. 

»Majka je vrlo zabrinuta za tebe,« nastavi otac, 
»Jedamput ti je, kako mi reče, još dok si bio u 
Košicama, natuknula, da sebi nađeš djevojku iz- 
van našeg sela. Ali nisi učinio po njenoj želji, 
nego ...« 

Paval se naglo digne. Sav blijed htjede nešto 
reći, ali otac ga prekinu: 

»Nemoj se, sinko, uzrujavati. Sjedni i poslušaj 
me do kraja. Kad sve čuješ, onda ćeš razumjeti 
i majku i mene... .« 

Kad je Paval opet sjeo, otac će dalje: 

»Bog nas očuvao od toga, da bismo i ja i 
majka tvoja bilo što imali proti Kristini, koju 
si, kako vidimo, sebi izabrao. Baš naprotiv mi 
bismo bili presretni, kad bi iz te tvoje ljubavi 
moglo doći do braka. Tim bi valjda konačno bilo 
izbrisano sve ono, što smo ja/i tvoja majka, kad 
smo: se zavoljeli, protiv svoje volje skrivili Kri. 
stininoj majci. . .« 


I sad je otac sinu ispripovjedio povijest svoje | 


ljubavi, Teško je reći, da li je bilo teže njemu, 
što je to morao kazivati sinu, ili Pavlu, koji je 
morao slušati neobičnu priču očeve mladosti. Ali 
otac je htio, da sinu ne ostane ništa zatajeno, 
jer se to sad i te kako ticalo i njegove sudbine. 

Paval je slušajući očevo kazivanje spustio 
glavu na obje ruke i samo nepomično zurio u 

bijeli stolnjak pred sebe, Ostao je tako nepomi- 
čan i onda, kad je otac završio riječima: 

»Sad eto znaš sve, I čini se po svemu, da Kri- 
stinina majka još nije oprostila tvojoj majci, 
što joj je, kako misli, mene preotela, jer se čuje, 
da je rekla, da tebi Kristine nikad ne će dati...« 

Čas mukle šutnje isprekidalo je samo teško 
Pavlovo disanje. ' 

»Moraš dakle, sine, na sve biti spreman,« za- 
drhtao je ocu glas videći, kako se u njegovu je- 
dincu srce lomi, »pa čak i na to, da se odrekneš 
Kristine . . .« 


Paval samo što nije kriknuo od bola. Skočio , 


je, uhvatio se za glavu, izletio iz sobe i bacio: se 
na travu pod šljivom, pod kojom evo već cijeli 
sat leži osjećajući, kako su se u njemu sve misli 
ukočile, svi osjećaji utrnuli, a tijelo kao da mu 
se odrvenilo, te da netko sađa dođe i potrese 
šljivino stablo, pa da šljive počnu po njemu kao 
kiša padati, ništa ne bi osjetio... 


VI. 


Dan je bio tmuran, kišovit. Vjetar je oblijetao , 


kuće i drveće, zatim bi jurnuo prema crkvi, obi- 

šao oko nje te se okrenuo i opet vraćao. Grane 
su se stabala otimale njegovu zagrljaju i okre- 
tale naličje svoga lišća k nebu, kao da vape 
prema mrkim oblacima, neka propuste bar nešto 
sunčanih zraka, koje bi ih pomilovale i ogrijale. 
Ali oblaci su se još većma zgušćivali i još mrkije 
skupljali nad selom, da nada nj saspu novi, još 
jači pljusak. . 


Kristina je smajkom u šupi kraj komore prala: 


rublje. Dok je trajao pljusak, majka je stala i 
ae đak se u ono pusto lijevanje kiše, koje 
kao da uopće nije ni kanilo prestati. Kristina je 
međutim dalje radila svoj posao, kao da ono 


pljuštanje kiše nije ni vidjela ni čula, Nije di- 

zala očiju, da joj majka ne bi zirnula u njih. 
Krije ih ona od nje u sve ove dane, odkad se 
majka postavila između nje i Pavla, Krije ih ne 
toliko radi toga, što se iz njih cijelo to vrijeme 
ne gube tragovi suza, nego zato, što majčin po- 
gled tako bode, tako reže, 

I sam Kristinin otac Juraj Jelačić, koji se ni- 
kada nije brinuo ni obazirao, što mu žena i kći 
rade, nego je sa svojih četrdeset i osam godina 
ravnodušno prolazio kraj svih životnih prilika i 
neprilika misleći samo na svoj posao, stao je ju- 
tros pred Kristinu i upitao je: 

»Šta je to, Kristina, s tobom i s majkom?« 

Ona mu nije ništa odgovorila, nego se samo 


okrenula i otišla za svojim poslom. A on je ušao 


u kuću, Bit će, da se upustio s njenom majkom 
u razgovor, jer su kroz otvorena vrata dopirale 
sve glasnije riječi, kojih Kristina nije mogla 
točno razabrati, Samo je u jedan mah majka iza- 
šla doviknuvši s vratiju: 

»Jest, samo tako će biti, kako ja hoću!.. .« 

Kristina je shvatila, kuda te riječi ciljaju, Pale 
su joj svom težinom na srce, koje se samo zgr- 
čilo, da se ne rasprsne. Sklopila je vjeđe, ne bi 
li tako zaustavila suze, ko je su navirale, Dvije su 
se kaplje ipak spustile niz njene blijeđe obraze. 
Brzo ih je rukavom obrisala, da ih ne vidi majka, 
kad je došla, da zajedno peru rublje. 

Prale su sat, dva, koliko li, a da ni riječi nisu 
prozborile. Otac je, kad je kiša prije ovog plju- 
ska malo bila jenjala, izašao iz kuće i otišao ne- 
kud na ulicu, u selo. A mati sad stoji i gleda u 
taj pljusak. Vidi se: više nego taj prolom oblaka 
zaustavile su je u poslu misli, koje se sve većma 
zgušćuju u težak oblak nad njenom dušom, nad 
njenim životom, Šta li joj taj oblak nosi? Zašto 
ga ne može rastjerati? Zašto je sve to tako do- 
šlo? Zašto se njen život ponavlja u njenoj kćeri? 
Nije ni njoj lako bilo, kad je mjesto za Ferdu 

morala poći za drugoga, kome je srce nije vu- 
klo, Samo ona zna, kakva je to bila-bol i muka. 
Pa eto prošlo je. Pregorjela je ljubav i uhva- 
tila se za život onako, kako joj je došao, a ne 
kakav je sebi u svom srcu željela. I taj joj život 
nije bio gori, nego što bi joj možda bio onaj, 
za kakvim je čeznula, Zašto ne bi onda i Kristina 
pošla njenim putem? Ljubav je lijep cvijet, u 
kojem uživaš, dok cvate, a kad njegovo vrijeme 
prođe, kad ocvate, plod mu nije uvijek među 
prvima i najboljima, nego dapače često gorči od 
mnogog drugog. Tako i Kristina može naći bolju 
sreću s drugim nego s Pavlom. Čudno je to, da 
se baš na nj namjerila. Nije li u tom neki ostatak 
onog traga, što joj je od njene ljubavi prema 
Ferdi ostao neizbrisiv u srcu? Nije li to baština, 
što je iz njena srca prešla u Kristinino? Teško 
joj je na to i pomisliti, ali toj se misli ne može 
nikako oteti, A to, što se sva njena duša tako 


buni protiv te Kristinine ljubavi, nije možda zato,- 


što još uvijek nije Ferdi zaboravila, kako je ono 
pogazio njenu ljubav, nego zato, jer želi svoju 
kćer sačuvati možda još od gorega razočaranja. 
Ako je naime eto Kristina baštinila nešto od dav- 
nih njenih zatomljenih osjećaja, zašto da Paval 
nije baštinio nešto i od nevjernog srca svog oca? 
Pa zar da i Kristina dočeka od Pavla, što je ona 
doživjela od njegova oca? Ne, od takvog će 
udarca, od takvog sloma srca ona kao prava 
mati svoju kćer poštediti. Bolje je, da ona tu 
ljubav između Kristine i Pavla sama presiječe, 
nego da Paval kasnije izigra Kristinino srce po 
uzoru svog oca... ba 
Kristina, zabavljena pranjem, nije vidjela, kako 
se crte majčina lica sve jače stežu u mrki i od- 
lučni izražaj. Ne znajući, što se sve zbivalo u 
majčinoj duši i majčinim mislima, možda bi vi- 
deći taj izražaj njena lica zbilja pomislila, da u 
majke nema pravoga srća prema njenu srcu, Ta- 

kvoj se pomisli Kristina već u sve ove dane, od- 
kad joj se majka digla protiv njene ljubavi prema 
Pavlu, ionako ne može oteti. Bila je majci uvi- 
jek dobra, uvijek poslušna, pa zašto je ona sada 


takva prema njoj? Zašto joj otima sreću života? 


Zašto joj ubija srce? Tisući put se Kristina već 
vraća takvim mislima i takvim pitanjima. A srce 
se na to samo još jače grči isvija.., 

»Ti operi, Kristina, što je još ostalo, a ja idem 
skuhati objed,« čula je, kako je majka najedam- 
put rekla. ' 

Kad je malo iza toga podigla glavu, majke tu 
više nije bilo. Teško je uzdahnula, Vani je plju- 
sak bio prošao, Kiša je samo još tiho romonila. 
A dvorište je bilo puno manjih i većih kaljuža. 
Kristina se ukočeno zagledala u njih. Nije li se 
i na njen život spustio takav pljusak, iza kojega 
će u njemu ostati samo takve kaljuže? Doći će 
novo sunce, osušit će ih opet, ali... 

»Kristina!l« prekine joj misli glas, na koji je 
sva zadrhtala, te samo što nije, obuzeta nena- 
danom srećom, kliknula: 

»Paval!!« 

U trenu se našao uz nju. Nije pitala, odakle 
se tu stvorio, nego mu je samo još onako od 
pranja vlažne ruke ovila oko vrata, 

»Paval, moj Paval!« šaptale su joj usne podrh- 


tavajući u cjelovima, koji su najedamput prekrili | 


svu tmušu i tjeskobu njene duše. Oko nje kao 
da je opet sve zasjalo u sjaju sunca, koje se 
ukazalo iza mrkih, teških oblaka. 

»Rozina mi je rekla, da ću te tu sad samu na- 
ći,« govorio joj je Paval uzbuđeno, isprekida- 
no. »Došao sam kroz njeno dvorište. Morao sam 
te vidjeti. Tri dana te već čekam i tražim...« 

»Znala sam ja to, Paval... Bila bih ja do- 
šla...« zajeca Kristina tiho. 


»Sve sam čuo, Kristina. Sve znam, Među nas . 


se postavila prošlost naših roditelja, koja je u 

srcu tvoje majke, čini se, ostavila neizbrisiv jad. 
Hoće li taj jad moći izbrisati naša ljubav, kad 
to nisu mogle već tolike godine? To se pitam 
danju i noću ovih dana. Nemir i neizvjesnost 
me ubija, pa sam morao evo doći & tebi, da mi 
ti odgovoriš na to pitanje... .« 

»Paval, ti znaš, kolika je moja ljubav,« Kri- 
stina će gledajući ga svojim lijepim, od suza za- 
mućenim očima. đ 

»Da, velika je tvoja ljubav,« toplo je i snažno 
privine Paval k sebi, »Njom si mi cijelu dušu 
ispunila tako, da je ona svu ne smaže ni obu- 
hvatiti. Sav mi se život njom preobrazio, pa sam 
se kao pomaman požurio, da posrknem i onaj 
dio te ljubavi, koji se — ispunivši čašu moga 
srca do vrha — prelijeva. Naumio sam, da te već 
za najkraće vrijeme povedem pred oltar. Ali 
eto... .« . 

Osjetio je, kako se Kristina kod posljednjih 
njegovih riječi nijemo trgla i grčevito stisnula 
uza nj. 

»Paval...« bila je jedina riječ, koju je smo- 
gla izustiti, ali bila je dostatna, da on iz nje 
oćuti svu njenu sreću, svu njenu čežnju, sve nje- 
zino bezgranično pristajanje, koje se pod ne- 
običnim zagrljajem njenih ruku pod uzburka- 
nim kucajima njena srca.i pod toplim dahom 
njenih žarkih cjelova pretvaralo u molbu: »Uzmi 
me... vodi me.., ne daj me.. .« 


Paval je za čas bio zaboravio na sve videći to- 
liko žarku Kristininu ljubav i osjećajući svu neo- 
doljivost cijelog njena bića, Bio bi je najradije 
uzeo u svoj naručaj te je odnio daleko odavle, 
gdje bi ostali samo njih dvoje i kamo nikakva 
sila više ne bi mogla doprijeti, da im pomuti 
sreće, kamo li da ih rastavi. No brzo se opet sa- 


brao, Pred dušom mu se iznova pojavio taman 


oblak, koji se bio nadvio nad njihovu ljubav, 

»Zato sam evo, Kristina, i došao amo, da te 
pitam i da se podpuno osvjedočim, hoće li ova 
tvoja tako velika ljubav, kojom me toliko usre- 
ćuješ, biti i toliko jaka, da nadvlada tvoju 
majku. . .« ' 

»Hoće... Moral« ispade iz Kristininih ustiju, 
i te dvije riječi, odlučno i tvrdo izrečene, kao da 
su udarile o stupove šupe, te se Pavlu učinilo, 
da se sva lagano potresla, kao što se u njemu 
od dragosti potreslo srce, 

»Hvala ti, mila, za te riječil« ispravi se Paval > 
osjećajući, da iza potištenosti, koja ga je go- 
tovo slomila ovih dana, u nj ulazi nova odlučna 
snaga, »Sad mogu stupiti pred tvoju mater :. .« 

Kristina mu se izvine iz zagrljaja i grčevito 
ga uhvati za podlaktice, 

»Nemoj, Paval! Nemoj... barem sada još 
ne...« izlane i bojažljivo se ogleda. | 

»Zašto ne?« u čudu je pogleda Paval. »Sad, 
kad je naša ljubav spremna, da izdrži svaku bor- 
bu, svako bi čekanje bilo suvišan gubitak ...« 

»Izazvao bi samo još veći, njezin bijes...« 
držala ga je Kristina čvrsto s pogledom punim 
straha, - 

»Pa onda? Zar sam što skrivio, da-bih se tre- 

bao bojati? Što mora biti, neka bude odmah. 
Tako će se sve prije riješiti.« 
. Pavlova odlučnost bila je tako čvrsta, te je 
Kristina pred njom na čas ustuknula. Donekle 
joj je ta njegova odlučnost bila i draga i spu- 
štala se na njeno srce kao melem svim jadima, 
što ih je u ovo nekoliko dana pretrpjela. Ali 
strah pred majkom bio je jači, Uto joj sine gla- 
vom misao, koju je odmah i izlanula: 

»Govori, Paval, najprije s ocem. On sad nije 
kod kuće. Idi, dočekaj ga, kad se bude vraćao 
iz sela. Bolje će biti tako, Njegova riječ doduše 
pred majkom ne vrijedi mnogo, ali ako on ne 

bude protiv tebe, bit će ipak sve lakše... Po- 
slušaj me, Paval, učini tako!« 

Paval je odmah uvidio, da je Kristinina misao 
dobra, U nekoliko je već mahova za ovo vrijeme, 
odkađ je pobliže upoznao Kristinu, razabrao, 
đa ona pokazuje veliku žensku oštroumnost i 
dosjetljivost, pa ga je to ispunjalo radošću i 
ponosom. Imat će ženu, koja će se, kad je oda- 
vle iz sela povede. u grad, kamo je njega već 
život odveo, nesamo brzo snaći, nego će svo- 
jom prirodnom sposobnošću nadvisiti i mnoge 
druge žene, odgojene u gradu. Vidio je on već, 
koliko se Kristina izdiže iznad sviju gradskih 
djevojaka, kolikogod ih on zna. 

Dok je Paval — ne odgovorivši ništa — tako 
razmišljao upirući neizmjernom dragošću ispu- 
njene oči u Kristinu, ona se iznova privila uza 
nj osjećajući sretno zadovoljstvo, što joj je 
uspjelo odgoditi opasnost, u koju je htio slijepo 
srnuti. A nije ni pomišljala, da je to njeno za- 
dovoljstvo možda još većma otuda, što se njena 
volja uspjela izdići iznad njegove... 


»Pa dobro... onda idem, kako sam i došao,« 


ogrli je Paval iznova kao za rastanak, 

Ona mu ovije ruke oko vrata, zagleda mu se 
u oči i upita: »A kada ćemo se opet vidjeti?« 

Pavla zbuni to pitanje, i kolikogod se bilo 
neizmjerno toplo i slatko izvilo iz Kristininih 
ustiju, kojima je za nj uzvratio novim žarkim 
cjelovom, ipak se dotaklo njegova srca kao la- 
kim ubodom izazvavši u njemu nov nemir. 

Htio je već odgovoriti: »Svakako sutra,« — 
ali u taj se čas Kristina nenadano otme iz nje- 
gova zagrljaja zavapivši prigušeno: 

»Jao, mama iđe... .« 

Od kuhinje su se doista razabirali koraci, 
koji su se približavali. ' 

Dok je Kristina bila skočila koritu i ne zna- 
jući, što da počne, stala rukama prevrtati ru- 

blje, Paval je nepomično čekao, što će biti. 
Osjećao je, da ga je ona odlučnost, s kojom je 
prije kanio stupiti pred Kristininu majku, bila 
ostavila, i da je sav nekako sam u sebi uskole- 
ban i nesiguran. 

»Kristina .. .I« \pojavi se uto njena majka. 
Htjela je još nešto reći, ali joj se riječ preki- 
nula i zapela, kad je na svoje zaprepaštenje 
ugledala Pavla. 

Ni Paval ni Kristina još se nisu bili snašli, 
kad je njena majka sva usplahirena upitala: 

»A što ovaj, djevojko, tu radi?« 

Kristina, koja je dosad premećući rukama 
rublje nastojala prikriti svoju nepriliku, digne 
sada glavu, pogleda majci ravno u oči i reče 
odmjereno: ' 

»Paval traži oca.. .« 

»Dakle takol« ustoboči se njena majka. »Baš 
oca! I odkuda mene ne pita za njega, nego baš 
tebe?« : 

Sad se i Paval već bio snašao. 

»Htio sam ja vas pitati...« reče. 

»Nemaš ti u ovoj kući nikoga pitati i ništa 
tražitil« stane ona bijesno siktati. »Znaš ti to 
i sam, Zato si se i dovukao kao lopov ovako 
kradom do Kristine, da te nitko ne spazi, Ali ja 
ti kažem: kloni se ove kuće i mani se moje 
kćeri, ako ne ćeš, da bude zla!« 

»Ali mama! ...« zavapi Kristina. 

»Da mi nisi više ni pisnulal« krikne mati na 
nju i pođe prema njoj. 

»Paval...« pogleda Kristina očajno u Pavla. 

A on u tren oka skoči i postavi se između 
majke i kćeri, koju rukom obujmi i privine k 
sebi. 

»Stojte! Tu i ja svoju imam rećil« progovori 
odlučno, iako mu je glas odavao nestišanu unu- 
tarnju uznemirenost. »Kristina nije više samo 
vaša kći, nego je po svojim osjećajima postala 

i dio moga života. Čime dakle nju kinite, tim - 


dirate i moj život, koji ne dam i koji ću do 
krajnosti braniti. . .« ' 

»Tko si ti, da se usuđuješ meni kao majci 
ove djevojke tako govoriti?« stane ona pred 
njega i upre u nj svoje bijesom ispunjene oči. 
»Kristine ti se hoće, momče, da s njom, je li, 
uradiš, kao što je tvoj otac sa mnom uradio!? 
Ali ne ćeš! Kristina ne će biti tako luda, kao što 
sam ja bila, da sam se dala povući za nos od 
kakvagod odrpanca i potepuha.. .« 

»Nemoj, majko!...« zajeca Kristina. 

»Zar ja da sam...?« zaprepašteno će i uvri- 
jeđeno Paval. 

»Da šta si nego odrpanac i potepuh? Zato se 
nosi i traži sebi ravnu, a moju kuću i moju kćer 
ostavi na miru. Dok je mene žive, Kristine ne 
ćeš dobiti! Svoje prokletstvo nosi što dalje od 
nje i od mene!« 

U taj čas se Kristina otrgne od Pavla i spusti 
pred majku na koljena, 

»Nemoj ga, majko, proklinjatil« zavapi očaj- 
no. »Ni on ni ja nismo krivi za ovo, što nam 
Bog usadio. u srce, Možeš me radi toga ubiti, 
ali nemoj njega proklinjati!« 

Njena majka i Paval zanijemili su na taj 
Kristinin očajni vapaj. 

»Ustani, Kristina. ..« sagne se Paval ipak 
nakon časa i prihvati je, da je podigne. 

»Ne dotiči je se, nesretničel« istisne njena 
majka kroz zube. »A ti, Kristina, odmah da ši 
se pokupila i otišla u kućul« Da 

Paval je ustuknuo, da Kristininu majku ne raz- 
jari još jače, jer je vidio, koliko sama Kristina 
radi.toga trpi. A Kristina se digne, okrene pre- 
ma Pavlu i izusti polako zaronivši pogledom u 
njegove oči: 

»Tvoja ili ničijal« 

I pokrivši lice rukama odbježe u kuću, 

Paval iza toga više nije ništa ni čuo ni vidio. 
Ne zna, da li mu je njena mati još što dobacila, 
da li je i on njoj još koju rekao. Samo zna, da 
je sav izvan sebe kao obezumljen izjurio iz dvo- 
rišta na ulicu. Na samim dvorišnim vratima 
umalo da nije naletio na Kristinina oca. 

»Oho, šta ne paziš, kud jurišl« vikne on za- 
prepašteno na Pavla. 

Paval je prvi čas ugledavši Kristinina oca 
stao i htio mu nešto reći, ali u isti se čas okrene 
i ne rekavši ništa odjuri ulicom dalje. 

»Je li taj pijan ili lud?« čudio se Juraj Jela- 
čić. »I šta li je samo u mojoj kući tražio?« 

Gledao je za Pavlom, dok mu ovaj nije na 
zaokretu ulice nestao s očiju. Zatim uđe još 
uvijek zaprepašten klimajući glavom u kuću. 


Najgušći oblaci bili su se već pomalo razišli. 


Za njima su se poput laganih koprena vijali ne- 
bom bijeli komadi oblaka, kao da ih neka ne- 
vidljiva ruka razgrće, pa će se sad, na, iznad njih 
nasmiješiti nebeska modrina i prosuti punu pre- 
gršt sunčanog zlata, da njim obaspe vlažne, kao 
suzama oblivene kuće i razvedri namršteno lice 
sela.., 


VII. 

Šušanj je prolazio selom i nosio od kuće do 
kuće, od usta do usta vijest, da sin Ferde Čap- 
lovića odlazi u Ameriku. Oči su se od radozna- 
losti širile, glave od iznenađenja klimale, a iz 
usta bi se svakom oteo samilosni uzdah: 

»Eh.., da... sve radi Kristine. . .« "a 

I cvrkut ptica, koje su sa zrelih šljivinih sta- 
bala polijetale i sjedale na vrh krova, da se ondje 
šireći veselo krila okupaju u punom sunčanom 
sjaju, kao da je ponavljao: - 

»Radi Kristine... radi Kristine. . .« 

I dvorišna vrata, koja je Lančarićka otvorila, 
da izađe i čuje, što to Korićka i Baričićka pred 

njenom kućom tako tiho među sobom razgova- 
raju, kao da su škrinula;: 

»Radi Kristine. . .« 

Baričićka spazivši Lančarićku umukne usred 
rečenice, koju je polušaptom bila govorila, a i 
Korićka se ogleda. 

»Da ne govorite možda o mladom Čaploviću i 
Kristini?« priđe k njima Lančarićka, kojoj se 
pod ne baš preteškim teretom njenih četrdeset 
godina pođebelo tijelo gegalo na oniskim no- 
gama. »Imam vam i ja nešto reći.. .« 

»Što? Što?« požuri se kao šiba tanka Bari- 
čićka, desetak godina starija od Lančarićke, ali 
uza svu priličnu već sjedinu svojih vlasi još uvi- 
krepka u hodu, pokretima, a osobito na je- 
ziku. 

»Kod Jelačićevih je cijeli pakao u kući,« va- 
žno će Lančarićka. ' 

»Radi Kristine i Pavla?« upadne nestrpljiva 
od radoznalosti Korićka, koja je i tjelesnim oso- 
binama i godinama bila nekako po polovici iz- 
među Baričićke i Lančarićke, 

>Da, Juraj je kao pravi otac uzeo kćer u za- 
štitu pred ženom,« nastavi Lančarićka,. »A Mar- 
gita je — znate je valjda, kakva je, kad je spo- 
padne bijes —skočila na muža, pa je bome do- 
šlo i do šaka...« 

»Šta ti ne veliši« krstila se Korićka od čuda. 

»Pa je li se on bar pokazao kao čovjek?« 
Baričićka će. 

»On?« posprdno će Lančarićka, »Nije on bio 
čovjek ni onda, kad ga je Margita, izakako ju 
je bio Ferdo Čaplović ostavio na cjedilu, smo- 
tala, da se uda za njega. A i cijelih ovih dvade- 
set i nekoliko godina on pleše, kako mu ona 
svira. Pa ona da bi sada... .« 

»Šta, zar ga je baš šakama?« upadne u riječ 


Baričićka žmigajući očima i obliznuvši jezikom > 


usnice. 

»Kristina je pred materinim bijesom pobjegla 
u susjedstvo k Janžetićevima, pa je sve ispripo- 
vjedila Rozini, kako je bilo. Bome Juraj nije 
dobro prošao, Kad je kasnije došao po Kristinu, 
Rozina mu je vidjela nekoliko ogrebotina na 
čelu i rukama,« govorila je Lančarićka, kao da 
sipa iz vreće, 

»Siroti Kristini je najgore,« uzdahne Korićka. 

»Bome jest,« potvrdi Lančarićka. »I evo, što 
vam kažem: kao što Margita za tolike godine 
nije zaboravila Tereziji, što joj je, dok su bile 
djevojke, preotela Ferdu, jer samo zato i pravi 
sad ovo čudo sa svojom kćeri —, tako ona ni- 
kad ne će popustiti i dati Kristinu za Pavla, Ra- 
dije će je pustiti, da svisne, pa i da ode u grob, 
nego li da ne bude po njenoj volji. Takva je 
ona, pa eto.. .« 

»Kao da nije matil« ogorčeno će Baričićka. 

»A siromah Paval zna već, šta ga čeka, pa će 
radije u Ameriku...« doda Korićka. 

»Pa je li to baš sigurno, da ide?« upita Bari- 
čička. 


»Jest, sama mi je njegova mati to rekla,« 
Lančarićka će, »Nas smo dvije vršnjakinje i od- 
uvijek dobre drugarice. Bila sam danas kod nje. 
Sva je utučena i uplakana, Kad joj je jučer prije 
odlaska u Požon rekao: ,Idem, majko, u Ame- 
riku, da tamo zaradim, koliko trebam za Kri- 
stinu,' ona je jadnica samo zakukala. Paval joj 
je jedinac, pa joj je teško, da ode u daleki 
svijet... .« 

»Zar Paval misli, da će, ako nešto stekne u 
Americi, onda dobiti Kristinu?« opet će Bari- 
čićka. 

»Da, njena mati ga je, kaže Rozina, nazvala 
odrpancem i potepuhom, pa on sad misli, da bi 
mogao do Kristine doći samo onda, kad ne bi 
bio tako siromašan,« potvrdi Lančarićka. 

»I ostavit će službu na željeznici?« čudila se . 


. Korićka. 

»Pa ta je služba samo, da se životari, a ne 
da nešto prištedi i stekne,« Lančarićka će. 

»O.., 0... šta se sve još ne će iz tog čuda 
izlećil« govorila je Baričićka, 

>Da, tko zna, šta sve može biti, dok se Paval 
ne vrati iz Amerikel!« doda Korićka. 

»Bome može, i te kako može!« kimala je gla- 
vom i Lančarićka. 

»Može... može...« cvrkutala je i neka pti- 
čica sletivši na plot Lančarićkine kuće, pa onda 
videći tri žene, kako stišću glave jedna k drugoj 
u tihom razgovoru, prhne opet i odleti cvrku- 
ćući: | 

»Može... može.. .« 

A taj cvrkut kao da su prihvatile i druge ptice 
prolijećući toplim ljetnim zrakom i raznoseći 
ga dalje po selu. : 


VIII. 


Prva jesenska magla spustila se s gorovitih 
slovačkih strana prema jugu, gdje rijeke Njitra 
i Vag (V4h) utječu u Mali Dunav. Pod tom je 
sivom maglom drijemalo pospano jutro na slo- 
vačkoj nizini, kroz koju se od Novih Zamaka 
prema Bratislavi pomicao teretni vlak. Lokomo- 
tiva se s nekim izražajem samosvijesti probijala 
kroz maglenu koprenu, tek bi od vremena na 
vrijeme — vukući za sobom teški teret od tri- 
desetak natovarenih vagona — bučno zadahtala, 
pa bi to njeno dahtanje muklo odjeknulo po ci- 
jelome kraju. Vagoni su se kao u drijemežu vu- 
kli za lokomotivom, i činilo se, kao da je odo- 
strag nemilice potežu, ne bi li se zaustavila, da 
mirno prodrijemaju, dok sunce ne prodre i ne 
rastjera sumornu maglu, Ali lokomotiva nije dala, 
da njom zavlađaju pospanci-vagoni, nego je, 

iako joj nije bilo baš lako, nepokolebivo kretala 
naprijed k svome cilju. 

Lokomotivom je upravljao Paval Čaplović, 
koji je u posljednje doba već više puta kao stro- 
jovođa obavljao taj važni i odgovorni posao. 
Premda je još mlad — još nije navršio ni 24 
godine — te se tako odgovorna služba povjera- 
va starijim već i iskusnijim strojarima, Pavlovi 
su predpostavljeni cijenili njegovu sposobnost i 
savjesnost, pa su ga i prije reda postavili na mje- 
sto samostalnoga strojovođe. Od početka rujna 
— a tomu je sada već mjesec dana — on češće 
upravlja lokomotivom teretnoga vlaka na pruzi 
od Bratislave prema Novim Zamcima. Tako je 
i ove noći u toj službi. . 

Naporna je to služba, osobito po noći, ali Pa- 
val je svladava s lakoćom. Sav joj se predaje, 
pa za nj u satima, dok je njom zabavljen, ni- 
šta izvan nje ne postoji. Sav mar, svu pažnju, 


.sve misli usredotočuje u njoj. Pred. sobom vidi 


samo paromjer, vodomjer, pipce, poluge, navo- 
re, po kojima mu od vremena do vremena pasu 
oči nadzirući, da li je kod stroja sve u redu, a 
onda upre pogled kroz okrugli mali prozorčić 
duž tračnica, koje se protežu pred lokomotivom 
u nedoglednu daljinu kao dvije ruke, što te zovu 
i dočekuju u naručaj. ' 
Odonda, odkad se srce njegovo privezalo uz 
Kristinino, Paval sebi uvijek, kada tako upire 
pogled u tračnice, zamišlja njene ruke, kako se 
pružaju prema njemu u čežnji i željnome čeka- 
nju. Osobito mu se u posljednje vrijeme ta mi- 
sao i predodžba neprestano vraća u pamet i pred 
Oči, a srce onda samo trepti i buja od milja, ali 
ujedno ga nešto stišće, te samo što ne vrisne 
od tog bolnoga stiska. Pred očima mu u takav 
tren sve zastre kao neka magla poput ove, što 
se sada rasprostrla po tračnicama .., ' 

Zar nije i njegov život upao baš u takvu ma- 


glu, kao što je ova, u koju sad upire pogled? 
Od pedesetak metara dalje ništa ne vidi pred so- 
bom te ne zna, što se na tračnicama krije iza 
tako kratke daljine. Mogla se tamo kakva velika 
prepreka pružiti preko tračnica, pa ako je on 
kao strojovođa u pravi čas ne spazi i lokomoti- 
vu ne zaustavi, eto gotove nesreće, iz koje ni 
njegovu životu zacijelo ne bi više bilo spasa. 
Zato mora u ovoj magluštini podeseterostručiti 
svoju pažnju. On to i čini ne osvrćući se ni na 
što oko sebe, a i misli, koje bi mu najradije usko- 
čile, da kroz tu maglu odbrzaju tamo u rodno 
mu selo do Kristine, mora naprežući sve sile 
zaustavljati i držati ih na uzdi. Sad nije njihovo 
vrijeme. Sad je tu dužnost i ništa više nego du- 
žnost, kojoj i oči i pamet i srce — jest, i srce — 
mora služiti. 

Ali srce se joguni. Ne će da se pokorava, već 
se samo šulja i krade oko njegovih misli, da se 
uvuče među njih pa na njima kao na krilima 
da poleti... ' 

Evo kraj Galante je vlak već prije jednog sata 
prošao. Ni Čeklis nije više daleko. A od Čeklisa 
su samo četiri kilometra do Hrvatskoga Groba. 
Samo četiri kilometra do Kristine. Pa zar da kod 
te blizine srce ostane mirno? Zar da ne poskoči 
i ne uzbiba misli, bile one koliko mu drago bez 
smilovanja stegnute u jarmu službe? 

Lokomotiva dahće valjajući se u monotonom 
kretanju naprijed, magla trepti oko nje i uzmiče 
bojažljivo pred njom, a ritmičko udaranje ko- 
tača o tračnice kao da po taktu sve jasnije i 
glasnije ponavlja: »Čeklis! Čeklis! Čeklis!« Paval 
bi najradije rukama začepio uši, da ništa ne čuje, 
ali mu to ne bi pomoglo, jer evo sad već na ovo 
nekoliko kilometara pred postajom, koja je nje- 
govu rodnome domu najbliža, svaki stup kraj 
željezničkog nasipa, svako stablo, što mu na ju- 

tarnji pozdrav klima iz prorijeđene već magle, 
i svaki puteljak, koji mu se kao dragome znancu 
jutarnjim smiješkom smješka, potvrđuje, što ko- 
tači lokomotive tako ustrajno, tako tvrdokorno, 
tako prkosno ponavljaju: Čeklis! Čeklis! Čeklis! 

1 najedamput je iz tog ritmičkog razgovora 
kotača i tračnica nešto skočilo. Lokomotiva je 
na trenutak suspregla dah, da onda uzbuđeno 
ustrepti i glasno uzdahne. A Pavlu se učini, da 
pred njim i svuda oko njega sve u ludom ne- 
kom ritmičkom plesu pjeva, lupa, ijuče: »Čeklis! 
Čeklis! Čeklisi« Povukao je ruku preko čela i 
prestrašeno se ogledao. Ložač je baš u taj tren 
otvorio vrata lokomotive, kojoj iz utrobe lizne 
plameni jezik, pa kad je ložač dugim željeznim 
žaračem stao kopati po usijanoj žari lokomoti- 
vine nutrine, kao da se i to čarkanje stapalo u 
opće ritmičko klicanje: »Čeklis! Čeklis! Čeklis!« 
A kad je Paval podigao pogled prema paromje- 
ru, i taj kao da je svoje lice bio raširio na smi- 
ješak, te samo što i on ne zapjeva sa svom Pa- 
vlovom ritmički razigranom i raspjevanom oko- 
linom: »Čeklis! Čeklis! Čeklis!« 

Čas kasnije Paval je opet pogledao kroz pro- 
zorčić pred lokomotivu i sav se snebio od čuda: 
magle je gotovo bilo nestalo, a ispred nje se 
kao iz zagrljaja izvila široka nizina, po kojoj 
su se prve sunčane zrake jesenskog jutra stale 
voljko širiti i maziti brazde pooranih njiva. Iz 
tih jedrih brazda skočilo je jutro te zaogrnuto 
sunčanim plaštem potrčalo pred lokomotivu, do- 
mahnulo Pavlu sa slatkim smiješkom na jutar- 
nji pozdrav i odbrzalo preko tračnica na drugu 
stranu, da se sakrije tamo negdje među vinogra- . 
dima oko Hrvatskoga Groba, kao da će ondje 
na nekoga željno vrebati i čekati... 

Paval osjeti, kako mu srcem nešto slatko 
mili. I prije nego što je smogao ušutkati srce 
potisnuvši misli u službenu kolotečinu po. trač- 

nicama, koje su se — kako on već na kilometar 
daleko posve jasno vidi — stisle jedna k drugoj 
pred Čeklisom, da ga ondje dočekaju, ustoboči 
se pred njim pitanje, koje kao da je sa svježim 
dahom razdrijemanog jutra doletjelo k njemu: 
A što bi bilo, da se na kolodvoru u Čeklisu od- 
nekale stvori Kristina? 


Oko Pavla kao da se na to pitanje cijeli svijet 


okrenuo. Jedva se opet sabrao. 

»Ne, ne, to ne može bitil« gotovo je pustio, 
da mu se usta šaptom pomaknu. Istina, već sko- 
ro šest tjedana nije Kristine vidio, odkad mu je 
ono pred svojom majkom doviknula: »Tvoja ili 
ničija!« Te tri riječi bile su posljednje, što je iz 


njenih usta čuo, a onaj pogled, kojim je izgova- 


rajući te riječi zaronila duboko u njegove oči, 
zasjekao mu se tako u dušu, te ga neprestano 
vidi pred sobom. Još je puna dva dana poslije 
onog rastanka čekao i tražio, ne bi li se kako 
opet našao zajedno s Kristinom, ali njena ju je 
majka upravo s nekom zluradom pakošću stra- 
žila i čuvala, da ni kroz prozor ne zaviri na 
ulicu. A on, Paval, bio je do ludila potišten, te 
se i njegova majka bila veoma zabrinula, dok 
mu — premda joj se nije izjadao, što ga tišti, 
jer mu je najteže bilo baš s majkom o tom go- 
voriti — nije s pravom majčinskom sućuti rekla: 

»Ne kini se, Paval! Morat ćeš na Kristinu za- 
boraviti . . .« 

»Ne, majko, ne tražite toga od mene, jer ću 
svisnutil« izleti iz njega, a da sam nije znao 
kako, nego je samo očajno stisnuo glavu medu 
ruke. : 

»Ne tražim to ja, sinko,« ona će, a glas joj 
zadršće mekom toplinom. »Da je do mene... 
Ali eto vidiš, njena majka... .«. 

Od uzbuđenja nije smogla izreći svoju misao 
do kraja. A Paval je šutio, šutio, a onda naje- 

damput i plane, kao da je iz sebe izbacio kamen, 
koji je muklo zatutnjio: 

»Idem u Ameriku... Možda kad se vratim, 
kad nešto steknem. , .« 

Još sad se sjeća, kako je majka na te nje- 
gove riječi samo zalomila rukama, nemoćno se 
spustila na klupu, na kojoj je i on sjedio, i tiho 
zajecala. X 

Od tog je časa riječ »Amerika« nijemo lebdje- 
la po njihovoj kući i oko kuće, a da nitko više 
nije za njom posegnuo. Tek kad je prhnula po 
selu, jezici su se dali u potjeru za njom. A kad 
je Paval nakon peterodnevnog dopusta krenuo 
put Čeklisa, da se vrati u svoju službu u Brati- 
slavu, ta je riječ doduše komad puta letjela za 
njim, ali onda se opet vratila u selo. U Bratisla- 
vi je jedne večeri ipak naišao na nju, kad je 
sreo nekog svog druga iz doba šegrtovanja. 

»Odkuda ti, Šanjo, ovdje?« začudio se sret- 
nuvši se s njim pred nekom bankom. 

.»Ta... eto... na putu u Ameriku. ..« odgo- 
vorio taj. 

A u Pavlu samo ustrepti nešto oko srca. I du- 
go se nije rastao od tog svog druga, od kojega 
su ga čitave godine već bile rastavile, a jedna 
jedina riječ ga opet k njemu približila, 

»Da zbilja i ja pođem u Ameriku?« pitao se 
te večeri ležeći u postelji. »Da nešto zaslužim 
i prištedim, pa da se vratim u naše selo. Možda 
bi Kristinina mati.. .« 

Nekoliko dana kasnije pošao je i Paval u onu 
banku, iz koje je vidio izaći druga Šanju, kad je 
ono slučajno bio na nj nabasao. Prijavio se i on 
za Ameriku... Ali tada kao da ga je nešto sti- 
slo za grlo. Učinilo mu se, da se sve pod njim 
ruši. A pred sobom je u duhu vidio zaprepašteni 
lik Kristine, kako ga pogledom, s kojim su se 
bili rastali, nijemo pita... 

Otada se nije više pojavio u onoj banci. Pisali 
su mu, zvali ga, ali on se oglušio, Unaprijeđen 
za strojovođu mahnuo je rukom i otjerao do- 
sadnu muhu, koja mu je nasrtljivo zujila oko 
uha: »Amerika... Amerika...« I doista, odle- 
tjela je i nije mu se više vraćala. 

»Tu je moja Amerika,« maštao je odmara- 
jući se od dnevnog ili noćnog rada, »Izdržat ću. 
I godinu i dvije ne ću ići kući.. .« 

»A šta će Kristina?« skoči odnekale preda nj 
pitanje s prizvukom prijetnje. 

U taj čas kao da mu s druge strane doprhnu- 
še Kristinine riječi, koje mu je pred majkom 
doviknula: 

»Tvoja ili ničija!.. .« 

Sve se to Pavlu vratilo u strjelovitom sjećanju 
pred dušu, dok se lokomotiva, kojom je uprav- 
ljao, približavala Čeklisu. Sav zaokupljen tim 
spominjanjem gotovo je nesvijesno povukao ru- 
čku zavora, da lokomotivu pred čekliškim kolo- 
dvorom najprije uspori, a onda i posve zaustavi. 

Uplašeno se trgnuše vagoni sudarivši se muklo 
jedan o drugi, kad je lokomotiva iznenada na- 
glo stala. Paval protrne. Ne zna ni sam, kako 
je ručkom naglo potegnuo zavor, kad je pred 
kolodvorom s lokomotive ugledao djevojku, za 
koju mu se pričinilo, da je Kristina. Umalo te 
mu se ne ote radostan poklik; »Kristinal« Mje- 
sto toga je njegova ruka čvrsto povukla zavor. 


»Šta to radite?« dovikne mu bijesno vlako- 
vođa, koji je, kad se vlak u zaustavljanju na- 
glo trgnuo, iskočio iz svog vagona i zaprepašte- 
no pogledao, nije li se možda dogodilo kakvo 
zlo. 

Paval je samo poniknuo pogledom pred tim 
upitom. A kad je obišavši u brizi lokomotivu 
iznova pogledao prema kolodvorskoj zgradi, one 
djevojke tamo više nije bilo. 

Za čitavog daljnjeg puta od Čeklisa prema 
Bratislavi nije mu iz glave izlazilo pitanje: »Nije 
li ono ipak bila Kristina? Odkud se ondje stvo- 
rila i kud li je najedanput iščezla?« Premda je 
sam sebe nastojao uvjeriti, da su ga oči preva- 


_rile, dojma se nad neobičnim slučajem, koji mu 


se desio, nikako nije mogao otresti. 

»Ne, nije to bila onal« govorila mu je pamet, 
ali uzbibano srce nikako da se smiri. Čeznulo je 
za ljubljenom djevojkom, pa kad je samo — ma- 
kar i varavo — naslutilo njenu blizinu, čežnja 
ga je toliko stisla, te Pavlu na mahove nije dala 
doći do daha. ' 

I dok je Paval, što je daljnji put do Bratislave 
bivao kraći, davao lokomotivi sve više maha, 
da ubrzano kreće naprijed, neprestano mu je 


.lebdio pred očima prizor o susretu s nepozna- 


tom djevojkom. Na svakom se kolodvoru i ne- 
hotice ogledavao, kao da je i tu tražio, da se 
i opet susretne s kakvim bićem, koje bi mu zor- 
no predočilo Kristinu. Ali postaje su prolazile, 
kolodvori su se jedan za drugim ravnodušno 
sunčali u naručju jesenjega jutra, a Paval se 
sve razočaranije povlačio u se. Sve je više osje- 
ćao, kako ne će, ako pusti uzde srcu, nakon 
prošlih šest tjedana dugo više moći izdržati, a 
da pošto-poto ne vidi Kristine. Vlak je jurio sve 
dalje od Čeklisa, iza kojega kao da je čuo topli 
zov svoga sela i najdražega bića u njemu. 
Predzadnja postaja pred Bratislavom bila je 
već na domaku, Paval je doduše upitnim pogle- 
dom gledao kroz prozorčić pred lokomotivu, ali 


kao što nju nije više sustezao u njenu slo- 


bodnome lijetu, tako je pustio uzde i svojim 
mislima i osjećajima. 

A kad je tu malo prije stražarnice pred ula- 
zom u kolodvor opet potegnuo ručku zavora, 
lokomotiva zasikće kao nekim bijesom iznenada 
taknuta. Jedna kokoš, koja je mirno sjedjela 

na kokošinjcu kraj stražarnice te se bezbrižno 
sunčala, na to se siktanje lokomotive uplaši i s 
kokošjim vriskom poleti kao muha bez glave 
ravno prema lokomotivi. U lijetu lupi baš o pro- 
zorsko staklo, pred kojim je stajao Paval. Sta- 
klo prsne na sve strane. ; 

Paval osjeti kako mu se zamračilo pred oči- 
ma. Od neizrecive boli, koju osjeti u glavi, za- 
jaukne i povuče zavor posve k sebi... 

Što je dalje bilo, više se ne sjeća. 

Kad je došao k sebi, ležao je u jednoj kolo- 
dvorskoj prostoriji na klupi. Bol mu nije dala, 
da otvori oči. Čuo je samo glasove nekolicine 
ljudi, koji su bili oko njega. 

»Već pola sata i još nema liječnika. A tele- 
fonirao sam u Bratislavu, da hitno dođe,« čuo je, 
kako netko govori. 

»Siromah!« govorio je drugi glas. »Kako eto 


luda kokoš može skriviti, da čovjek. izgubi 


oko... .« 
»Samo da ne budu obadva ...« doda netko 
treći, ' 

S užasnim naprezanjem pokuša Paval otvoriti 
oči, Jednim okom ugleda. tri lica, koja odmah 
zatim iščeznuše u neprozirnoj magli... 


IX. 

Terezija Čaplović je ciknula od zaprepaštenja, 
kad joj je Anton Fratrić sav zapuhan dotrčao i 
svojim pjevuljivim glasom prevrćući očima, ka- 
ko uvijek radi, kad o nečem važnom govori, iz- 

rekao, kao da iz knjige čita: 
= »Bio sam u Čeklisu. Poručuju vam, da je Pa- 
val jutros ranjen i odvezen u bolnicu... .« 

»Jao... šta... za ime Božje...?« smogla je 
samo promucati, jer joj je srce najedamput kao 
prestalo kucati, a pred oči joj se spustio mrak. 

Bila bi se stropoštala, da je Fratrić nije pri- 
hvatio, 

»Nemojte, strina! Ne bojte se! Živ je Paval. 
Rekli su mi, da je živ,« tješio ju je vodeći je 
do klupe, na koju se spustila otvorivši širom oči 
i zagledavši se u napola tugaljivi, napola tupi 
izražaj Fratrićeva lica. 

»A šta se... šta se Pavlu dogodilo?« izlane. 

»Ne znam, strina, Nisu mi rekli, Nisu mi htjeli. 
reći. A ja nisam mnogo ni pitao. Uplašio sam se 
i sam i bilo mi je siromaha Pavla žao. Čuo sam 
ja već, da se željeznica zna i prevrnuti, pa onda 
bude i mrtvih i sakatih. A najprije stradaju oni 
kod lokomotive , . .« : 

Fratrić je pjevuljeći sipao riječ po riječ. Pav- 
lova majka nije ni shvaćala, što joj sve govori, 
nego je samo čula, kako joj riječi, pune teške 


kobi, lete oko glave i svaka joj poput udarca če- _ 


kića pada na tjeme. Uhvatila se za glavu, da se 
obrani od tih udaraca, i samo je jaukala: 

»Jao, Paval... jadni moj Paval... nesretni 
moj Paval... .« 

U njenu naricanju tonule su i nestajale riječi 
luckastoga Fratrića, koji je najedamput stao i 
brišući rukavom oči, na kojima su mu se poja- 
vile suze, izlanuo: ' 

»Hoćete li, da i ja s vama odem u Bratislavu k 
Pavlu? Tako rado bih ga i ja vidio... .« 

Terezija Čaplović se na te riječi trgnula, U 
Bratislavu, k sinu, k Pavlu! Jest, ona mora k nje- 
mu, ona ga mora vidjeti, ona mu mora svojom 
materinskom ljubavlju pomoći i ublažiti mu boli. 
Sve se diglo proti njemu: najprije mu je Margita 


zbog Kristine iskrvarila srce, a sad... O Bože, - 


je li samo još živ? Ona će mu donijeti melema 
na sve rane. Jedino majka to može. Zato k nije- 
mu, k njemu, odmah k njemu... 

»Kada... kad ide vlak?« 

To njeno pitanje izletilo je iz nje na krilima 
jedine nade, što ju je u taj čas još u sebi imala, 

i poletjelo kroz uzduh jesenskog predvečerja po- 
drhtavajući od tople čežnje. 

»Ujutro u šest sati. Ide još i večeras jedan, ali 
što bi u noći radili u gradu? Do Pavla ionako 
ne bi mogli... .« tumačio joj Fratrić, 

»Dobro. Onda ujutro. .« digne se Terezija, 
jer joj je u isti čas sinulo kroz pamet, da treba 
Pavlu nešto i ponijeti. Mora mu još večeras ne- 
što prirediti, ispeći, pa makar cijele noći ne stis- 

.nula oka. 

»A ja ću, strino, doći ujutro po vas, Bit će i 
vama lakše, ako idem s vama,« govorio joj Fra- 
trić opraštajući se od nje. 

.Kad je malo poslije prolazio kraj onog reda 
kuća, među kojima se kuća Jurja Jelačića, prem- 
da ljepša od drugih, bila nekako turobno stisnula 
u onom bezbrižnom ugođaju večeri, što je laga- 
no širila svoj blagi zagrljaj, susretne se s Rozi- 
nom Janžetićevom. 

Rozina se svaki put morala nasmijati, kad bi 
ugledala šašavog Fratrića. Njegov pljosnati ši- 
roki nos upadao je tako čudno među one njegove 
uvijek blesavo izbuljene oči, koje bi se, kad bi 
usta raširio, da progovori, prevrtale tako, kao 
da se pobožno prenemaže, Njegove trideset i tri 
godine izbrisale su s njegova lica već gotovo 
svaki trag mladosti, koja ga je prebrzo osta- 
vila, jer je u praznini svoje duše nije nikad osje- 
tio, kamo li shvatio. Prolazio je kraj ljudi, kao 
što prolazi kraj bilo koje stvari. U srcu mu nije 
nikad našao mjesta bilo koji osjećaj osim jednog 
jedinog: osim osjećaja sućuti prema svačijem 
jadu. Svakom je u nevolji htio pomoći, svakom 
u boli pružiti melema, To kao da je smatrao naj- 
većim zadatkom svog života, u tom je osjećao 
najveće zadovoljstvo i sreću. 

Već izdaleka doviknuo je i sada Rozini, koja 
je baš htjela prijeći na drugu stranu ulice: 

»Stani, Rozina, imam ti nešto važno reći...« 

Rozina se nasmijala pogledavši mu vragolja- 
stim pogledom svojih crnih očiju u ozbiljno lice. 
No smijeh joj se nekako ukočio na usnama, kad 
je s uzbuđenim dahom izustio: 


»Paval Čaplović je ranjen u bolnici. Reci Kri- 
stini. . .« 

Rozini je bilo, da skoči k njemu, da ga gr- 
čevito uhvati za ruku i da ga upita: 

»Šta... šta to veliš?« 

Ali te je riječi istisnula, a da se nije mogla ni 
maknuti s mjesta, Samo ju je kao neka nena- 
dana drhtavica svu stresla, 

»Da, s Pavlom nije dobro, Idem ujutro s nje- 
govom materom u Bratislavu, Ne znam, je li se 
vlak prevrnuo, ili šta se dogodilo, samo ne će biti 
dobro. Sirota Kristina . . .« ' 


Rozina se u tili čas okrenula i kao vjetrom no- 
šena odbrzala natrag kući, Fratrić je samo zabe- 
zeknuto gledao za njom, a onda se obazrijevši 
se još nekoliko puta odputio svojoj kući. 

Te noći Kristina nije zaklopila oči. Bilo je već 
mračno, kad je izašla na bunar po vodu i čula 
Rozinu, kako je preko plota zove. Pristupila je k 
plotu i kroz polutamu ugledala dvije krupne suze 
u očima svoje najbolje drugarice. Šta je dalje 
bilo, jedva se još sjeća. Njeno srce, bijedno stis- 
nuto od jada, koji je već tolike tjedne nije ostav- 
ljao, bilo je već tako tvrdo, te je mislila, da nema 
više snage ni za kakvu radost ili bol. Ali Rozinine 
riječi, koje joj je preko plota polušaptom izre- 
kla, zabole su joj se u grudi kao ubod noža, koji 
je svojom oštrinom prodro svu tvrdoću, što joj 
se okupila oko srca. 

»Paval... Jao, Paval... Moj nesretni Paval...« 
šaptale su joj usne s bolnim drhtajem, dok je 
naslonjena na plot, da se ne sruši, osjećala, kako 
joj drugarica obavija bol nježnim ovojem utjehe. 

A kad je već ležala u krevetu, bilo joj je, kao 
da leži na samoj žeravici. Vrteći se cijele noći 
vidjela je neprestano pred sobom Pavla, kako je 
tužno gleda i nešto joj govori, a ona ne može 
nijedne njegove riječi čuti ni razumjeti. Samo 
vidi, kako mu od muke znoj kapa s čela, a gdje 
kapne koja kap, ostavi krvav trag... 

»Ah, Paval... Što je s tobom, Paval? ... Sve 
mi te otima, Paval...« šaptala je s uzdasima, 
koji su ispunili cijelu njenu sobu, posjedali svud 
unaokolo te gledaju u nju čas sućutno, čas 
bešćutno, čas zlobno... 

Ponoć se davno već bila spustila s crkvenog 
tornja i prošla kroz selo zavirivši kroz prozore u 
svaku kuću, kad je Kristina najedamput skočila, 
zbacila sa sebe pokrivač i sjedeći u košulji na kre- 
vetu pustila, da joj raspletena kosa miluje ra- 
mena i ruke, na koje je naslonila glavu. 

»Idem k njemu!« šapne odlučno i ustane. 

Do jutra više nije legla. Tiho se i polako obla- 
čila, da je ne bi otac i majka čuli. A kad su če- 
tiri sata izbila na crkvenom tornju, oprezno se 
išuljala iz sobe, iz kuće, iz dvorišta i drhtureći vi- 
še od uzbuđenja nego li od hladnoga zraka, koji 
ju je bio opkolio, stisnula je oko sebe topli vu- 
neni rubac, kojim se bila ogrnula, te se uputila 
do ugla, gdje put skreće prema Čeklisu, 

Tu je stala. Tama je izbuljila u nju svoje zlo- 
kobne oči, te je Kristina sva zadrhtala. Može li 
sama ići dalje? Ili da čeka? Rozina joj je rekla, 
da će Pavlova majka sad ujutro na vlak. Nije li 
možda već otišla? 

Kristina je gledala u noć, odakle je Pavlova 
majka imala doći. Nije vidjela ništa, samo je noć 
treperila oko nje lakim drhtajem i doticala se 
svojim hladnim dahom njena lica i njenih ra- 
mena, kao da je vuče u svoj tamni zagrljaj. 

Kristina je zaklopila oči, da ne vidi, kako noć 
sablasno bulji u nju, Ne zna ni sama, koliko je 

tako stajala. Samo je najedamput čula, kako se 
netko približuje. Čula je i razgovor. 


»Jeste li vi to, majko?« javi se ona, kadi su . 


koraci bili već posve blizu. 

Trenutak zatim jecala je Kristina u zagrljaju 
Pavlove majke. 

»Povedite i mene k njemu!« drhtao je njen 
glas pun bola, pun molbe, pun ljubavi. 

»A šta će na to tvoja mati?« 

»Neka bude što mu drago, samo da vidim 
Pavla!« 

Terezija Čaplović je oklijevala, Sjetila se, ko- 
liko je zla već doživjela od Margite, Kristinine 
majke. Pa zar da se to zlo još nagomila? Ali 
onda je opet pomislila na svog Pavla, Leži u 
bolnici, možda ni od smrti nije daleko, pa da mu 
ne priušti ni tu posljednju radost, da vidi Kri- 
stinu? Možda bi mu to donijelo najveće olakša- 
nje u nesreći, koja ga je snašla. Nije znala, što 
da učini. 

»Neka Kristina samo ide s nama,« javi se sada 
Anton Fratrić, stojeći iza Pavlove majke. »Ja 
ću već reći njenoj majci, kađ se vratimo, pa neka 
ja budem kriv... .« : 

Nijemo su pošli, nijemo su išli putem prema 
Čeklisu, a noć je valjala maglu pred njima i 
prela sve svjetlije jutarnje niti nad cijelim kra- 
jem. 

Kao da su dvije sablasti izranjale ispod plašta 
noći, koji se sve više dizao, tako su se pomicale 
Pavlova majka i Kristina spuštene glave, pogru- 
žene u svoje tužne misli i osjećaje, bez riječi na- 
prijed. A do njih je uzdignute glave gledajući 
nemirnim pogledom na sve strane stupao Fratrić 
ponosan, što su se ta dva bića u svojoj nevolji 
povjerila njemu, da ih vodi i zaštićuje. 

Što je put više odmicao, to je Pavlova majka 
osjećala sve veće smirenje u svojoj duši. Teške 
slutnje kao da su se rasplinjivale zajedno s da- 

njim svijetlom, koje joj je razvedrivalo put do 
njena jedinca. A kad bi pogled podigla i zausta- 
vila ga na blijedom Kristininu licu, neko milje 
joj se prelijevalo srcem osjećajući, kako njen 
Paval nije u životu više sam, nego eto ima biće, 
koje strepi nad njim isto tako kao i ona, nje- 
gova majka, i koje njegovoj duši može dati i 
više životne radosti od nje. I dok su se sjedeći u 
vlaku sve više približavali Bratislavi, Pavlova je 
majka promatrala Kristinu i osjećala dragost 
nad njenom ljepotom te sve jačeg maha pu- 
štala mislima, koje su je vodile u budućnost nje- 
na sina uz takvu odabranicu njegova života. Ali 
usred takvih msli najedamput bi se trgla: iza Kri- 
stinina lika ugledala bi oporo, od bijesa stegnuto 
lice njene majke, I kao da se neki mrak u taj 
tren spuštao pred njene oči te joj zastirao sve 
vedrije misli, sve drage osjećaje i sve nepomućene 
nađe. Pred nju bi stupio opet život izranjen pat- 
njama i stradanjima. Njene misli su se od Kristine 
opet svraćale k Pavlu, koji eto već od dva životna 
udarca leži slomljen, te ona ne zna, hoće li se 
uopće još moći podići... i 

A onda bi opet vidjela pred sobom Kristinu 
kao utjelovljeni trak sunca, koji je sišao odne- 
kale iz visine, stao uz nju te joj svijetli na ovom 
tjeskobnom putu k njenu Pavlu. 

U takvom duševnom padanju iz tame u vedri- 
nu te opet iz vedrine u tamu našla se Terezija 
Čaplović i kraj bolesničke postelje svoga sina. 

Paval je ležao omotane glave, zavezanih očiju. 
Blijedo njegovo lice, išarano s nekoliko ogrebo- 
tina, bilo je smireno, kao da spava. 

Njegova je majka, čim ga je ugledala, samo za- 
lamala rukama i sklopivši ih prislonila na njih 
usta te pustila suzama, da teku.., A iza nje se 
Kristina samo uhvatila jednom rukom za srce, 
drugom prekrila oči i stala kao ukopana. 

-»Došla vam je majka,« nagne se nad Pavla 
bolničarka, koja je idući naprijed prva pristu- 
pila k postelji. 

»Mama!« pruži on obje ruke, dok mu je bolni- 
čarka nastojala skinuti gornji ovoj s očiju. 

»Sinko .moj!« priđe majka i nagne se gušeći u 
sebi jecaj te ga poljubi žarkim majčinim cjelo- 
vom. »Kako ti je, jedini moj?« : 

Kako mu je bolničarka bila skinula ovoj s 
očiju, desno mu je oko postalo slobodno, Vidio 
je njim drago majčino lice, kojega se — ogrlivši 
je čvrsto oko vrata — nije mogao dosta nagle- 
dati. Ta mislio je već, da ga više nikad ne će vi- 
djeti. Ali Bog mu je eto ipak ostavio bar jedno | 
oko. I sad njim ne vidi i ne će da vidi ništa nego 
samo nju, majku svoju, koju stišće k sebi, kao 
da je nikad pustiti ne će. 

»A zašto ti je, sine, drugo oko svezano?« za- 
gleda se u nj majka. 

»Njega više, majko, nema...« istisne Paval je- 
dva čujno. 

»Paval!« začuje u taj čas prigušen krik kraj 
sebe s druge strane postelje, gdje je malo prije 
stajala bolničarka, i osjeti, kako mu je srce na- 
glim trzajem zaustavilo dah. . 

Majka odmakne svoju glavu iznad njegova lica 
i on se sav strese ugledavši Kristinu... .. 


Proljeće je u slatkom buđenju raširilo ruke, 
a iz naručaja mu se prosuo cvjetni miris po 
svim dolinama, brežuljcima i brdima Slovačke, 
koju je u svom srcu Paval nosio u daleki svijet. 
Stajao je na palubi velikog parobroda i zurio 
u nepreglednu širinu Atlanskog oceana, koji je 
sudbina utisnula između dosadašnjeg mu i bu- 
dućeg života. Od časa na čas zatreperilo bi mu 
oko čeznutljivim sjajem, kao što golema oce- 
anska površina, treperi odsjevima neba, po ko« 

jemu se spuštaju zlatne sunčane zrake, da se 
okupaju u morskim dubinama. A misli su mu 
se neprestano vraćale u rodno selo, u kojemu 
je morao ostaviti sve, što mu je najdraže na 
svijetu. 

Pola je već godine minulo od onoga kobnoga 
dana, kad je ostao bez jednog oka, preko ko- 
jega sad nosi kožni povez, Što je sve otada pro- 
šao i proživio! S jednim okom više nije mogao 
ostati u željezničkoj službi: odpustili ga s od- 
pravninom, s kojom sebi nije mogao osigurati 
život u novom zvanju. I zato sad putuje u Ame- 
riku, u koju je otišlo već toliko njegovih zem- 
ljaka, da ondje stresu sa sebe teški jaram siro- 
maštva. Ima ih, koji su se iza više godina vra- 
ćali kući, te doista nisu više bili onako siromašni, 
kakvi su bili prije svog odlaska u Ameriku, Ali 
većina ih se nije više vraćala. 

»Ja ću se vratiti... ja se moram vratiti!« go- 
vorio je sam sebi, a kod tog mu se činilo, da 
pred sobom vidi Kristinu, koja mu to isto ponav- 
lja, kao što mu je i na rastanku rekla: 

»Ti se, Paval, moraš vratiti. Ja ću te čekati...« 

Kako je slatko zvučio taj njezin topli, meki 
glas! Neprestano ga čuje. A ipak mu se čini, da 
se iz njega javlja kao neki bolni prizvuk. Paval 
se sav strese, kad na to pomisli... : 

Od onog očajnog poklika, što ga je čuo iz 
Kristininih usta, kad je stojeći kraj njegove po- 
stelje u bolnici čula, da je izgubio jedno oko, ne 
može se nikako oteti užasnom dojmu, da se u 
Kristininoj ljubavi prema njemu nešto slomilo. 
Njegov gubitak oka značio je za nju veću ne- 
sreću, nego li za njega. Ona je to pred njim do- 
duše nastojala prikriti, zatajiti, ali on je to ipak 
jasno opažao. 

Što ga Kristina u bolnici iza onog prvog po- 
sjeta više nije kasnije pohodila, to mu je bilo 
posve razumljivo: nije joj dala majka. I za onaj 

posjet mnogo je od nje Kristina pretrpjela. No 
ništa nije Kristinu toliko boljelo, kao kad joj 
je majka zlurado dobacivala: 

»Eto ti sad tog tvog slijepca!.. .« 

Kristini se grčilo srce. Majci ne bi ništa od- 
vraćala, nego bi se samo povukla, da u samoći 
dade oduška svom bolnom srcu, 

»Pa neka je i slijep, moj je!l« šaptala je sebi 
kroz suze nastojeći tako umiriti svoju smućenu 
dušu, 

Kad se Paval vratio iz bolnice kući, Kristini 
njena majka nije više toliko branila, da se s 
njim viđa. Zadovoljavala se s tim, da joj se radi 
njega izrugava, a mislila je, da će je u tomi 
selo pomoći, pa da će tako Kristinu pomalo od- 
biti od Pavla. 

Selo je iskreno žalilo Pavla radi njegove ne- 
sreće, ali je Kristini, kadgod bi kroz selo prošla 
s Pavlom, dopirao do ušiju glas: 

»Šteta Kristine! Tako je lijepa, a on bez oka.« 

Njoj je bilo, kao da je te riječi bockaju po. 
srcu. Samo bi se jednom rukom uhvatila za srce, 
kao da želi iščupati tu bol. ' 

»Što ti je, Kristina?« pitao ju je Paval. 

»Ništa...« odgovorila je i okrenula glavu u 
stranu. 

On je sve to shvaćao, I njegovo je uho čulo 
glas sela, te je o tome mnogo, vrlo mnogo raz- 
mišljao. Cijele bi dane prosjedio u tim mislima. 
A na kraju bi rekao: 

»Idem u Ameriku. . .« 

Kad je ocu i majci prvi put izrekao te riječi, 
otac je samo nijemo gledao preda se, a majka 
je sklopila ruke i zavapila: 

»Jao, sine, pa što ćeš i tamo samo s jednim 
okom?« 

. Čim je te riječi bila izrekla, lecnula se. Paval 
ju je tako bolno pogleđao onim jedinim svojim 

zdravim okom, da joj se srce samo stisnulo, 
pogotovu kad je izlanuo: 

»Baš zbog tog i idem. ..« 

Otac je dalje šutio. Majka je zlebalh pie 
čom suze, koje su joj se pojavile u očima. 
Paval je izašao na dvorište, da rastjera misao, 
koja mu je kroz dušu tekla ovim tokom: »Jest, 
dok budem nekoliko godina u Americi, vidjet 
ću, kako će biti s Kristinom. A ako mi Bog da, 
da kao i drugi nešto steknem i prištedim, pa kad 
e vratim. . .< Ka 
: Tu misao nije pretvarao u riječi ni sam pred 
sobom, kamo li pred drugima. No njegova ju 
ie majka naslutila. Kad je opet jednom zgo- 
dom — bilo je to usred zime — rekao, da će 
na proljeće u Ameriku, ona će rit 
pogledom, u kojem se krila sva ljubav i zabri- 
nutost majčina srca: 

»A što će onda Kristina?« ' 

On se na to pitanje samo trznuo, poniknuo 
pogledom, časak šutio, a onda prošaptao: 

»Pa... neka me čeka... Valjda ću se vra- 

...< : ' 
> težina, koja je pritiskala njegovo srce, 
lomila se u tim riječima, koje su se valjale, 
kao što se valja odlomljeno kamenje nizbrdo 
lednu dubinu ponora... : 

: kad ga je sama Kristina uvjeravala, da će 
ga čekati, samo neka se makar za dvije-tri 
godine vrati, Paval je osjećao, da je to njeno 
uvjeravanje doduše iskreno, duboko proćućeno, 
ali da u Kristininu glasu ipak kod toga titra 
neki pritajeni zvuk, koji u njene tople ni 
unosi neki jedva primjetljivi nesklad. Časa 
se zaprepašteno bio zagledao u Kristinino lice, 
a ona je spuštenih očiju gledala pred sebe na- 
stojeći tako prikriti i bol i nepriliku, koja joj 
se bila slegla na dušu. Kad je ona opet podigla 
oči, on je poniknuo pogledom. 

»Što ti je, Paval?« uhvatila ga je uzbuđeno, 


* nervozno za ruku. 


»Mislim, kako i kada ću se vratiti,« — odgo- 
votio je ne podižući očiju. 

Ona ga je nato samo žarko zagrlila. 

»Ti se moraš vratiti... Ti se moraš vra. 
titi...« govorila mu je strastveno. »Što bih ja, 
da se ti ne vratiš?« 


Osjećala je, kakva bi to bila pobjeda za 
njenu majku. Kako bi ona slavodobitno uži- 
vala! A na tu se pomisao bunila sva Kristinina 
duša. Majka joj je, ali odkad je opazila, s ko- 
likom se mržnjom digla proti Pavlu, uživajući 
čak i u njegovoj nesreći, koja ga je zadesila 
s gubitkom oka, otada je Kristina sa zaprepa- 
štenjem osjetila, kako su se prekinule sve niti, 
koje su njenu dušu vezale s dušom njene maj- 
ke. Između majke i kćeri pukao je jaz, koji 
nije više bilo moguće zatrpati. Pa da Kristina 
sad izgubi Pavla? Što bi od njena života onda 
ostalo? Ne, ne, Paval se mora vratiti, ona bez 
Pavla ne bi više znala, ni kamo ni kuda... 

Paval nije znao, što se zbiva u Kristininoj 
duši. Samo se nije mogao oteti nekom čudnom, 
nerazjašnjivom dojmu, da to nije više ona 
nepomućena Kristinina ljubav, koja mu na 
njena usta s tolikim izražajem bojazni, strep- 
nje i strastvenosti govori, da se mora vratiti. 

Pa i sad nasred oceana kao da čuje Kristinu, 
kako mu govori te riječi, i kao da vidi njeno 
lice, preko kojega prelaze nervozni, bojažljivi 
trzaji zastirući čar njene srdačnosti i iskrenosti. 
Upirući s palube pogled u nepomućenu, neiz- 
mjernu morsku dubinu njegove su se misli go- 
tovo ukočeno zaustavile kod sjećanja na rasta- 
nak s Kristinom. Još sad na dnu srca osjeća 
Svu bol tog rastanka, bol, o kojoj su svjedočile 
Kristinine suze, i bol, u kojoj se kidala njegova 
duša. Ali joši sad ćuti, kako mu se kroz tu bol 

provlačila pritajena misao, koja mu je kao crv 
tiho, neprimjetno rovala po duši: 


»što bi bilo, da se ni za dvije-tri godine ne 
vratim ?« 


Sve je oko njega na to pitanje tajanstveno 
šutjelo: i ono veče, kad je Kristinu pred odla- 
zak posljednji put privijao k sebi, da što bolje 
osjeti i čuje kucaj njena srca, i ovo sada, dok 
nijemo, ukočeno zuri u beskrajnu oceansku mo- 
drinu. Pa i kad se četvrtog dana nebo smrklo, 
a more valovima stalo davati izražaja neiz- 
mjerju svoje skrovite snage, Paval nije mogao 
stresti sa svojih misli one spone, koje su ih 
ukočile oko sjećanja na rastanak od Kristine. 
U bijesu je oceana oko njega sve bučilo, uda- 
ralo, trzalo se, treslo, lomilo, a on je sve to 
bešćutno promatrao ne osjećajući ni najmanje 
bojazni, da bi u tim golemim raljama oceanske 
dubine, koja se od časa na čas, kad bi se valovi 
razmakli i digli silno uvis, pred njim sa sabla 
snim cerenjem otvarala, mogao u trenu za- 
uvijek iščeznuti i parobrod i on sa svim svojim 
suputnicima. Čak mu se u. jedan mah javila i 
“pomisao: A zar ne bi to za nj bilo najbolje? 
Na to se pitanje trznuo, podigao očajno ruke 
i prikrio njima lice, da više ništa ne vidi i ne 
misli... E 


Tek kad je sedmi dan stupivši na američko tlo | 


okrenuo leđa oceanu, stao se opet življe ogle- 
davati oko sebe. Pred njim je stalo pitanje: 
»Kuda sada?« Stalo i zagledalo se s čudnim 


nekim smiješkom u njegovo lice. Taj smiješak - 


mu je bio tuđ i nekako se zlokobno doticao 
njegova srca, a nije ga mogao otjerati ispred 
sebe ni cijelo vrijeme, dok ga je neki nepo- 
znati čovjek govoreći s njime madžarski vodio 
kroz New-York, pa ni dok mu je neki gospodin 

u jednom uredu, u koji ga je onaj Madžar 
uveo, rekao: 


»Ići ćete u Pittsburgh.« ' 


I za duge željezničke vožnje od New-Yorka 
.do Pittsburgha kao da mu se cijela krajina, u 
koju je kroz prozor vagona ukočeno zurio, 
smješkala istim zlokobnim smiješkom, koji ga 
je pratio od prvog časa njegova dolaska na 
američko kopno. Tek kad je u Pittsburghu bio 
doveden pred nekog svećenika, Paval je osjetio, 
da se cijelo ozračje oko njega najedamput pro- 
mijenilo. Neka volikost stala je da struji oko 
njega, kad ga je taj svećenik upitao: | 

»Vi ste Madžar?« 

»Da...« Paval će, ali u isti čas osjeti, kako 
mu glas zvuči nesigurno. 

»Odakle?« nastavi svećenik. 

»Iz Hrvatskoga Groba.« 

»Madžar iz Hrvatskoga Groba?« začudi se 
svećenik, pa mu odmah progovori slovački: »Ta 
vi ste u tom selu svi Hrvati. Bio sam ja tamo. 
Znam. ja svu vašu prošlost, kako i kada ste 
došli iz Hrvatske u Slovačku... .« 

Pavlu su te svećenikove riječi prolazile ta- 
kvim ugodnim strujanjem kroz dušu, te mu je 
bilo, kao da se na jedan mah opet stvorio u 
svom rodnom selu i slušao drage zvukove rod- 
noga kraja. Nije pravo ni shvaćao, što mu je 
svećenik kazivao, ali je osjećao, da mu je to 
tako blisko, da mu to tako godi... i 

»Imam ja u svojoj župi i Hrvat& iz Hrvat- 
ske,« govorio je dalje svećenik. »Bit će im 
drago, kad vide i jednog svog hrvatskog brata 
iz Slovačke. Uopće vi ćete mi biti veza između 
Pak _ i Hrvata.. .« 

u se Pavlu otvorio nov svijet. Podigao je 
glavu, zagledao se u anima i. oči 
rekao toplo, odano: 

e 

»Učinit ću, velečasni, štogod od mene zatra- 
žite .. .« . 
Izgovarajući te riječi osjetio je, kao da skida 


sa svoje duše neki teret, koji ga je teško priti- 


skivao, te sad može opet dati maha mislima i 
osjećajima, kao da je kod kuće, a ne ovako da- 
leko u svijetu. I prije nego što je te večeri 
smireno usnuo, učinilo mu se, kao da vidi Kri- 
stinino lice opet vedro i nasmijano i kao da 
čuje, kako mu s čežnjom govori: 

_ »Moraš se vratiti... Moraš mi se vratiti. .« 


XI. 


Paval nije bio još ni puna tri mjeseca u Ame- 
rici, kad je usred ljeta g. 1914. buknuo u Europi 
rat. Dva je pisma, dva nada sve draga pisma bio 
dotle već primio od Kristine, a i on se bio njoj 
već nekoliko puta javio. Ali odkad je ratni vi- 
hor zaigrao krvavo kolo nad Europom, prošli 
su dugi mjeseci, dok Pavlu nije opet došlo 
jedno Kristinino pismo. 

»Zlo, veliko zlo došlo je na nas, Paval,« pi- 
sala mu je. »Brat mi je Mišo na fronti, već dugo 
ne čujemo ništa o njemu. A ako rat potraje, 
odvest će nam i mog i tvog oca. Bar da si nam, 
Paval, ti sada tu.. .« 

Dugo je nijemo gledao u te Kristinine riječi 
osjećajući, koliki je očaj prenijela u njih iz 
svoje duše. Na prvi se mah pojavilo pred njim 
pitanje: da se pokupi i vrati kući? Ali u isti mu 
tren sine pred očima, kako mu je nemoguće na 
to i pomišljati. Ta bolje bi bilo, da onda uopće 
nije ni kretao u Ameriku, nego da se ne po- 
stigavši u njoj ništa vrati. Bio bi svima samo na 
ruglo. Kakvu bi tek tada hajku na nj podigla 
Kristinina majka! Ne, ne, on mora ustrajati, on 
se ne smije dati odvratiti od cilja, za koji je 


pošao preko oceana. Valjda ne će ni taj ne-. 


sretni rat baš tako dugo trajati. Najviše dvije 

godine, kako misle, a onda će i on već imati 
s čim se vratiti. Teško mu je doduše bilo kod 
pomisli na majku: što bi ona jadna, kad bi mu 
i otac morao u rat? Ali koliko bi joj i on, sve 
da se i vrati, mogao onda biti od pomoći? Bolje 
je strpiti se, pa će onda biti sve bolje. I majci 
i Kristini i njemu. Samo se ne zaustavljati na 
pola puta! 

Tako je pisao i Kristini. Da li ga je ona razu- 
mjela ili nije, teško mu je bilo prosuditi. Samo 
mu odgovor pola godine nije dolazio. Isprva je 
to teško osjećao. Mučile su ga razne misli i 
slutnje. No malo pomalo nastojao ih je poti- 
skivati radom i tim, što se sve više podavao na- 
dama u sretniju buđućnost svoje domovine Slo- 
vačke, pa je tim sve jače ispunjavao svoju 
dušu. 

Dok je živio kod kuće, nije znao ni shvaćao, 
što je domovina. U školi su mu rekli, da je 
Madžar, a to su mu ponavljali i kasnije, osobito 
u željezničkoj službi. Govorili su mu, da je Ma- 
džarska njegova domovina, i on im je slijepo 
vjerovao. Ali kad je došao u Ameriku, pa kad 
je tu iz župnikovih usta prvi put opet čuo 
slatku slovačku riječ, bilo mu je, kao da mu to 
progovara ostavljena rođena gruda. U tuđem je 
tek svijetu stao osjećati i razumijevati, što je 
domovina. Srce mu se otvorilo, te su u nj stali 
ulaziti dragi dojmovi, što ih je od dana u dan 
sve više doživljavao među pittsburškim Slova- 
cima, koji su većinom bili već tako dugo osta- 
vili domovinu, a nisu prestali za nju osjećati. 

»Madžarske su nas vlasti htjele odnaroditi,« 
čuo je, kako govore, »pa kad im to ne uspijeva, 
šalju nas preko oceana, da nas se riješe, te da 
sebi osiguraju našu domovinu Slovačku. Polo- 
vicu su nas tako već poraštrkali po svijetu. ..« 
. I bol i ljubav, i odpor i zanos, i buntovnost 
i čežnja miješali su se u tim riječima. Pavla je 

samo zazeblo nešto oko srca, kad se sjetio, da 
je i on, premda su ga posebni razlozi gonili u 
Ameriku (pomisao na Kristinu prostrujala je 
“ kod toga tako slatko cijelim njegovim bićem), 
zapravo po agentima tih istih vlasti dopremljen 
amo. Kako mu je tu najedamput u novom svi- 
jetlu sinuo taj njegov put! I kao da je tek sada 
osjetio pun smisao Kristininih riječi, da se 
vrati, izlanuo je sam sebi odlučno: 

»Vratit ću se, moram se vratiti!« 

Da, vratit će se i sve će biti drukčije, nego 
što je bilo. Vratit će se potpuno promijenjen u 
osjećajima prema domovini, a nepromijenjen u 
osjećajima prema Kristini. Slovačka i Kristina 
bile su odsada dvije zvijezde, koje su mu poka- 
zivale put u budućnost. Osjećao se sav prepo- 
rođen, što se k njegovoj ljubavi prema Kristini 
u njegovoj duši pojavila i nova ljubav prema 
domovini, te je jedna drugu upotpunjavala i 
jačala. I činilo mu se, da je i njegova čežnja za 
Kristinom postala jača, veća, neslomivija od 
časa, kad se pred njegovom sviješću pojavila 
domovina. 

U takvom duševnom raspoloženju zatekla ga 
je u listopadu 1915. vijest, da će Slovačka po- 
stati sama svoja. Ta je vijest došla iz Clevelan- 
da, gdje su se sastali američki Slovaci i Česi te 
sklopili ugovor, da će Slovačka i Češka kao 
dvije samostalne države načiniti državnu zajed- 
nicu, kakvu su dosad imale Austrija i Ugarska, 

Paval je na prvi glas o tom samo raširio oči 
i u čudu se pitao: »Može li to biti? Može li to 
biti?« A neka radost htjela je vulkanskom sna- 
gom provaliti iz njegove duše i zakliktati, da 
pruži odušak nenadanoj sreći, 


Otišao je k župniku, da iz njegovih usta čuje, 


kako će to sa Slovačkom poslije rata biti. 
»Jest, Slovačka, koja je nekad davno bila 
sama svoja država, opet će kao takva uskr- 


86 








snuti,« govorio mu je župnik. »Tisuću godina 
njenih patnja pod tuđinskom vlašću već je valj- 
da dosta. Mora i to jedamput prestati. A taj se 
čas evo približava. Bog ne da, da onaj, tko je 
pred Njim pravedan, propadne. On dopušta 
kušnje, ali tko ih s vjerom i pouzdanjem u Nje- 
ga izdrži, tomu On sprema nagradu. Slovački 
je narod izdržao tisućugodišnje teške kušnje, 
koje mu je Bog slao, ne klonuvši u vjeri i ne iz- 
gubivši pouzdanja u Boga, pa sada dolazi Božja 
nagrada. Slovačka će opet biti, što je u davna 
vremena bila: sama svoj gospodar .. .« 

Kako su divno, kako zanosno, kako veličan- 
stveno zvučale te svećenikove riječi. Paval je iz 
zvuka tih riječi, kojih još uvijek nije pravo 
shvaćao, osjećao, kako ga prožima neko svijetlo, 
koje mu obasjava dušu, te mu svijet i život po- 
staje ljepši i sjajniji, nego što je ikada dosad 
bio. A u tom mu se osjećanju misao najedamput 
zaustavi: usred sjaja, koji se pod dojmom sve- 
ćenikovih riječi stvorio u njegovoj duši, uka- 
zalo mu se u pameti njegovo rodno selo Hrvat- 
ski Grob. Slovačkoj dolazi sloboda, a sloboda je 
najveća sreća. I Hrvatski Grob će u toj sreći 
Slovačke biti sretan, pa kad se on onda vrati 
kući, valjda će“se promijeniti i njegova sreća, 
valjda će drukčija biti i dosadašnja sudbina nje- 
gove ljubavi prema Kristini... 

Slatko milje mu se na tu pomisao razlilo du- 
šom, i on je sad još većma osjetio svu veličinu 
onoga, što mu je župnik kazivao. I predavao se 
njegovim riječima, da ga vode i nose u tu ča- 
robnu budućnost, koja dolazi tako divna, tako 
zamamljiva ... 

Uto je župnik stao, zagledao se blagim svojim 
pogledom u Pavla, pa će polako naglašujući ri- 
ječ po riječ: 

»Ono, što dolazi Slovačkoj, doći će i Hrvat- , 
skoj. Ti si, Paval, doduše sin Slovačke, ali pote- 

kao si od hrvatskog naroda. Pređi su tvoji prije 
nekoliko stoljeća bježeći pred Turcima, koji su 
razarali slobodu Hrvatske, potražili i našli uto- 
čište u Slovačkoj. U njoj su se udomaćili, u njoj 
su našli drugu svoju domovinu. Između vas, nji- 
hovih potomaka Hrvata, koji danas živite u Slo- 
vačkoj, i Hrvatske više nema nikakve veze osim 
jezika, koji ste donekle još sačuvali. Poslova- 
čili ste se, ali uza sve to, koliko vas još ima, ne 
smijete zaboraviti na to, odakle ste potekli. Pa 
kad se sad i vašoj staroj domovini Hrvatskoj 
sprema sloboda kao i Slovačkoj, mora to i sva- 
kom od vas slovačkih Hrvata biti baš tako dra- 
go, kao što vam mora biti draga sloboda Slova- 
čke. Vi slovački Hrvati imate pred nama svima 
tu prednost, da ćete imati prilike osjetiti, doži- 
vjeti dvostruku sreću .. .« 

Paval je razabirao, kako svećenikove riječi 
rastu u svom značenju i kako veličinom svojom 
zastiru već sve ono, što njegova duša može 
shvatiti i obuhvatiti. 


Od tog je dana živio kao u nekoj omami. Sve 
mu se oko njega činilo drugačije nego prije. 
U svakoj je stvari nalazio nešto novo, čega 
prije nije opažao. I sam njegov.rad, kojim je — 
radeći u jednoj velikoj strojarnici — bio zao- 
* uveče umoran od dnevnog posla legao na poči- 
nak, misli su mu, prije nego bi usnuo, lutale po 
daljini, kao da traže ono, što će doći, kad nad 
Slovačkom i Hrvatskom — kako mu je župnik 
rekao — svane dan slobode. ' 

»Samo kada će to biti?« pojavilo se tada pred 
njegovim mislima pitanje i zaustavilo ih, te bi 
on i zaspao, a da mu se misli nisu mogle više 
maknuti preko te zapreke. 

To pitanje stalo bi više puta i preko dana pred 
njega, a on bi onda u svom poslu malo spustio 

ruke i zagledao se pogledom u neizvjesnu da- 
ljinu. U toj bi mu se daljini tada ukazao lik nje- 
gove Kristine, kako mu okrenuta nekud na dru- 
gu stranu odmiče sve dalje i dalje, dok mu po- 
sve ne iščezne... 

Nedjeljom bi se uputio u onaj dio grada Pitts- 
burgha, gdje su živjeli mnogi Hrvati iz Hrvatske. 
S nekima ga je župnik upoznao, jer su nema- 
jući vlastite župe dolazili u slovačku crkvu. Malo 
je doduše takvih bilo, jer većinom nisu ni ma- 
rili za vjeru i crkvu. Tome se Paval nije mogao 
načuditi. Znao je on, kako su Slovaci privrženi 
crkvi, znao je, kako se i njegovi suseljani iz 
Hrvatskoga Groba drže crkve kao glavnog 
oslona u životu, pa. nije mogao pojmiti, kako 
ti pittsburški Hrvati, koji su došli iz Hrvatske, 
tako malo haju za crkvu, te joj u većini ne do- 
laze ni blizu. Kad je jednog znanca Hrvata o 
tom zapitao, dobio je ovakav odgovor: 

»Nemoj, prijatelju, misliti, da je hrvatski na- 
rod manje katolički, nego što je slovački. Ja 
bih naprotiv rekao, da su baš u tom ta dva naša 
naroda jedan drugom neobično slični. Ali u naj- 
novije doba dolaze, ne znam odakle, kojekakvi 
utjecaji, koji u Hrvatskoj šire nehaj prema vjeri. 
Osobito među inteligencijom i radništvom. Neki 
su krajevi time upravo već zaraženi. A baš iz 
takvih se krajeva mnogi razilaze po svijetu, pa 
i amo u Ameriku. Tu dolaze u takve: prilike, 
gdje je vjera uopće posve u strani od cijelog 
života, pa onda nije čudo, da ih nema crkvi ni 
blizu. Pogotovu gdje nema hrvatske župe.. .« 

Paval se slušajući to razlaganje svog suna- 
rodnjaka iz Hrvatske sjećao, kako se i u Slo- 
vačkoj s madžarske strane nastojao širiti nehaj 
prema vjeri. Među željezničarima su se pojavlji- 


vali posebni madžarski agenti, koji su govorili, 


kako slovački svećenici samo zaglupljuju narod, 

pa da bi bolje bilo, kad ne bi ni išli u crkvu. Ali 
takvi nisu imali uspjeha. Slovačka je duša ne- 
svijesno osjećala, da — izakako je pod tuđinom 
Slovačka ostala bez svake druge inteligencije 
— jedino još u svećeniku ima vjernog čuvara 
narodnih svetinja. Otuda ona velika privrženost 
svakog Slovaka prema svećeniku, otuda onaj ve- 
liki ugled svećenika u slovačkom narodnom ži- 
votu. 

»Kako će biti s Hrvatskom poslije rata?« upi- 
tao je jedne nedjelje Paval neke svoje poznate 
pittsburške Hrvate. 

»To se i mi pitamo,« odgovori mu Marko Ma- 
rinić Vukovarac. »Svašta se govori.. .< 

»A kako će biti sa Slovačkom?« upadne s pi- 
tanjem Janko Hranilović Žumberčanin. »Čuli 
smo, da ona ne će više ostati pod Madžarskom.« 

»Da, Slovačka hoće da bude sama svoj go- 
spodar,« potvrdi Paval. 

»Pa to i jest najbolje,« javi se Pere Malić 
Hvaranin. »Kad bi barem i s Hrvatskom tako 
bilo!« ' 

»Kažu, da ćemo imati samostalnu kraljevinu 
Hrvatsku,« reče Joso Lovrić Ličanin. »Ali ja sve 
mislim, da je to na vrbi svirala.« 

»Nešto mora biti i s nama Hrvatima i s vama 
Slovacima, jer ovako kao dosad ne može više 
ostati,« uplete se Đuka Skenderović Požežanin. 
»Dosta smo već bili pod tuđom vlašću. Pravo bi 
bilo, da i nama jedamput sine sunce, da ne mo- 
ramo ovako bježati po svijetu za kruhom... .« 

Paval je sve to slušao i o svemu razmišljao, 
dok se jedan od nazočnih, Blaško Jarić Bunjevac, 
ne okrene k njemu s pitanjem: 

»A što će s vama iz Hrvatskoga Groba biti? 
Vama je nekako jednako kao i nama Bunjev- 
cima... .«< ' 

»Kako bude Slovačkoj, tako će biti i nama. ' 
Naša je sudbina- nerazdjeljiva od sudbine slo- 
vačkog.naroda,« odlučnim će glasom Paval. 

Bunjevac spusti zamišljeno glavu, a Hercego- 
vac Ante Barišić digne stisnutu šaku i gotovo 
povikne: 

»I Hrvatska mora biti slobodna i svi mi Hrvati 
u njoj! Ono, istina, uvijek će biti Hrvata i izvan 
Hrvatske, kao što ste vi tamo u Slovačkoj i mi 
ovdje u Americi, ali sloboda je Hrvatske i naša 
sloboda, bez koje i nas ovako širom svijeta čeka 
samo propast. ..!« , 

Paval je iz riječi i očiju svih tih svojih suna- 
rodnjaka razabrao, kako im u duši plamti čežnja 
za slobodom domovine. I sam je osjetio u svom 
srcu radost kod pomisli, da i Hrvatska, stara 
domovina njegovih djedova, ide ususret slobod- 
nim danima kao i Slovačka. Tom se radošću sve 
više zanosio zalazeći od nedjelje do nedjelje 
sve redovitije među pittsburške Hrvate, s koji- 
ma se isto tako rado družio kao i sa svojim Slo- 
vacima. A kad je još neke od tih Hrvata uspio 


. dovesti i u slovačku crkvu te iza toga u slovačko 


društvo, upravo je uživao videći, kako se hrvat- 
ska i slovačka srca jedna drugima lako otvaraju 
i brzo sprijateljuju. 

Tjedni i mjeseci su tako prolazili noseći i 
zimu i proljeće i sve ratne vijesti iz Europe u ne- 
povrat. A onda jednog dana u ljetu g. 1916. stiže 
Pavlu, kad se tome ni u snu više nije nađao, 
majčino pismo. 


XII. 


Majka je pisala Pavlu: 

»Dragi moj sine Paval! Živa sam i zdrava, što 
i tebi od dragoga Boga i srca svoga želim. 
Već više nego pola godine nisi nam pisao, pa 
ne znam, jesi li mi živ i zdrav? A kad si nam 

sasa 


posljednji put pisao, tužio si se, da ti se ni mi 
već dugo nismo javili. Kristina kaže, da ti je više 
puta pisala, ali ta pisma valjda nisu ni došla do 
tebe, nego ih je negdje ovo ratno doba progu- 
talo. I tko zna, da li ćeš i ovo moje pismo pri- 
miti. Ali svejedno ti pišem, da mi srcu bude lakše. 

Već prije sam ti pisala (Bog zna, jesi li to-pi- 
smo dobio), da ti je otac pozvan u vojsku. Oti- 
šao je još zimus u rat. Javio nam se nekoliko 
puta s fronte. A jučer mi je došla obavijest, da 
je poginuo :. .< 


Pavlu pade pismo iz ruke. Nijemo je spustio 
glavu, zatvorio ono jedino svoje oko, a u nje- 
govim ga grudima nešto kao kliještima stislo, 
te nekoliko trenutaka nije mogao doći do daha. 
U mislima mu se pojavila očeva slika, kako ga 


je posljednji put vidio, kad su se kod Pavlova' 


odlaska u Ameriku rastajali na kolodvoru u 


Čeklisu. Još mu je živo ostalo u pameti, kako 


ga je kod oproštaja zagrlio i rekao mu: 

»S Bogom, sine! Tko zna, hoćemo li se još 
kada vidjeti... Neka te Bog prati i čuva, da se 
sretno opet vratiš... A nama dotle kako bilo...« 


Pavlu su posljednje očeve riječi zvučale kao 
tiho spočitavanje; što je ostavljao kuću i rodite- 
lje odlazeći u tako daleki svijet. Vidio je, kako 
ocu to baš nije bilo pravo. Nije mu ništa govorio, 
tek eto na rastanku nije mogao pregoriti, a da 
ne oda, što mu je bilo na duši. »A nama dotle 
kako bilol« kao da još i sada čuje očev glas i 
kao da vidi očevo lice, preko kojega se bio 
s tim riječima spustio kao neki tmurni oblak. 
Pavlu nije čak izmaklo ni to, da su se i oči ocu 
bile nekako zavlažile, kao da je teškom mukom 
zadržavao, da ne prosuze... I sada kao da ga 
gledaju one očeve zavlažene oči, koje su se ta- 


mo negdje na krvavu bojištu zauvijek zaklopile. 


I možda su ocu baš.u času, kad je smrt bila po- 

segla za njim, bile isto onako vlažne uz posljed- 
nju misao na sina... 

Paval se kod te pomisli nije više mogao svla- 
dati: prekrio je lice rukama i tiho žajecao... 

Nema više oca. Nesmiljena ga sudbina: nemi- 
lice slijedi na putevima njegova života i okrutno 
ga šiba, Osakatila ga je, protjerala u daleku tu- 
đinu, a sad mu eto otela i onoga, koji mu je dao 
život. Dobri njegov otac, koji je tihim, skromnim, 
povučenim životom živio samo za ženu, sina i ono 
malo siromašne kućice, nije uopće imao mnogo 
sreće ni radosti u životu, a sad mu je bila uskra- 
ćena i posljednja utjeha, da život svoj završi pod 
svojim krovom i uz ono jedinih dvoje dragih 
bića, koje je imao na svijetu: uz ženu i sina. Sin 
preko oceana, žena sama samcata kod kuće, a 
on na ratištu — raštrkani tako tonu u valovima 
života, nad koje se eto i smrt spušta svojim da- 
hom. Poseže zlokobnom rukom za njim i vuče 
ga sa sobom. A žena i sin ostaju daleko od nje- 


ogai još dalje jedno od drugoga... 


Takve su nekako morale biti posljednje očeve 
misli. Tako se u Pavlovoj duši javlja posljednja 
uspomena na nj, a nešto teško, užasno teško sti- 
slo njegovo srce, te samo što se pod tim teretom 
ne rasprsne. 


Oca više nema. Sad je majka sirotica sama. Iz- 
vrgnuta životnim jadima, bez kojih nikad nije 


bila, sad nema više ni onog jedinog podpornja, 


na koji se dosad naslanjala, da je život ne slo- 
mi. Ostala je udovica, i ako ikad, sad je na nje- 
mu kao jedincu sinu red, da bude uz nju i da joj 


bude životni oslon. Da joj se vrati? O, kako bi 


on to rado učinio! Dvije su godine već minule, 
odkako je otišao od kuće. Više nije ni kanio 


ostati u tuđini. Vratio bi se kući, odmah bi se bez 


ikakva oklijevanja vratio, da bude uz majku, kad 
joj je najviše sada potreban, ali — rat se isprije- 
čio između njega i majke i zakrčio mu put za po- 

vratak. Rat, koji je bacio cijelu Europu u pla- 
men i koji već nije daleko ni od toga, da u taj 
plamen uvuče i Ameriku, povukao je krvavu crtu, 
preko koje jedva da bi Paval mogao prijeći, da 
se vrati majci. A i kad bi je prešao, što bi ga 
tanro kod kuće čekalo? U Europi se spremaju 
još veliki preokreti i potresi, a njegovu domovinu 
Slovačku čekaju osobito neizvjesni, nesigurni 
dani na prijelazu u novo doba, koje joj dolazi... 
Uza sve to bi se možda ipak odvažio potra- 
žiti puta i načina, kako da — ako bi bilo moguće 
preko neutralne Norveške i Švedske — dospije 
kući, ali kod toga nesamo da bi se izvrgao ve- 
likoj nesigurnosti života, jer podmornice i mine 
ne biraju mnogo, koga će ratnim udarcem za- 
hvatiti, nego bi to značilo i potrošiti znatan dio 
onoga, što je dosad teško zaradio i prištedio. Pa 
i s tom zaradom i prištednjom još nije postigao 
ono, zbog čega je došao u Ameriku. Tek po- 
sljednjih je mjeseci našao mogućnost, da više za- 
rađuje te prema tome i prišteđuje. Ako bi tako 
pošlo dalje, za još godinu bi dana mogao reći: 
»Hvala Bogu, nisam se u svojim američkim na- 
dama prevario!« I mogao bi se vratiti kući, da 
ne bude posimetku više u Hrvatskom Grobu me- 
du posljednjima. A to je i Kristini obećao... 
Misao na Kristinu odbijala je od Pavlove duše 
svaku pomisao, da bi se već sada vratio kući. 
Istina, majci bi tim njegovim povratkom bilo na 
prvi čas mnogo olakšano, ali to ne bi imalo traj- 
nijeg značenja. Ne bi li naime tim posve i kona- 
čno promašio, da dođe do Kristine, pa kakav bi 
onda bio život i njemu i majci? Sebe bi unesre- 
ćio, jer bez Kristine ne može sebi ni sada, dvije 
godine iza odlaska od kuće, zamisliti sretnoga ži- 
vota, a bez njegove sreće ne bi više ni majci nje- 
govoj mogao život pružiti bilo kakve radosti ili 
zadovoljstva. Zna on-to, pa zato mu ostaje samo 
jedno: ustrajati ovdje, gdje jest, do kraja, pa 

kakogod to teško bilo i majci i njemu. Ustrajati 
barem još godinu dana, a onda šta Bog da. 

Da, što Bog da! A što će sve dati, da još bude 
u ovo godinu dana? Kakogod je u početku eu- 
ropskog rata Paval mnogo čuo govoriti, da taj 
rat ne može dugo trajati, najviše dvije godine, 
sad sve više čuje: »Ovaj se rat pretvara u svjet- 
ski rat, u koji će još i Amerika ući...« Ima li 
dakle nade, da bi tom ratu, koji se sve više za- 
pleće, mogao za još godinu dana doći kraj? Pa 
šta onda, ako potraje još i dvije, tri, četiri go- 
dine? 

Paval stoji pred tim pitanjem i ne usuđuje se 
dalje više ni misliti. Odbija od sebe i daljnja pi- 
tanja: Što bi onda bilo s majkom? Što s Kristi- 
nom? Samo ga kod toga neka zebnja obuzima, 
te izlazi na ulicu i ide, ide, da u uličnoj vrevi 
razbije i rastrese misli, koje ga salijeću i muče 
takvim nerazrješivim pitanjima. Htio bi pobjeći 
od tih misli i pitanja, pa se uputio i u crkvu. 
Malo molitve unijet će mu koliko-toliko smirenja 
u dušu... 

Tu ga pred vratima crkve zaustavi župnik iz- 
lazeći iz nje: 

»Paval, već dugo vas nema k meni. Kako to? 
A imam s vama važnog razgovora. Dođite sa 
mnom!« 

Ni sam ne zna, zašto ovaj puta tako nevoljko 
ide sa župnikom, koji mu je od prvoga časa, 


“kako je došao u Ameriku, uvijek bio dobar, su- 


sretljiv i pažljiv. Pravi slovački župnik, koji kao 
dobar pastir dušom i srcem živi sa svakom svo- 
jom ovčicom. Uvijek je Paval rado i s povjere- 
njem zalazio k njemu. A sad bi najradije, da ne 
čuje, što mu želi reći? I što je konačno to, što 
mu župnik ima reći? Nije li to opet neki novi 
udarac, koji mu život nosi? Zar mu nije svih ne- 
volja dosad već dosta i predosta? 


96 


sI Zea 


U župnikovoj se sobi Paval malo u sebi pri- 
mirio, ali dobrom župnikovu oku ipak nije iz- 
maklo, da je nekako zamišljeniji i tužniji, nego 
što ga je inače viđao i poznavao. 

»Što vam je, Paval? Nekako ste mi se izmije- 
nili?« upita ga ponudivši mu, da sjedne. : 

»Ah, velečasni, teško mi je. Baš danas sam pri- 
mio vijest, da mi je otac u ratu poginuo... .« 

Mora da je Paval te riječi vrlo bolno izrekao, 
jer se na župnikovu licu vidjelo, kako su ze 
njega duboko kosnule. Časkom je zašutio, .. 
nije našao riječi, kojima je pokušao Pavla očin- 
ski utješiti. ram 

sE završi riječi, kojima ga je tješio, »mo- 


žda je baš sada sretan slučaj ovo, što sam na-, 


kanio s vama razgovarati. Pruža vam se naime 
mogućnost, da se vratite kući mE 
Paval je izbijelio oči u župnika. A 
»Jest, ne čudite se, odmah ću vam sve reći,« 
nastavi župnik. »Ali prije svega tražim od vas, 
da ovo, što ću vam reći, ostane tajna, koje niko- 
me ne ćete odati, jer se radi o velikoj i svetoj 
iss Za 
Poznat ču, velečasni, vjerno šutjeti,« izusti Pa- 
val. ' Maj / 
»Čujte dakle, Paval!« primakne župnik svoj 
stolac k njemu povjerljivo bliže. »Jedina je tež- 
nja svih nas američkih Slovaka, da naša domovi- 
na Slovačka izađe iz ovog velikog rata slobodna. 
Ovdje sve pripravljamo za tu njenu slobodu. Iz- 
gledi su nada sve povoljni. Ali treba da i svoje 
narodne prvake u domovini obavijestimo o pis 
mu, što ovdje radimo, kako bi naš i njihov rad 
bio usklađen prema istom cilju. Osobito se mi 
slovački katolici ovdje bojimo, da o svemu, što 
se ovdje u Americi za budućnost Slovačke ite 
nije nikako obaviješten ružomberški župnik n- 
drej Hlinka, kojega — odkako je prije ovog 
rata tri godine odsjedio u segedinskoj: tamnici 

— sve više smatramo pravim slovačkim narodnim 
vođom. Još kad se tamo prije više nego deset 
godina — nakanivši sagraditi crkvu u svom rod- 
nom selu Černovi — obraćao na nas američke 
župnike, da mu priteknemo u pomoć, njegova 
su nas dubokim rodoljubnim i katoličkim žarom 
zadahnuta pisma osvajala. I pravo je čudo, kako 
je i naš narod ovdje rado davao prinose za tu 
Hlinkinu černovsku crkvu, baš kao da se u tom 
bio očitovao prst Božji. A kad je Hlinka tu cr- 
kvu, sagrađenu novcem američkih slovaka, do- 
vršio, krv je nevinih černovskih seljaka poškro- 
pila pristup k njoj, jer tuđin na dan njene po- 
svete nije Hlinki dao ni blizu prići. Sve, što ovdje 
u Americi slovački osjeća, obuzeo je užas nad tim 
krvavim zločinom, koji je naj jasnije pokazao, 
da Slovačkoj pod dosadašnjim tisućugodišnjim 
tudinskim gospodstvom nema više opstanka. 
Hlinkina je Černova postala zov za slovačkom 
slobodom, zov, koji je odjeknuo i po Europi i 
po Americi. Hlinkina Černova povezala je oso- 
bito nas američke Slovake s pokretom za slova- 
čku slobodu, kojemu smatramo prvoborcem i 
mučenikom Andreja Hlinku, osobito izakako se 
na nj poslije černovske krvave tragedije srušio 
sav bijes tuđinskih silnika, da ga trogodišnjim 
tamnovanjem zato, što je Bogu gradio slovačku 
crkvu, a svom narodu usađivao u dušu slovačku 
svijest, satare, uništi...« 

Župnik se govoreći te riječi. sav bio zanio, Oči 
su mu plamtjele, a licem mu se prelio žar, ka- 
kva Paval na tom mirnom licu nikad još nije vi- 
dio. Kao da je župniku bilo nestalo daha, stane 
časak te zatim spuštenim glasom nastavi: 

»Na Andreja Hlinku eto i sađa mislimo, s njim 
hoćemo da uspostavimo veze u'tako važnim ča- 
sovima, koji Slovačkoj dolaze. On će, kako svi 
ovdje slutimo, imati veliku ulogu u budućem ži- 
votu Slovačke. Ima takvih, koji baš to žele osu- 

jetiti, pa baš s češke strane čujemo došaptavanje, 
kako su slovački svećenici u domovini sve sami 
madžaroni. Osjećamo mi, kamo to cilja. Ne mo- 
žemo mirno gledati, da događaji mimoiđu one, 
u koje slovački narod ima najviše pouzdanja i 
koji su najsigurniji jamci za doista bolju slova- 
čku budućnost. Zato mora netko odavle otići k 
Hlinki u domovinu, Trebamo kurira, koji bi nje- 
ga i po njemu ostale narodne prvake u Slovačkoj 
obavijestio o svemu, što se ovdje za našu narod- 
nu slobodu radi, pa da i oni svoj rad prema tome 
udese. Tu sam eto, Paval, došao do onoga, 0 
čemu sam s vama želio razgovarati. Ne biste li 
vi mogli preuzeti ulogu toga kurira te otići u 
domovinu? Invalid ste, pa biste najlakše prebro- 
dili sve zapreke, koje inače u ovom ratnom me- 
težu onemogućuju svako slično putovanje. Imam 
pouzdanje u vas, da biste i zadaću, koju vam že- 
limo povjeriti, najbolje izveli, jer sam u vama 
upoznao čelik-značaj i čestitu slovačku dušu... .« 


»Zar me niste, velečasni, baš vi, čim sam do- 
šao u Ameriku, upozorili, da sam zapravo Hrvat?« 
upadne mu u riječ Paval, koji je sve dosad samo 
šutio i slušao. 

Župnika kao da je ta Pavlova primjedba na 
tren izbacila iz kolotečine. Zagledao se začuđe- 
nim pogledom u nj, a zatim mu blagi smiješak 
raširi lice u još prijazniji izražaj, te ga zapita: 

»A zar nam kao Hrvat ne biste to mogli uči- 
niti? Zar nisu zajednička stoljetna stradanja po- 
vezala nas Slovake i Hrvate po srcu više, nego 
ikoja dva druga naroda na svijetu? Zar bi se na- 
šao ijedan Slovak, koji ne bi hrvatskom narodu 
učinio sličnu uslugu, kad bi se radilo o slobodi 
Hrvatske? Zar nije konačno, Paval, Slovačka va- 
ma, premda ste po krvi Hrvat, ipak domovina?« 

»Možda ste me, velečasni, krivo razumjeli,« 
prekine ga Paval. »Nije meni ni na kraj pameti 

bilo, da to, što od mene želite, ne bih učini 
: j i učinio 
zato, što nisam Slovak, nego Hrvat. Naprotiv . , .« 
»Pa ja to dobro znam, Paval,« prihvati župnik. 
jo više se nadam, da ćete nam to rado učini- 
s$ 
Paval je spustio pogled i bez riječi 
pogle ječi gledao pre- 
da se. Župnik mu je vidio na licu, kaki se u šiće 
govoj duši zbiva neka borba. I sam je zato neko- 
liko časaka šutio, a onda ga upita: 
pa. tog id kažete? Pomislite samo, da 
tim vratili svojoj majci, koj iza oče- 
ve smrti i te kako trebate : lie bića 
Paval je i dalje šutio zureći uk 
A v : Šu očeno preda se. 
na se digne, pristupi k prozoru i saalođa se 
kroza nj u uličnu vrevu. Zatim se iza nekoliko 
ia okrene ponovivši Pavlu pitanje: 
»Recite, Paval, što mislite: jeste li s mani poći 
na taj put u domovinu?« Men 
Paval podigne oči, u i izražaj i 
n , upre ih s izražaje 
pregaranja u župnika te izlane: sai 
»Ne... ne mogu, velečasni .. .« 


XIII. 


Kristina nije ni znala, kako su ioi jurile tri 
godine od Pavlova odlaska u MEN. pleme 
su joj dani, ispunjeni tugom i čežnjom, bili uža- 
o dugi i tekli tromo, polako jedan za drugim 

ao da namjerno idu za tim, da joj tegobe što 
S survaše na njenu dušu, budu što duže i teže 
a keg je, osobito kad se pred majčinim po- 
a Ka i primjedbama povlačila u koji samotni 
ae a ništa ne čuje i ne vidi, mislila, da će od 
a a svisnuti. Od suza su joj oči izgubile onaj 
pini pređašnji žarki sjaj, a s lica iščezlo je ono 
prsno, koje ju je resilo kao raspupalu ružu 
Re ako bljedilo prevuklo preko ponešto upa- 
obraza. Trajalo je to tako gotovo godinu 

dana. Jedina joj je utjeha bila, kad je mogla 
potajno, da mati ne zna, skoknuti do Pavlove 
majke i s njom provesti koji čas u razgovoru. 
Činilo joj se, da je i Pavlu bliže, kad je uz nje- 
govu majku, kad vidi njene blage, neizmjernom 
dobrotom duše ispunjene oči i kad čuje njezin 
meki, topli glas. I dok su prva Pavlova pisma iz 
Amerike stizala, bila je njena najveća radost, da 
ih je mogla čitati Pavlovoj majci i s njom onda 
razglabati sve, o čemu im Paval i jesti nije pisao. 

No kad su Pavlova pisma stala sve rjeđe sti- 
zati, pa kad i pol godine nije nijednoga bilo, 
Kristina je počela osjećati, kako nešto tvrdo i 
bešćutno ulazi u njeno biće i kako postaje prema 
svemu, što se oko nje događa, ravnođušna. Nije 


više uzdisala, nije više tugovala, suze su joj pre- . 


stale navirati na oči, koje su tupo, bez izražaja 

* gledale u svijet. A u isto su vrijeme dani, tjedni 
i mjeseci stali juriti, te se Kristini sve činilo kao 
san, koji prolazi, juri i nestaje, a da se nije ni 
zaustavio u njenoj svijesti. Samo dva događaja 
potresla su Kristinu u to vrijeme, kao da je žele 
istrgnuti iz sve veće ravnodušnosti, kojom je ži- 
vot bio opklopio njenu dušu. 


Prvi od tih događaja bila je vijest o smrti Pav- 
lova oca na ratištu. Kad je tada vidjela Pavlovu 
majku svu utučenu od bola, potreslo ju je to do 
dna srca. A-kad je čula, kako Pavlova majka iza 
toga još više uzdiše za sinom dozivajući ga kroz 
prigušeni plač, činilo se Kristini, da to majčino 
dozivanje mora i na toliku daljinu Paval osjetiti, 
te da se ne će moći majčinoj čežnji oglušiti. 
»Možda će doćil« nije se Kristina usudila ni iz- 
reći potajnu misao, koja joj se javljala u duši, 
a dragost bi joj se stala samo razlijevati po krvi 


i osjećajima. No i to je prošlo. Pavla nesamo da | 


nije bilo, nego je i jedno jedino njegovo pismo 
majci, koje je stiglo pola godine iza smrti nje- 

gova oca, bilo tako kratko, tako prazno, da je u 
njemu Kristina jedva bila i spomenuta, 

Drugi događaj, koji je Kristinu na čas bio tr- 
gao iz duševnog mrtvila, bilo je jedno pismo, 
koje je Pavlovoj majci pred Uskrs 1917. bilo sti- 
glo iz Ružemberka. 

»Dobila sam pismo od župnika Hlinke iz Ru- 
žomberka,« rekla je Pavlova majka Kristini na 
Cvjetnicu, kad su se s blagoslovenim grančicama 
susrele iza službe Božje pred crkvom. »Piše mi o 
Pavlu... .« 

Kristina je istog dana po podne pohrlila do 
Pavlove majke, da vidi i pročita to pismo. Andrej 
Hlinka je u njemu pisao: 

>... Ovih je dana iz Amerike stigao jedan 
moj župljanin. Kaže, da je trebao i vaš sin Pa- 
val doći. Ali on se teže razbolio. A i bolje je, da 
nije krenuo na taj put, jer eto brod, kojim je taj 
moj župljanin doputovao preko oceana, bio je 
u Sjevernome moru torpediran. Moj bi se žu- 
pljanin bio utopio, da ga nisu spasili neki nor- 
veški ribari. Toliko vam samo javljam izručujući 
vam pozdrave, koje vam sin po mom župljaninu 
šalje... .« ' 

3 parom majka je na to pismo samo ponav- 
jala: 

»Jao, šta je i kako je mom Pavlu? Zašto nije 
došao? Od čega se razbolio?« 

% Kristina ju je mirila i tješila, koliko je mo- 
gla: 

»Recite: hvala Bogu, da nije krenuo na put! 
Što bi, Bog zna, od njega bilo, kad se onaj brod 
na moru potopio! Bi li i njega tko spasio? Božja 
mu je dobrota poslala bolest, samo da ne strada 
na moru...« , 

. No Pavlova se majka nije mogla smiriti, nego 
je najedamput rekla: ' 

»Idem u Ružomberok! Idem, da čujem, što je 
s Pavlom...« i 

O, kako bi rado bila i Kristina pohrlila s njom, 
da vidi onoga, tko j€ od Pavla došao, i da ga 
do u sitnice ispita, kako Paval živi i kada kani 
doći. Ali Ružomberok je od Hrvatskoga Groba 
tako daleko, a njena majka ne bi nikad pristala, 
da putuje onamo, i to još radi Pavla... 

Na Bijelu nedjelju Pavlova je majka doista 
odputovala u Ružomberok. Za dva dana se vra- 
tila. Kristina je istog dana dojurila k njoj. 

»Bila sam kod župnika Hlinke,« govorila joj 
je Pavlova majka. »Divan svećenik! Visok, mr- 
šav, dobrota mu iz očiju sja, a na ljubaznost, 
s kojom je sa mnom razgovorao, nikad ne ću 
zaboraviti. Kad je čuo, da sam došla čak iz Hr- 
vatskoga Groba, sam me je odveo do kuće onog 
čovjeka, koji se vratio iz Amerike. — ,Evo, maj - 
ko, meni je ovaj dobri Slovak donio radosnih 
vijesti od naše braće iz Amerike) rekao mi je 
Hlinka, kad smo ulazili u tu kuću. ,Bog će dati, 
“da nam svima dođu sretniji dani. I vama će se 
vaš sin vratiti... — Tako mi je Hlinka govorio. 
A onaj Ružomberčanin, koji se vratio iz Amerike, 
sve mi je ispripovjedio, kako je s Pavlom... .« 

Kristina je gutala svaku njenu riječ. Hvatala 
ju je kao neka omaglica, dok je slušala, kako 
je Pavlu u Americi bilo dobro, sve dok nije tre- 
bao doći kući. Slali su ga i drugi, da se vrati u 
domovinu, ali on nije htio. A onda se razbolio te 
je jedva živ ostao. 

»Zašto se nije htio. vratiti?« stalo je pitanje 


kopkati po Kristininoj duši. I što je dalje o sve- . 


mu razmišljala, sve ju je jače to pitanje uznemi- 
rivalo, smućivalo, peklo. Badava je to pitanje od- 
bijala Pavlovom bolešću, opasnošću putovanja i 
drugim isprikama. Ono se nije dalo potisnuti, 
suzbiti, ugušiti. Stalo je pred njom, iscerilo svoje 
lice i sa zlobnim žalcem neprestano ponavljalo; 
»Zašto se nije htio vratiti?« 

Odsad ga se nije više mogla otresti. Pratilo 
ju je, kamogod je išla i gdjegod je bila. Pojav- 
ljivalo bi se pred njom, kad se najmanje nadala, 
pa bi joj samo pritislo srce i grudi, te mu se 
nije mogla istrgnuti, oteti, pobjeći. Pokušala je, 
da ne misli ni na Pavla ni na Ameriku ni na sebe 
— ni na što, ali iza toga bi to zlokobno pitanje 
stalo još jače jurišati na njen mir, na njenu dušu. 

Stalo je obilaziti i selom. Isprva tiho, neopa- 
zice. Skrivalo se, da ga Kristina odmah ne opazi, 
a onda bi najedamput iz ove ili one kuće, kraj 
koje je prolazila, skočilo i zakrčilo joj put. Tako 
se jednoga dana to pitanje uvuklo i u kuhinju, 
dok je majka spremala večeru. A kad je Kri- 
stina došla, da majci pomogne, majka ju je ču- 
dno pogledala. 

»Zašto Paval još ne dolazi?« vidjela je Kri- 
stina, kako se pomiču majčine usnice, ali zvuk 
riječi, kao da je dopirao odnekale iza nje. I kao 
da je bio popraćen sa zluradim hihotom. 

Kristina je zadrhtala i stala ukočeno, bez ri- 
ječi. Najradije bi bila jurnula u tamno veče, koje 
se bilo nadvilo nad kuću i nad selo, ali nije se 
mogla ni maknuti. Neka nepojmljiva sila kao da 
joj je oduzela svu snagu. 


»Šta bi došao! Glavno, da ti ludo čekaš i tra- 
tiš mladost kao nikoja druga...« nastavljala je 
mati, a ono pitanje kao da je zaplesalo luđački 
ples po kuhinji. 

Od te večeri kao da se u Kristininoj duši bilo 
nešto raskinulo, prelomilo. Osjetila je, da je u 
njenoj nutrini pukao jaz, koji je stao gutati sve 
njene osjećaje, sve čežnje, sve nade. 

»Obećao ti je, da će se za dvije godine vra- 
titi, a sad su već i tri prošle,« skakale su misli 
oko tog njena duševnog jaza nastojeći ga uza- 
lud preskočiti. »Ni ne piše ti, ne javlja ti se, za- 
boravlja na tebe.. ,« 

Kristina se hvatala za glavu, da rastjera te i 
takve misli, da ih iščupa, kao što bi najradije 
od jada i bola svu kosu sebi iščupala. Ali sve 
joj bilo uzalud. Ono zlokobno pitanje kao da je 
* bičem nagonilo misli na nju: 

»I Amerika je evo ušla u rat. Koliko će on sa- 
da trajati? A Pavla ne će biti još godinu, dvije, 
možda i više. ..« 

Krv se ledila u njenim žilama. Prsti su joj se 
na rukama kočili. A oči su se same zatvarale. 
Kristini je bilo, kao da svega oko nje nestaje, te 
ona ostaje sama samcata na pustoj klisuri ži- 
vota, oko koje samo buče i huče bijesni valovi. 
U jedan mah joj se učini, kao da ti valovi dižu 
iz svoje dubine neko blijedo lice s jednim okom 
i tres s njim o kamenu klisuru. Kristina je pri- 
gušeno ciknula, a onda je zavladala oko nje ta- 
ma, mrak... 

Kad se taj mrak stao malo rijediti, blijediti, 
razilaziti, Kristina je razabrala župnikovo lice 
kraj svoga kreveta. 

»Bog će dati, kćeri moja, da još ne ćeš umri- 
jeti,« čula je njegov blagi glas, »ali hajde, otvori 
preda mnom patničku dušu svoju, bit će ti lakše.« 

Ispovjedila se, kao što još nikada nije. Rekla 
je dobrom svećeniku sve, što je imala na duši: 
i svoje grijehe i svoje čežnje, i svoje misli i svoje 
osjećaje, i svoje nade i svoje bojazni. A on je 
sve samo slušao i slušao, a topla rosa njegove 
utjehe padala je zatim iz njegovih riječi na nje- 
no srce. Oko nje je zavladao neizmjeran mir, ka- 
kav još nikad nije osjećala... i 

Odležala je nekoliko mjeseci u bolesti. A kad 
se prvi put opet digla, bila je već jesen zaredala 
po vinogradima oko Hrvatskoga Groba i zapje- 
vala pjesmu radosne berbe. I Kristina se s maj- 
kom uputila u vinograd, pa joj je bilo, kao da 
neki novi život prema njoj širi ruke, doziva je 

k sebi, obuhvata je oko pasa i nosi u slatkom 
zagrljaju, nosi, a ona mu se predaje sva “po- 
mlađena, sva preporođena, sva preobražena... 


XIV. 


Jednoga je dana Kristina oporavljajući se od 
svoje bolesti sjedjela na suncu u dvorištu i pro- 
matrala, kako nedavno izlegli pilići dviju kvo- 
čaka trče po dvorištu miješajući se jedni među 
druge, a obje kvočke se srde i kvocajući dozi- 
vaju svaka svoje piliće k sebi. Pilići su malo ma- 
rili za to dozivanje, pa kako su se kvočke bile u 
jedan mah posve približile jedna k drugoj, činilo 
se, da je bijes i jal njihov dosegao vrhunac, te 
da će skočiti jedna na drugu. Kristina se bila tako 
zabavila promatranjem tog prizora te nije ni pri- 
mijetila, kad je baš uto bio u dvorište ušao neki 
vojnik. Istom kad se on zaustavio posve kraj nje, 
trgla se na njegovo pitanje: 

»Jesi li ti to, Kristina?« 

Ona se zabezeknuto i gotovo kao preplašeno 
zagledala u vojnika. Crte njegova lica bile su joj 
poznate, ali nikako se u prvi mah nije mogla sje- 
titi, tko bi to mogao biti. 

»Zar me, Kristina, ne poznaješ više? Istina, 
dugo se nismo vidjeli. Pa i izmršavio sam na 
frontama, a u zadnje vrijeme i u bolnici. . .« 

»Ti si to, Juro?« radosno će Kristina pruživši 
mu ruku, koju je on veselo prihvatio i toplo 
stisnuo. 

"Bio je to Juro Crebić, najbolji drug njezina 
brata Miše. 

»A što je s mojim bratom Mišom? Gdje je on? 
Već dugo nam se ne javlja. U velikoj smo brizi 
zanj...« odmah ga saleti Kristina pitanjima. 

»Došao sam malo na dopust kući,« odvrati Ju- 
ro, »pa evo me i k vama, da vam pripovijedam 
Oo vašem Miši.. ,« 

On zastane malo, jer mu je Kristina ponudila 
.da sjedne do nje na klupu. Kad je sjeo, nastavi: 

»Bili smo, kako znaš, zajedno od početka rata, 
koji nas je zatekao u trećoj godini naše redovne 
vojničke službe. Najprije na ruskoj fronti, a od 
lanjskog ljeta na Soči. Bog nas je čuvao, pa nam 
se skoro tri godine nije ništa desilo. Zdrav on, 
zdrav ja, a taneta su letjela ne dirajući u nas. 
No početkom kolovoza ove godine pošao je Mišo 
jednog jutra s manjom četom izvidnicom prema 
talijanskim položajima i nije se više vratio...« 

»Jao, zar je poginuo?« zavapi Kristina i po- 
krije lice rukama. 

»Nije, Kristina,« mirno nastavi Juro. »Druga 
izvidnica poslana je za prvom u potragu. Pa kad 
se ni ta nije vratila, a da se nije čula nikakva puc- 
njava, bilo nam je jasno, da je jedna i druga 
izvidnica od neprijatelja dočekana iz zasjede i 
zarobljena. . .« 

»Oh, hvala Bogu, samo ako je Mišo ostao živ!« 
uzdahne Kristina smirenije. 

»Čudim se, da se još nije javio, jer je otada 
prošlo već šest tjedana,« Juro će pa nastavi: »Kad 
su nam tako dvije izvidnice bile nestale, postali 
smo oprezniji. S trećom četom bio sam i ja po- 
slan naprijed. Prije jednog se zaokreta, koji nam 
se učinio sumnjiv, zaustavimo, poliježemo među 
kamenje i s naperenim puškama stanemo čekati. 
Nakon pola sata zaista se iz skrovišta pojaviše 

glave neprijateljskih vojnika. Nastade između nas 
i njih pucnjava, na koju se uskomešala cijela 
fronta. Ne znam, kako je to dugo trajalo, jer je 
mene pogodilo tane u desno rame te sam se one- 
svijestio. Kad sam došao k sebi, ležao sam u bol- 
nici iza fronte. S prvim me bolničkim vlakom pre- 
vezoše u Zagreb, gdje sam odležao pet tjedana. 


Rana mi je zacijelila, i evo me sad kod kuće, da, 


se oporavim. . .« 

»Hvala Bogu, samo kad si, Juro, ozdravio i do- 
šao kućil« iskreno ga pogleda Kristina, a njemu 
se zacakliše oči od dragosti .na te njene toplo 
izrečene riječi. »Bar da je i Mišo tako mogao 
doći! Ovako tko zna, što je i kako je s njim. . .« 
sjetno se ona zagleda preda se u zemlju. 


Juro je gledajući Kristinu tako tužno zami- 
šljenu osjetio, kako se i oko njegova srca kupi 
neobična turobnost. Žalio je, što ga je sudbina 
odijelila od najboljeg mu druga. Teško mu je to 
bilo, jer su preko pet godina zajednički dijelili 
svoju vojničku sudbinu, a sad su najedamput otr- 
gnuti jedan od drugoga. No sve mu se to učinilo 


sad još mnogo težim, kad je vidio Kristinu, ko- 


liko ona tuguje za bratom. Znao je on veći prije, 
kako su Mišo i Kristina od malena bili najuzorniji 
brat i sestra, koji su se divno slagali i iskreno 
ljubili. I za cijelog svog vojnikovanja Mišo mu 
je kao najboljem drugu mnogo kazivao o Kri- 
stini i pokazivao mu svako pismo, koje mu je 
ona pisala. Tako je on upoznao dvije krasne du- 
še, pa kao što je svog druga iskreno volio, tako 
je sve više cijenio i njegovu sestru, koju je dosta 
malo poznavao, jer kad je odlazio u vojničku 
službu, ona je bila jedva šesnaestgodišnje dje- 
vojče. Od Miše je saznao i za Kristininu ljubav 
prema Pavlu, pa je i ta njezina ljubav, praćena 
tolikim poteškoćama i nevoljama, budila u nje- 
govoj duši posebno neko suosjećanje prema ne- 
sretnoj sestri dobrog mu druga. Kad bi dolazio 
kući na dopust, samo bi izdaleka viđao Kristinu, 
ali k njoj nije nikada prilazio niti s njome raz- 
govarao. Tek sada, kad je došao, da donese vi- 
jest o Mišinu zarobljenju, namjerio se eto na 
samu Kristinu i došao s njom u razgovor kao ni- 
kada dosad. Bilo mu je to drago radi iskrenog 
drugarstva s njenim bratom. A dok je tako sje- 
dio kraj Kristine, vidio ljepotu njene duše, koja 

se očitovala u njenoj tihoj tuzi, i promatrao njen 
skladni djevojački lik, koji je za nj bio kao neko 
novo odkriće, osjetio je neko neobično čuvstvo, 
koje ga je najedamput stalo svega prožimati i 
uznemirivati u njemu srce i krv. ' 

»Budi mirna, Kristina!« drhtao mu je glas ne- 
kim uzbuđenjem, kad je nakon kratke: šutnje 
opet progovorio. »Mišo je sad u zarobljeništvu 
siguran za svoj život, sigurniji nego ja, koji ću 
se opet morati vratiti na frontu. . .« 

Kao da je nešto nenadano trglo Kristinu iz nje- 
.ne sjetne zamišljenosti, ona digne glavu i zagle- 
da se svojim krasnim očima u Juru. 

»Zar opet?«.izlane gotovo šaptom. . 

Juri je bilo, kao da se kod toga cijeli svijet 
okrenuo oko njega. Umalo te nije skočio na no- 
ge, uhvatio Kristinu za ruke i od dragosti klik- 
nuo: »Ne, ne ću ići, ako mi ti rekneš, da ne idem.« 
Ali niti se maknuo, niti je što rekao, nego je sa- 
mo zaneseno gledao u to krasno djevo jačko lice, 
koje se prozirno blijedo pod njegovim pogledom 
'osulo lakim rumenilom. u 

Sjedjeli su nekoliko časaka šuteći i u neprilici, 
dok se nije Juro malo snašao i upitao: 

»A gdje je tvoj otac, Kristina?« — | 

»U Segedinu,« odvrati ona. »Bio je nedavno 
kod kuće na dopustu, dok sam ležala bolesna.« 

»Bila si bolesna? Jako?« 

Kristina samo kimne glavom i uzdahne. Juro 
nije ni sam znao, kako je nato izlanuo pitanje: 
* >A Paval? Piše li što iz Amerike?« 

Kristina spusti glavu i ne reče prvi čas ništa. 

»Pa da, odkad se sad Amerika zaratila, ne mo- 
že više ni pisati,« Juro će, kao da sam sebi od- 
govara. »Bolje bi bilo, da se vratio, dok Amerika 
još nije bila u ratu. Bog zna, kad će sad moći 
doći. ..« ' 

Kristina je ukočeno gledala preda se. A onda 
izusti tiho kao sama za sebe: 

»Mogao je, a nije htio. . .« 

.»Zašto?« 

»Ne znam.« 

Juro je osjetio, koliko je pregaranje odisalo 
iz tih Kristininih riječi. Htio je još nešto reći, ali 
dolazak Kristinine majke prekine njihov razgo- 
vor. Sad je majci morao nadugo i naširoko pri- 
čati o Miši. 

»Vidi, Juro, kako smo ti nas dvije bijedne si- 
rotice!« uzdahne Kristinina majka. »Moj Juro u 
Segedinu, pa se samo bojim, da i njega ne bace 
na frontu. A Mišo, jadni moj Mišo u Italiji. K 
svemu tome još i Kristina nije najzdravija. Baš 
nas Bog kara. Samo ne znam, dokle će to s nama 
ovako. . .« 

»Ne može ni ovaj rat vječno trajati,« reče Ju- 
ro, samo da nešto kaže. »Sve će ove nevolje proći, 
pa ćemo se opet vratiti svi kući. I sve će opet biti 
dobro. . .« 

»Neka bi Bog to dao! Ali ja se nikakvu dobru 
više ne nađdam...« mahne Kristinina majka ru- 
kom. 

Kristina se uto digne i uđe u kuću, a da se nije 
ni ogledala. Juro je preneraženo gledao za njom. 
A njena će majka slegnuvši ramenima: 

»Eto vidiš, Juro, takva je uvijek. I srce i dušu 
upropastio joj je onaj nesretni Paval. . .« 

Juro je osjetio, s kolikom je ujedljivošću izre- 
kla te riječi. Bilo mu je iskreno žao Kristine. Vi- 


dio je, koliko trpi. 


Cijelo vrijeme, što ga je Juro proveo na dopu- 
stu kod kuće, nije više mogao odbiti od sebe mi- 
sao na Kristinu. Dolazila mu je na um, kudgod bi 
se okrenuo, i svaki put bi vidio njen zamišljeno 
tužni pogled, u kojem se krilo toliko bola, toli- 


ko tuge i pregaranja. Nekako nemiran išao je 

ulicom i sve želio, da se namjeri na Kristinu, đa s 
njom progovori i osjeti njenu blizinu, Ali ni- 
gdje je nije bilo. Nigdje se s njom nije mogao 
susresti. Tek posljednje nedjelje, prije nego se 
svršavao rok njegova dopusta, vidio ju je u cr- 
kvi. Dočekavši je na izlazu pristupi k njoj. Ona 
mu se radosno nasmiješila, kad ga je vidjela 
pred sobom, a kod toga se nježno zarumenila, 
»Zašto te, Juro, nema k nama?« upita ga. »I 


majka i ja rado bismo, da nam još dođeš pri- | 


čati o Miši. Jučer se prvi put javio iz Italije. Dođi, 
da ti pokažem!« sa 

Juro je išao uz Kristinu, kao da ga neka krila 
nose. I ulica kao da se široko razmicala, kuda 
je njih dvoje prolazilo, a kuće kao da su se iza 
njih, kad su prošli, naginjale krovovima jedne 
k drugima i nešto tiho šaptale... 


»Moj se dopust, Kristina, svršava. U četvrtak, 


odlazim ...« Juro će, kad su već bili odmakli od 
crkve. ua 

»Zar već?« pogleda ga sažalno Kristina. »A 
tako smo te malo vidjeli. Trebao si još koji put 
doći k nama.. .< ' 


»Rado bih bio došao, ali... nisam znao...« 


»Pa dođi barem ovih dana, dok ne odešl!« 

Juro je to jedva dočekao. Svakog je dana po- 
slije podne došao Kk Jelačićevima i proveo koji 
sat razgovora najviše s Kristinom, jer se njena 
majka uvijek u poslu vrzla po kući. 

»Vraćaš li se, Juro, sad opet ravno na frontu?« 

. pitala je Kristina Juru dan prije njegova od- 
laska. 

»Ne, najprije ću opet u Zagreb. . .« 

»U Zagreb?« ' 

»Jest. Da znaš, Kristina, kako je to krasan 
grad!« dade Juro maha zanosu, što ga je krio u 
svojoj duši, odkad je opet zdravlje našao u hr- 
vatskoj prijestolnici. »I ondje su sve sami Hr- 
vati, kao što smo i mi tu u Hrvatskom Grobu. 

Ono nekoliko tjedana, što sam ih proboravio u 
Zagrebu, bilo mi je, kao da sam se preporodio, 
Vidio. sam, da mi Hrvati, premda nas tu u Slo- 


“vačkoj malo ima, nismo tako mali. I upoznao 


sam staru domovinu, iz koje su došli naši pređi 
ovamo. A toj davnoj domovini naših preda kruna 
je Zagreb, kojemu po ljepoti i veličini nema ov- 
dje u Slovačkoj premca. . .« : 


Kristina je samo gledala, kako se Jurino lice, , 


dok je te riječi govorio, bilo zažarilo. Nije ona 
od svega toga ništa razumjela ni shvaćala, samo 
je osjećala, kako je Jurine riječi milo oblijeću, 
kako se umiljato privijaju k njenu biću i kako 
voljko ulaze u njenu dušu. Bilo joj je, kao da 
neki dosad neslućeni čar okružuje njeno srce, 
koje je stalo da treperi i da se prelijeva od dra- 
gosti, kao što već davno nije. Na čas bi zaklo- 
pila oči, da se sva prepusti toj novoj struji osje- 
ćanja, što je prolazila njezinim bićem, a kad bi 
opet otvorila oči, bilo joj je, kao da se budi 
iza sna, te se ne može pravo snaći... 

A kad je Juro u četvrtak, na dan svog odla- 
ska, još jedamput došao, da se oprosti od Kri- 
stine i njene majke, Kristina je pružajući mu na 
rastanku ruku oćutjela, kao da se nešto trga od 
njena života, koji će opet ostati krnj i pust... 


XV. 


Božić je spustio bijela svoja snježna krila na 
cijeli prostrani kraj od Tatra do Dunava, a slo- 
vačka je duša, puna tihe potištenosti, uzdisala: 


“»Samo nam, Bože, vrati mirl« Kad je s propo- 


vjedaonice u ružomberškoj crkvi snažan glas 
župnika Andreja Hlinke zaorio: »Krist nam iz 
betlehemske štale nosi mirl« — stotine se drhta- 
vih ruku diglo uvis i sklopilo u čežnji, vapaju i 
čekanju tog toliko željenog navještaja i obeća- 
nja. A kad je košćata ruka ljubljenog župnika 

ima ružomberških kuća uz blagoslov stala 
odno o godinu 1918., činilo se, kao . 
bjelina tog broja čudnovato treperi šireći o. 
sebe neobičan sjaj. Ružomberške su se oči ed 
davale kao u čudu u to treperenje, a onda: io 
vitke pojave Andreja Hlinke padala pitanja: 
»Hoće li nam, arme župniče, bar ove go- 
dine zasjati svijetlo mira?« ; 
oni ga od Boga izmoliti i dobrim . 
lima zaslužiti. . .« glasio je odgovor, koji Z ze 
melemom obavijao srca i stvarao ozračje tako 
jara iski veličanstvena visoka po- 
na, apostolski veličanstven: J 
M raturaberikog župnika ulazila je tako u kuće 
i izlazila iz njih, a oči pune radosnog priro i 
udivljenja pratile su njegove or ah a a: 
njegove stope pada sa snježnih Tatra ne ? ke - 
obično svijetlo obilježujući trag u nedogle “e 
vedriju budućnost. Okolni su bjelinom ino 
brežuljci trepetsvo podrhtavali, kao da i oni slute 
ono, čim ružomberška slovačka srca ispunja sva- 
ka kretnja, svaki pogled, svaka riječ njihova Žup- 
so beršl licama, župnik je 
zeći ružomberškim ulicama, DI i 
Melia osjećao radosni drhtaj srdaca, koji ga u 
susretao i pratio, gdjegod bi se pojavio. Zato bi 
se tu i tamo zaustavljao, da S ponekim srodni 
župljaninom progovori riječ, koja je mei a 
radost i dragost, te bi se drhtave usne spuštale, 
da cjelovom na posvećenu župnikovu ruku ed 
kažu izljev najtoplijeg poštovanja. A župni 
bi odlazio dalje, te se mnogima činilo, kao da će 
snagom visokih Tatra jednoga dana potresti ci- 
jelu slovačku ke i probuditi je iz tisućugo- 
išnjeg sna i mrtvila... ; 
ČT hidre jedne ulice stane pred župnika 
pedesetgodišnji željezničar, pozdravi i prihvati 
ruku, da je poljubi. 

»Ti si to, dragi Lehotsky?« radosno će župnik. 


»Da, došao sam, gospodine župniče, iz Bosne, | 


da u domovini provedem svete blagdane... .« od- 
vrati željezničar, a oči mu se pune odanosti i to- 
pline podigoše prema župnikovu licu. 

»Pa šta rade tamo naši dragi Hrvati?« upita 
župnik, a glas mu se, inače kao iz stanca kamena 
čvrst, razlio u blagost i toplinu. 

»Živim već dugo vremena među njima, gospo- 
dine župniče, i osjećam svaki kucaj hrvatskih sr- 
daca,« raspričao se Lehotsky. »I rekao bih, da su 
Hrvati zaista najbolji i domovinskom ljubavlju 
najdublje prožeti narod.« 

>Da, da, mnogo se mi Slovaci moramo u tom 
od HrvataA učiti,« podiže župnik pogled i zagleda 
se nekud u daljinu. ; 

»Pa evo i u ovom sadašnjem velikom ratu vi- 


«dim, kako se Hrvati spremaju za velike dane, ko- 


jima se nadaju,« nastavi Lehotsky. 

»Što vele, čemu se nadaju?« spusti Hlinka opet 
svoje oči i zagleda se čvrsto u žel jezničareve oči. 
ei gospodine župniče,« kratko će Lehot- 
sky. 

Kao da se neki nevidljivi plamen iz Hlinkine 
nutrine digao, sjevnuše njegove oči bljeskom, a 
licem mu se prelije tajanstveno blještavilo odra- 
zujući se od njega gotovo mističkim sjajem. 

»Sloboda je najveće blago svakog naroda,« 
reče, a glas mu zazvuči, kao da dolazi iz neke ve- 
like dubine, te je cijelo ozračje od njega sna- 
žno podrhtavalo. »Slobodi se nadaju Hrvati, slo- 


“bodu moramo potražiti i mi Slovaci. Sloboda na- 


šega kneza Pribine i kralja Svetopluka leži već 
preko tisuću godina zakopana. Moramo je isko- 
pati i iznijeti na ovo lijepo Božje svijetlo, koje 
treba jednako da obasjava sve narode... .« 

Neka tajanstvena tišina zavladala je, dok su 
Hlinkina usta prosipala te proročkim glasom no- 

šene riječi. I okolna brda kao da su se nagnula 
nekako bliže k Ružomberku, da bolje čuju riječi 
njegova župnika, pa da im onda jeku raznesu po 
svim slovačkim planinama i nizinama. 


»Tamo, gdje ja služim,« javi se opet Lehotsky, 
»imađu Hrvati franjevca fra Didaka Buntića, koji 
me uvijek, kadgod ga vidim, podsjeća na vas, 
gospodine župniče. Isto je tako visok, tako od- 
lučan, tako neumoran, a riječi mu isto tako kao 
i vaše govore o slobodi. Hrvati u Hercegovini 
gutaju njegove riječi i prilaze k njemu kao svome 
ocu. A on obilazi i sve hrvatske krajeve vodeći 
djecu iz siromašnih hercegovačkih krajeva u plo- 
dnije hrvatske krajeve, da ih otme gladi, pa ču- 
jem, da fra Didak uživa veliko poštovanje među 
svim Hrvatima. A i Pešti i Beču poručuje on od- 
važne poruke, koje jasno govore, što hrvatski 
narod u svom srcu nosi.« ' 


»Tako i trebal« odlučno će Hlinka. »Došlo je 
vrijeme, da potlačeni progovore i pokažu svo- 
jim dosadašnjim gospodarima i ugnjetavačima, 
da im se bliži kraj. Progovorit ćemo i mi Slovaci. 
Reci to i fra Didaku, kad ga opet vidiš, i svoj 
braći Hrvatima, s kojima hoćemo da budemo je- 
dno na putu k slobodi. . .« ' 


Dugo je Lehotsky stajao i gledao za župnikom 
Hlinkom, kako još uspravnije, još odlučnija ko- 
raka nego prije odmiče, a sve naokolo — i ljudi 
i kuće i stvari — sa strahopočitanjem mu se ukla- 
nja, i samo što ne bukne opći kliktaj, da ga po- 
zdravi kao onoga, koji će — svi to nesvijesno 
osjećaju — jednoga dana odgrnuti zastor slova- 
čke narodne budućnosti, da se svima ukaže u pu- 
nom sjaju neslućena blagoslova. 

Kod spomenika Majke Božje na trgu pred 
gradskom kućom i župnim dvorom susreo se 
Hlinka s mladim gimnazijalcem, koji ga skromno 

pozdravi i upre svoje crne oči u župnika, kojemu 
se očinski smiješak pojavio na licu. : 

»Što je, Karolko? Već dugo te nisam vidio. Što 
radiš?« upita mladića i pogladi mu rukom crne 
kose. : o 

»Učim, gospodine župniče, jer ste mi rekli, da 
ću, što više naučim, to više vrijediti svom slova- 
čkom narodu,« odvrati đak. 

»Tako jel« zadovoljno će Hlinka, »A tvoji dru- 
govi?« 

»Govorim im riječi, koje sam od vas čuo, kad 
sam bio kod vas. I da vidite samo, gospodine žup- 
niče, kako se raduju, kad im velim, da će i Slo- 
vačka jednoga dana biti slobodna, kao što je bila 
i prije tisuću godina. A kad smo negdje nasamu, 
gdje nas ne čuju ni naši madžarski profesori ni 
drugi, onda zapjevamo »Hej, Slovaci« pa- bih 
onda samo volio, da nas i vi možete čuti i vidjeti 
naše oduševljenje.« ; 

»Bit će i to, moj Karolko,« pruži mu ruku Hlin- 
ka. »Samo širi slovački duh i slovačko odušev- 
ljenje među svoje drugove, jer znaj, na vama 
mladima ostat će sloboda Slovačke, koju ćemo s 
Božjom pomoću ostvariti. Možda ćemo je mi sta- 
riji moći dovesti samo do pola puta, a na vama 
će mladima onda biti, da je dovedete do kraja. 
Zato morate spremni dočekati budućnost, koja 
dolazi, da sve patnje slovačkog naroda okruni 
najvećim Božjim darom, darom, za koji nije do- 
sta samo, da ga radosno i zahvalno primimo, ne- 
go da ga znamo i sačuvati... .« 

Pred ulazom u župni dvor poljubi Karol sa si- 
novskim osjećajima župnikovu ruku, a kad je 
Hlinka za sobom zatvorio vrata, pohrli Karol u 
crkvu, da u svetoj tišini molitvom dade maha 
osjećajima i zanosima, kojima mu se ispunilo 
srce od Hlinkinih riječi. I tek tu u Božjoj blizini 
sine njegovom mladom dušom misao, koja je kao 

' 

nekom aureolom okrunila Hlinkin lik, što mu je 
neprestano lebdio pred očima. 

»Vođa... osloboditelj Slovačke ...« šapnuše 
mu usnice, da onda iznova utonu u riječima tople, 
slatke, zanosne molitve... X 

Istoga dana poslije podne prolazio je župnik 
Hlinka kroz ružomberšku bolnicu, da i ondje po- 
sije blagoslov kuće za novu godinu. Glave su se 
bolesnika s postelja dizale, dok je Hlinka među 
njima prolazio i gotovo svakom posvetio časak 
očinskog pogleda i tople riječi, da se onda kao u 
nekom tihom olakšanju, koje je ispunjalo duše 
od čara župnikovih riječi, opet spuste na jastuke 
obuzete snatrenjem o ljepšim danima, koji nose 
i zdravlje i još više nego zdravlje, kako su to 
župnikove riječi posebno naglasile. 

»Još više nego zdravlje... Što bi to moglo 
biti?« stajalo je pitanje nad svakom bolesničkom 
posteljom i spuštalo se nijemo, tiho, polagano 
nad bolesnička lica, koja bi kao od nekog tajan- 
stvenog dodira zasjala sjajem drage nade... 

Kad je Hlinka tako prolazio bolničkim odje- 
lom, u kojemu su bili smješteni ranjeni vojnici, 
njegove su riječi poprimile poseban izražaj sve- 
čane miline i topline. 

»Trpjeti za domovinu znači krčiti putove, po 
kojima će doći bolja njena budućnost,« zvučale 
su Hlinkine riječi tako veličanstveno, kad bi na 
to još dodao: »Mislite u svojim patnjama na Slo- 
vačku. . .« 

Bilo je lic4, koja su se na te riječi smrkla, ali 
većina ih je razvedreno i obradovano gledala za 
ponosnom župnikovom pojavom, koja je odlazila 
i ostavljala za sobom kao neki sjajni odsjev, što 
je još dugo lebdio bolničkom dvoranom. 

U jednoj se od tih bolničkih soba, čim se Hlin- 
ka pojavio i progovorio prve riječi, oglasio je- 
dan ranjenik: ' 

»Vi ste onaj, koga svi mi željno čekamo... .« 
Hlinka se zagleda u bijelim povezima omotano 
ranjenikovo lice, stupi k njemu bliže i upita ga: 

»Zašto to kažete?« 

»Zato, što smo željni slobode i bolje buduć- 
nosti... .< a 

»Pa ona već dolazi,« gotovo klikne Hlinka 
osjećajući, kako narodna duša progovara na usta 
tog ranjenika. ' 

»Vaše trogodišnje tamnovanje nam je prokr- 
čilo put do nje,« u zanosu će ranjenik. 

»Tko to veli?« uozbilji se Hlinka. 

»Bio sam kao vojnik u Segedinu. Vidio sam 
tamnicu, u kojoj ste, gospodine župniče, sjedjeli 
radi svog slovačkog naroda. I tamo sti se mno- 
gima od nas otvorile oči... .« 

»Kako se zovete, dragi moj?« pruži prema ra- 
njeniku Hlinka ruku, 

»Juraj Jelačić,« glasio je odgovor. 

Hlinka raširi u čudu oči te upita: 

»Jelačić? Pa to je hrvatsko imel Ime slavnoga 
hrvatskog bana, koji je za nas Slovake jednako 
velik kao i za Hrvate. A odakle ste vi? 

»Iz Hrvatskoga Groba,« odvrati ranjenik. »Da 
li je moj rod potekao od roda, iz kojega je bio 
i slavni hrvatski ban, ne znam, ali znam, da sam 
od onih Hrvata, koje je Slovačka primila kao 
svoje i kojima je ona već nekoliko stoljeća do- 
movina. A toj našoj domovini vi, gospodine žup- 
niče, naviještate i nosite slobodu. . .« 

»Neka Bog blagoslovi vaše riječi, dragi moj 
hrvatski bratel« pruži mu Hlinka ruku i čvrsto 
je stisne. »Neka vam što prije vrati zdravlje. A 
onda dođite k meni, prije nego što odete iz Ru- 
žomberka, da se bolje razgovorimo . . .« 

Sva dragost Hlinkine duše nad tim neobičnim 
susretom zacaklila se u njegovim očima sjajem, 
koji je ostavio neizbrisiv trag u sviju, koji su ga 
u taj čas vidjeli... 

XVI. 


Svibanj se uspinjao po brežuljcima i brdima 
oko Ružomberka, pa se s njihovih vrhunaca 
smješkao gradu, koji je voljko udisao svježi 
jutarnji zrak te se razdragano kupao u širokoj 
kotlini, punoj ranog sunčanog sjaja. 

Na kolodvoru je službu željezničke straže 
vršio Juraj Jelačić. Danas mu je — 24. svibnja 
— baš pedeset i treći rođendan, pa ga misli više 
nego u druge dane vode kući u Hrvatski Grob. 
Imendan je pred mjesec dana proveo kod kuće, 
jer je bio pušten na nekoliko tjedana, da se 
oporavi, izakako je završio svoje bolovanje u 
bolnici. I tih tjedana, provedenih u obiteljskom 
krugu, i svega, što je prije toga s njime bilo, 
sad se — stojeći na straži i puštajući se draga- 
nju toplih jutarnjih sunčanih zraka — redom 
spominje... 

Kako se život čudno s njime poigrava! Ratni 
ga valovi bacaju amo-tamo, kao da težina toli- 
kih već njegovih godina za njih ništa ne znači. 
Prve je dvije godine rata proveo kod kuće, ni- 
tko ga nije dirao. A onda ga je ratni zov istr- 
gao iz zagrljaja žene i kćeri (sin Mišo mu je 
baš bio zamijenio rusku frontu s talijanskom), 
pa se našao u Segedinu. Čuvao je stražu, jer 
su mlađi morali na bojište. Godinu je dana tako 
proveo u Segedinu. Samo je jedamput u to vri- 
jeme mogao na kratki dopust kući, kad mu je 
stigla vijest, da mu se Kristina teško razboljela. 
Dva tjedna strepio je kraj kćerine postelje nad 
njenim životom, pa kad se onda morao opet 
vratiti u Segedin, bilo mu je mnogo teže, nego 
li kad je prvi put odlazio od kuće. Kristina je 
doduše bila prebrodila glavnu opasnost, pa za 
nju nije više morao biti u strahu, ali to većma 
ga je morila misao: »A što će sa mnom biti?« 
Govorkalo se naime, da će i pedesetgodišnjaci 

biti poslani na frontu. U teškoj se neizvjesnosti 
vratio u Segedin. 

Koliko je puta ondje u slobodno vrijeme obi- 
lazio tamničku zgradu, za koju mu već prije 
rekoše: »Evo tu je tri godine zatvoren sjedio 
vaš Hlinka!« Juraj Jelačić je dotada bio malo 
znao o tom ružomberškom župniku. Nije se ba- 
vio politikom, jer je uvijek imao prečeg posla. 
Pa i onda, kad je sva Slovačka bila zadrhtala 
od pucnjave oružničkih pušaka u Hlinkinu rod- 
nome selu Černovi, od pucnjave, koja je odjek- 
nula po svoj Europi upozorivši je na petnaest 
svježih, skromnih, tužnih slovačkih seljačkih 
grobova i na tisućugodišnje patnje Slovačke, Ju- 
raj Jelačić jedva da je o tom što bio i čuo. Tek 
tu u Segedinu deset godina kasnije stao je taj 
događaj po kazivanju jednog Ružomberčanina, 
koji je zajedno s njim služio, pred njega i upro 
prstom u prozor jedne segedinske tamničke će- 
lije: »Za Hlinku ih je petnaest nevinih palo u 
grob od puščanog taneta, a za njih je opet on 
iza toga tu odsjedio tri godine... .« Jurju je Je- 
lačiću bilo, kao da se neka magla, koja je dotad 
obavijala njegov život, diže i rasplinjuje, a pred 
njim se stvorilo viđenje, o kakvu nikad nije ni 
slutio: Slovačke su patnje kao bijeli dusi obila- 
zili segedinsku tamnicu te zatim u lijetu prhnuli 
put Slovačke. Gdje će se zaustaviti? Gdje će ih 
nestati? 


»Kod Ružomberkal« kao da je čuo neki ša- 
pat, a pred dušom mu se stvorio lik župnika 
Hlinke, čiju je sliku dobio od onog Ružomber- 
čanina za uspomenu. Učinilo mu se, da se ruka 
tog tako neobičnog, a ipak tako jednostavnog 
svećenika diže kao na blagoslov, — i cijelo se 
viđenje rasplinulo. 

Sjećanje na to viđenje obuzimalo ga je i onog 
dana, kad je stigla zapovijed, da i on krene na 

frontu. Još je jedamput sa svojim ružomberš- 
kim drugom otišao do segedinske tamničke zgra- 
de, da se oprosti od tog mjesta, koje je u nje- 
govoj duši stvorilo nove vidike. I dok su njih 
dvojica tu nijemo zurili u mrki prozor nekada- 
nje Hlinkine ćelije, Ružomberčanin je šapnuo: 

»Kroz ovu je tamnicu zakoraknula sloboda 
put Slovačke. Njezini su koraci tihi, nečujni. Ali 
mi ih, koji poznajemo Hlinku, osjećamo, raza- 
biremo. Njega je Bog izabrao, da tim koracima 
ravna .. .« 

»O, kad bih i ja mogao vidjeti i upoznati 
Hlinku!« s čežnjom je kliknuo Juraj Jelačić. 
Ta ga čežnja nije ostavljala ni na ruskoj fron- 
ti, kad mu je tijelo drhtalo od zime i strepnje 
te kad su tanad letjela iznad njega poput kiše. 
A kad se jednog dana teško ranjen i sav omotan 
ovojima vratio k svijesti, osjetio je, kako se 
pod njegovim bolesničkim ležajem tresu željez- 
nički kotači. ' 

»Kamo me to voze?« upitao je šaptom. 

>U bolnicu u Ružomberok...« čuo je odgo- 
vor, na koji mu se cijelo ispaćeno biće potreslo. 
A pred dušom mu se stvorio lik ružomberškog 
župnika, kako rukom razgoni bijele duhove, slo- 
vačke patnje... 


Kad je zatim već tjedan-dva ležao u ružom- 
berškoj bolnici, ugledao je doista pred sobom 
župnika Hlinku. U taj mah mu je sva duša za- 
kliktala tako, da se nije mogao svladati. A kad 
mu je Hlinka pružio ruku i pozvao ga, da nakon 
svog ozdravljenja dođe k njemu, Juraj Jelačić 

osnivao je otada samo o tom danu, kad će stu- 
piti pred Hlinku. 

Došlo je i to. Trajalo je doduše tri mjeseca, 
dok mu nisu rane zacijelile i prošle, a to je za nj 
bila cijela vječnost. U to su ga vrijeme došle po- 
hoditi žena i kći. Bio je sav preporođen od dra- 

gosti, kad ih je ugledao pred sobom. Bilo mu 
je, kao da je doživio svoj najljepši dan u životu. 
Osobito se radovao Kristini. Iza bolesti, u kojoj 
ju je prošlog ljeta posljednji put vidio, bila 
se nesamo podpuno oporavila, nego mu se sad 
učinila i ljepša i vedrija i rumenija, nego po- 
sljednjih godina uopće. Sam je sebe pitao, što 
to znači, ali nije sebi znao odgovoriti. U jed- 
nom trenutku, kad je Kristina bila otišla do 
prozora te se zagledala u okolna brda, obavita 
snježnom bjelinom, rekao je sa zadovoljstvom 
tiho ženi, kako mu se Kristina čini drukčija i 
ljepša nego prije. 

»S njom se događa važna promjena!« zna- 
čajno mu šapne žena. »O tom ćeš čuti, kad do- 
đeš kući. Valjda će te, kad prizdraviš, pustiti 
na neko vrijeme k nama?.. .« 

Iza tog susreta sa ženom-i kćeri bio mu je naj- 
sretniji dan, kad je prvi put smio izaći iz bolnice 
na šetnju. Otišao je ravno u župni dvor i stao 
pred Hlinkom. ' 

»Juraj Jelačić?« nije se Hlinka u prvi čas vi- 
še mogao sjetiti, gdje je to ime već bio čuo. 
»Aha, vi ste Hrvat iz Hrvatskoga Groba. Budite 
mi pozdravljeni! Hrvate tako volim i cijenim. 
Uđite u moj dom, sjednite i kazujite mi, što ću 
vas pitati. . .« 

I Hlinka ga je pitao, ali još više govorio sam. 
Govorio je o Hrvatima, kako to Juraj Jelačić 
nikad ni od koga još nije bio čuo. 

»Hrvati su narod veličanstvene prošlosti i ne- 
opisive hrabrosti, kad se radi o njihovoj slobodi. 
A eto baš sad im ona stoji opet na pragu, da 
uđe u Hrvatsku i da joj vrati staru veličinu i 
slavu. Kadgod mislim na našu buduću slovačku 
slobodu, koja i nama dolazi kao i Hrvatima, mi- 
slim na Hrvatsku i kažem: prema njihovoj neka 
bude i naša sloboda...« 

Juraj Jelačić je osjećao, kako toplo te Hlin- 
kine riječi lebde oko njega, kako mu milo ispu- 
njaju dušu, te ne zna, što da od miline kaže. 

A Hlinka je nastavljao: 

»Patnje su Slovačku približile kroz tolika sto- 
ljeća Hrvatskoj, ali sloboda ih mora još više 
približiti i povezati jednu s drugom. A znate li, 
da ćete nam u tom biti posebna spojka baš vi 
slovački Hrvati isto tako, kao i oni naši Slovaci, 
koji živu u Hrvatskoj? .. .« 

Kao da je nekim neobičnim sjajem zasjao ci- 
jeli Hlinkin lik pred očima Jurja Jelačića, dok 
je slušao te riječi. I od toga ga dana Hlinkine 
riječi nisu više ostavljale, Neprestano su mu zvu- 


čale u ušima i odjekivale u duši. I svaka ružom- - 


berška kuća, kraj koje bi prošao, kao da mu ih 
iz ponavljala. I one visoke planine, koje mu je 
pogled unaokolo u daljini obuhvatao, kao da su 
u bjeloglavoj tajanstvenosti svojih vrhunaca 
skrivale jeku tih Hlinkinih riječi, da ih jednoga 
dana puste širom Slovačke... 

Više puta se odonda Juraj Jelačić sretao s 
Hlinkom. Viđao ga je u crkvi kod oltara, na 
ulici, u društvu među Ružomberčanima, i svaki 
put ga je sve više zanosila njegova pojava uka- 
zujući mu se u sve većem značenju. A kad je 
pred Uskrs došao kući u Hrvatski Grob, svi su 
mu se razgovori sa suseljanima kretali najviše 
oko ružomberškog župnika. Isprva su ga ljudi u 
čudu slušali i kod toga nepovjerljivo gledali. Ali 
brzo su počeli shvaćati njegove riječi, koje su 
Hlinkino ime tajanstvenim šaptom raznosile po 
svim kućama, 

Kod kuće je Juraj Jelačić bio najsretniji, kad 
je promatrao Kristinu. Sva promijenjena ispu- 
njala je kuću radosnim smijehom i pjesmom. 
Otac se nije mogao dosta načuditi i nadiviti toj 
njenoj promjeni. Doduše i nekad je prije više 

godina bila tako prpošno vesela, dok nije između 
nje i majke joj pukao jaz radi Pavla. Koliko 
mu je tada kao ocu bilo teško, kad je gledao, 
kako Kristina u duši svojoj trpi, a žena mu ne- 
ma s njom smilovanja! Koliko se puta zakvačio 
sa ženom radi kćeri, ali uvijek bez uspjeha! Naj- 
radije bi se onda povukao u polje ili u vinograd, 
da ništa ne vidi i ne čuje. I dok je u Segedinu 
čamio odijeljen od kuće, neprestano je mislio, 
kako li je Kristini samoj s majkom, koja nema 
srca za njene jade. A kad je ono teška bolest pri- 
tisnula Kristinu, te se jedva izvukla iz šaka smrti, 
Juraj Jelačić je u svojoj duši krivio ženu, da je 
kćer dovela do ruba groba. I spočitnuo joj je: 

»Margita, zašto podgrizaš Kristini srce i ži 
vot?« : ; 

Ženi je samo bljesnuo mutan, bešćutan sjaj iz 
očiju, ali nije ništa odgovorila. 

A gle sada: Kristina vesela, a majka joj smi- 
rena. Kao da je nestalo među njima onoga, što 
ih je pet godina jednu drugoj tuđilo. 

»Šta je to s Kristinom?« pitao je ženu nasamu. 

»Odkad je Juro Grebić jesenas bio na dopustu 
i stao dolaziti k njoj, odonda se stala mijenjati,« 
značajno će Margita, »I svaki put, kad dobije od 
njega kartu ili pismo — a piše joj dva-tri puta 
na mjesec —, biva sve veselija. . .« 

»Hm...« zagleda se on zamišljeno preda se. 
»A Paval?...« 

»Umuknuo je, i da Bog da, ne javio se nikad 
više, jer on je bio samo njena nesreća, njeno 
prokletstvo!« stisne ona šake, a riječi su joj zvu- 
čale muklo, zlokobno. 

Juraj Jelačić nije više rekao ništa. Kolikogod 
mu je drago bilo, što vidi Kristinu opet vedru, 
veselu, sretnu, toliko mu je krivo bilo, što ženin 
bijes na Pavla još nije popustio. Vidio je, da 
žena svojom tvrdokornošću dolazi do cilja, koji 

je sebi postavila: onemogućiti Kristinim brak s 
Pavlom. Ali da li će se moći Kristinina sreća sa- 
graditi na Pavlovoj nesreći? To je pitanje mu- 
čilo zabrinuto očinsko srce, dok jednoga dana 
nije preda nj iskočilo drugo pitanje: 

>A nije li Paval tamo u Americi napustio mi- 
sao na Kristinu, kad joj se više ne javlja?« 

To je pitanje — unoseći mir u dušu Jurju 
Jelačiću — stalo pred njim i sada, dok se ovako 
na straži na ružomberškom kolodvoru predavao 
toplom čaru svibanjskog jutra i puštao mislima, 
da lete, kud ih volja. I dok je tako zurio u to 
pitanje, koje ga je u mislima prenosilo tamo ne- 
kud daleko preko oceana, naglo ga trgne iz mi- 
sli glas, koji se javio u njegovoj blizini. 

Ogleda se i ugleda Hlinku, koji je baš pitao 
željezničkog vratara: 

»Ima li vlak prema Žilini zakašnjenja?« 

»Nema, gospodine župniče, stiže točno,« od- 
govori s poštovanjem željezničar. 

»No, dobro onda,« okrene se Hlinka i prošeta 
se po peronu. ' 

Idući tako zagleda se u vojnika, koji je tu 
stajao s puškom na ramenu. 

»A gle našeg Hrvata!« klikne Hlinka te odmah 
doda: »Blago nama Slovacima, ako nas Hrvati 
uvijek budu tako čuvali. .« 

I upusti se s Jurjem Jelačićem u razgovor. 


»Kuda putujete, gospodine župniče?« upita ga . 


Jelačić u tom razgovoru. 

»U Turčiansky Sv. Martin,« tiše će Hlinka. 
»Imamo ondje važno vijećanje. Ali... pst... 0 
tom se ne smije znati... Možda ćemo stvoriti 
važne zaključke za budućnost Slovačke, a to 
znači i za budućnost vas slovačkih Hrvata. . .« 

Vlak je uto dojurio u kolodvor. Hlinka se 
oprosti od Jelačića i čvrsta koraka ode prema 
vlaku. Ušavši u vagon pokaže se na prozoru, pa 


124 


'4 


kad je vlak krenuo, mahne rukom željezničkom 
vrataru, koji ga je smjerno pozdravio. Juraj Je- 
lačić je u pogledu, kojim je željeznički vratar 
pratio Hlinku, naslutio pogled cijele siromašne, 
odnemarene, zapostavljene Slovačke uprt u ono- 
ga, od kojega očekuje riječi i djela svoga spasa. 


Te je riječi Hlinka toga dana izrekao. U slo- 
vačkoj je Ateni slušao narodne predstavnike, 
kako pred sudbonosnim danima, koji dolaze, vr- 
ludaju ne znajući, kuda da preko burnih valova 
uprave smjer narodnog broda. A onda se digne 
on i glasom, koji je proročanski zazvučao, do- 
vikne im: 

»Zaobilaženjem ne ćemo nikada doći do cilja. 
Sad je doba djela. Treba jasno reći, hoćemo li 
i dalje s Madžarima... Ne zaobilazimo to pita- 
nje, nego recimo otvoreno: tisućugodišnji brak 
Slovačke s Madžarima nije uspio. Moramo se 
razići . . .« 


Sva je Slovačka na te riječi, koje kao da su 
bile iz kamena isklesane, duboko odahnula. Ti- 
sućugodišnji teret, koji ju je pritiskao, stao se 
kotrljati s njenih leđa i, gle, doskora će se od- 
kotrljati niz nepovratnu strminu... 

Kad se te večeri vlak iz Žiline zaustavio na ru- 
žomberškom kolodvoru, pa kad je iz njega izašla 
vitka, visoka, samosvijesna pojava župnika Hlin- 
ke, kao da je tajanstvenim strujanjem zatitralo 
cijelo ozračje, te se pogledi sviju okrenuše pre- 
ma onoj strani, kud je Hlinka odlazio. A kad je 
prolazio kraj vojničkog stražara, nitko nije 
čuo, kako mu je značajno dobacio: 

»Radujte se, dragi moj hrvatski brate, jer do- 
laze veliki dani. Slovačka ustaje na svoje noge.« 


U stavu pozdrava dugo je Juraj Jelačić zabe- 
zeknuto gledao za Hlinkom još i onda, kad je 
već davno bio iščeznuo u večernjem sutonu. . 

XVII. 


Vršidba je bila u punom jeku. Gumna su se 
oko Hrvatskoga Groba orila od mukle svirke 
parnih vršalica i pjesme nasmijanih djevojaka, 
koje su dodavale snoplje, zgrtale pljevu i sla- 
gale slamu na gamaru. Samo tri-četiri postarija 
muškarca i nekoliko momčića ispod osamnaest 
godina obavljalo je oko stroja poslove, za koje 
nije bila ženska ruka. 


Na gumnu Jurja Jelačića bilo je veselije nego . 


drugdje. On je sam rukovodio cijelim radom. 
Bio je dobio dva tjedna dopusta za žetvu i vr- 
šidbu. Čitavo je vrijeme žetve i vršidbe bio ne- 
obično dobro raspoložen. Osjećao se nekako kao 
pomlađen, pa je samo sipao šalu za šalom i tako 
u cijelo društvo, okupljeno u: radu, unosio ve- 
seli ugođaj. I sam je rad time brže i bolje od- 
micao. 

»Gle Jurja, kao da je kakav mladić!« govo- 
rile su žene, koje su baš bile došle s objedom. 

»Da, sav se nekako promijenio,« doda mala, 
debela Lančarićka. »Pitala sam ja Margitu, što 
se to s njenim Jurjem desilo, a ona se samo za- 
dovoljno smješka i veli: Dobro mu je u Ru- 
žomberku, pa eto...« 

»Ta da, već se neko vrijeme u njihovoj kući 
ništa više i ne čuje, nego samo o Ružomberku,« 
umiješa se u razgovor Korićka. »Šta su samo 
našli u tom Ružomberku?« 

»Kako: šta su našli?« ustobočila se važno Ba- 
ričićka. »Pa zar se nije Juraj, odkad je ono zi- 
mus ranjen dospio u Ružomberok, oslobodio 
fronte? A valjda mu je u Ružomberku ipak bo- 
lje nego na Rusiji!l« 

»Nije samo to,« važno će Lančarićka. »Ima tu 
još i nešto drugol« 

»A što? Što?« Korićka i Baričićka dignu ra- 
doznalo glave u isti mah. 

»Ružomberški župnik Hlinka tjera neku, ne 
znam kakvu, politiku, pa se i Juraj dao kao lud 
za njim. Tako mi sama Margita kaže, a taj Hlin- 
ka će, veli, protjerati iz Slovačke sve madžar- 
ske oružnike, finance i ostalu gospodu, pa će 
nam svima biti bolje.« 


Lančarićka je to gotovo šaptom govorila sve 
se ogledavajući, da je ne bi tko drugi čuo. A 
na kraju je dodala: 


»Ali nemojte o tom nikom ništa govoriti, jer 


kad bi to oružnici u Čeklisu čuli, jao nama.. .« 


Korićka i Baričićka samo su zinule od čuda, 
pa ni riječi više da izlanu. Tek nakon nekoliko 
časaka prene se Korićka. 


»Ja ipak mislim,« reče, »da s tim, što je Juraj 
tako raspoložen, nema ništa ni taj župnik Hlin- 
ka ni ona madžarska gospoda, koju će on, ako 
će, istjerati iz Slovačke, nego da to Margita sa- 
mo tako pripovijeda, da nam zamaže oči. Po 
srijedi je tu zapravo Kristina. Radi nje je, što 
je htjela poći za Pavla Čaplovića, bio u Jelači- 
ćevoj kući nekoliko godina pravi pakao. Mar- 
gita je grmila, Kristina je trpjela, a Juraj je 
bježao od kuće, samo da ništa ne vidi i ne čuje. 
A sad je Margita ipak napokon postigla, što je 
htjela ...« 

»Zar je zbilja istina, da se ona velika ljubav 
između Kristine i Pavla razbila?« zaklima u ču- 
du glavom Baričićka. a 

»Kako se čini, jest. Dok se Paval u Americi 
negdje sprema, da poslije rata dođe po Kristinu, 
dotle je ona sebi našla drugoga... .« 

»E, tako je to, drage moje, sa svakom pre- 
velikom ljubavlju,« mahne rukom Korićka. »Što 
je pretjerano, nikad ne valja. A ljubav između 


Kristine i Pavla bila je pretjerana. Ta kada se 


još u Hrvatskom Grobu, odkad postoji, o bilo 

kojoj ljubavi između momka i djevojke govo- 
rilo toliko kao o toj njihovoj?« 

»Sad razumijem, zašto je Juraj tako dobre 
volje,« primijeti Baričićka. »Riješio se u kući 
pakla, pa sad čeka raj. Ali ja sve mislim, da će 
tu još svoju reći i onaj, koji svima sudi. Rekla 
bih, da to ne će svršiti bez neke nesreće... .« 

Uto dotrči Kristina sva zajapurena od vru- 
ćine i sva zaprašena od pljeve i praha, koji je 
letio svud unaokolo oko vršalice. . 

»Mogu li ocu reći, da je objed pripravan, pa 
da mašina stane?« upita. ' 

»Možeš, Kristina, možeš,« Lančarićka će. »Već 
sam i sama htjela otići, da reknem. Sve je go- 
tovo.. .« s 

Kristina se htjede okrenuti, da ode ocu, koji 
se vrzao oko vage važući pšenicom napunjene 
vreće, kad najednom stade kao ukopana. Iza 
jedne od onih gamara, koje još nisu bile ovr- 
šene, pojavio se mlad vojnik dolazeći užurba- 
nim korakom. Kristini srce naglo zatrepti, a dah 
joj sape grlo. U tili čas stvori se vojnik pred 
njom. 

»Kristina!« pruži on prema njoj ruke. . 

»Juro ... odkuda ti?« prihvati ona s obje svoje 
ruke njegove i zagleda se radosno preneražena 
u njegove oči. ; 

»Evo i mene u vršidbu,« Juro će. »Dobio sam 
za nju dopust...« . 

Kristina je samo upijala pogledom njegovu 
blizinu; njegovo mršavo lakim rumenilom pre- 
vučeno lice i cijelu njegovu pojavu, koja joj 
se učinila više, kao da je doživljuje u snu, nego 
na javi. Došlo je to tako iznenada, tako naglo, 
te se ne može snaći, ne može doći k sebi, ne 
može vjerovati, da je Juro, koji je pred dva 
mjeseca o Duhovima bio kod kuće, sad opet tu, 
da stoji uz nju, đa ga ona doista vidi i čuje. 

Lančarićka, Korićka i Baričićka su promatra- 
jući taj nenadani srdačni Kristinim sastanak s 
Jurom Grebićem samo značajno jedna drugoj 
klimale glavom, dok nije Lančarićka šapnula: 


»Ako sad na Kristinu budemo čekali, sve će 
nam jelo ohladiti. Idem ja njenu ocu javiti, da 


. ručak čeka... .« 


Objed je protekao u općem raspoloženju. 
Sve su se oči radoznalo okretale prema Juri 
Grebiću, koji je i sam sjeo kraj Kristine, jer 
njen otac nije htio ni čuti, da ga pusti otići. 
Znao je, da će tim najviše ugoditi Kristini. K to- 
mu je sad i sam prvi put na svoje oči vidio, kako 
Kristina prema Juri Grebiću pokazuje sve zna- 
kove prave djevojačke zaljubljenosti. A to je 
njegovu očinsku srcu godilo, jer je u tom prvi 
Put vidio, kako sjaj nepomućene sreće obuzima 
cijelo Kristinino biće. 

Kristina se tu kraj Jure osjećala doista u pu- 
noj mjeri razdragana i sretna. Šutjela je, po- 
malo stavljala zalogaj za zalogajem u usta i 
podižući tek kadkad kradom pogled prema Juri, 
koji je svima oko sebe pričao razne svoje voj- 
ničke doživljaje, puštala je mislima, da je vode, 
kud ih je volja. Sjetila se, kako je njen život, 
dok joj se u nj još nije bio uvukao Juro, bio 
nekako raskidan, te joj je bilo, kao da sve više 
tone i tone u neke tamne nepovratne dubine, 
a gle, kako je sad oko nje sve vedro, kako se 
sva nekud diže, kao da će svaki čas poletjeti, 
te kako se u njenoj duši sve pretapa u milje 
životnog preobraženja. Bila je sebi svijesna, 
koliko je prvim svojim djevojačkim osjećajima 
bila prionula uz Pavla i koliko je sreće mislila 
naći i doista nalazila u onim Prvim svojim lju- 
bavnim čežnjama. Sreće, ali i nesreće: sreće sa- 
ma za sebe, a nesreće za sve druge, kojih se 
njen život ticao. Kao da je sve bilo ustalo pro- 

tiv onih osjećaja njena mladog srca, tako se 
sa svih strana jad i čemer-bio survao na nju, 
da je smlavi i rastrga: majka je predvodila 
svojim bijesom, otac je pred tim bijesom bje- 
žao od kuće, pa i od nje same, Paval je gotovo 
od prvog dana njihove ljubavi bio pod udarcima 
zlokobne sudbine, a njegova majka je tako 
. trpjela kao jadna, beznadna osuđenica. I sve- 
mu je tome još nekako Kristina prkosila, dok 
je uza se osjećala Pavla, njegovu blizinu, nje- 
gove osjećaje, njegove misli. Ali odkad ih je 
rastavila neizmjerna daljina, iza koje zamuknuše 
pomalo svi dragi dozivi i zamrješe sva nedo- 
gledna čekanja, da se konačno .bešćutni muk 
postavi između njenih čežnja i nada, otada su 
odnekud iskrsla pred njom pitanja, koja su joj 
se prodorno zarila u dušu: Ima li ona prava, da 
prouzročuje tolika zla svojom ljubavlju, koja 
bi — kako je život bio nesmiljeno razotkrio -— 
donijela sreće samo njoj, a svima drugima samo 
nesreću? Nije li vaga života lažna, ako tezulja 
ljubavi prevagne uza sve to, što su njene ne- 
sretne posljedice na drugoj tezulji mnogo te- 
že? Nije li prst sudbine na tamnoj pozadini 
beznadne šutnje, koja se spustila između nje 
i Pavla, stao pisati nova svijetla slova života 
zato, da joj dade nov, sretniji životni putokaz 
i tako odvrati njene buduće životne putove od 
još većih opasnosti i nesreća, koje na nju zlo- 
slutno vrebaju? Pa napokon znači li njena lju- 
bav prema Pavlu i za nju samu doista pravu 
sreću, ili se iza nje možda krije samo obmana 
i varka? .., 

Tako su se redala pitanja u beskraj. Dan ih 
je za danom sve više gomilao i zatrpavao nji- 
ma njeno srce tako, da se ono samo gušilo i sve 
nemoćnije trzalo, dok nije više smoglo da se 
makne. Tada se preko njene svijesti prevukao 
taman zastor, iza kojega nije ništa više vidjela. 

A kad je pomalo opet stala dolaziti k sebi, sta- 
jao je pred njom mjesto Pavla Juro kao neki 
sudbinom poslani izbavitelj. Tako ga je ona do- 
čekala i svom dušom prigrlila od časa, kad mu 
je ono pred desetak mjeseci prvi put radosno 
pružila ruku. I kad se iza toga prvi put rastajala 
od njegovih dragih posjeta i razgovora izla- 
nuvši mu sa stiskom ruke toplo: »Piši mi često, 
Jurol« — osjetila je, da je u njenu životu na- 
stupilo novo razdoblje, koje joj obećaje više 
svijetla, više vedrine i više duševne smirenosti. 


No misao na Pavla još je nije ostavljala. 
Odlazila je k njegovoj majci, da čuje, nije li 
došao koji glas od njega, ali svaki put se vra- 
ćala razočarana, Samo što to razočaranje nije 
više bilo bolno, nego je naprotiv izazivalo u nje- 
noj duši sve veće olakšanje. Možda je to na njoj 
opažala i Pavlova mati, jer je sve više upirala 
u nju upitni pogled, pogled pun čekanja, strep- 
nje i slutnje, te ga se Kristina pomalo počela 
i plašiti. I stala je sve rjeđe odlaziti k njoj, što 
su češće počele stizati Jurine dopisnice i pisma, 
u kojima je on isprva bezazleno pričao o suvi- 
šnim stvarima svog dnevnog života, da onda 
polako sve više dade maha i svojoj nutrini, koje 
nije mogao pred njom prikriti osobito u časo- 
vima, kad je mislio, da ga ratna gužva nosi u 
sve teže opasnosti. 


»Ne znam, draga Kristina, što me čeka su- 
tra,« pisao joj je u takvu raspoloženju oprav- 
danih i neopravdanih slutnja, »pa ne mogu, a da 
ti ne napišem ono, što će mi biti, ostao ili pro- 
pao, posljednja draga misao: misao na tebe, 
čežnja za tvojom dragom blizinom i želja, da 
učinim, kolikogod uzmognem, za tvoju sreću.« 
. Ona je gutala te njegove riječi i toplo privi- 
jala na svoje grudi onaj sivi papir, na kojemu 
su bile napisane. A onda bi se — pomislivši na 

sve opasnosti, kojima je on sred ratnih strahota 
izvrgnut — sa suzom u oku spuštala u tišini 
svoje sobe na koljena pred raspelom, koje je 
visilo u pročelju, te samo šaptala: 

»Njega mi, Bože, čuvaj... njega, mog Ju- 
ru.. < 

Da umiri tihe bojazni svoje duše, pokušavala 
je, da mu pismom odgovori onako toplo, kako 
je i on njoj pisao, te su se ispod njene ruke 
na papiru slagale ove riječi: 

»Ti ni ne slutiš, dragi Juro, kako se bojim 
za tebe i koliko se Bogu molim, da te čuva. Ne 
znam, zašto sva strepim, kad pomislim, da bi 
tebe moglo kakvo zlo zadesiti, pa bih onda naj- 
radije, da i ja mogu biti uz tebe, da te branim, 
čuvam i ne dam, baš kao da je tvoj život postao 
moj život.. .« 

A onda su došli oni lijepi, presretni nedavni 
Duhovi, kad je Juro iznenada dohrlio kući. I 
samo što se bio pozdravio s majkom i ocem te 
izmijenio s njima nekoliko riječi, već se požu- 
rio do Kristine. 

»Ti kao da si više došao nekom drugom nego 
nama,« s pritajenom će mu ljubomornošću, a 
ipak s tihim zadovoljstvom majka. 

A Juro se samo nasmiješio i odjurio, da iz- 
nenadi Kristinu. Iznenađenje je doista bilo ne- 
izmjerno. Kristina bi mu, da nije bila i njena 
majka prisutna, zacijelo bila od presretnog uz- 
buđenja pala oko vrata. Ovako su samo neko- 
liko trenutaka stajali oboje držeći se za ruke 
i zbunjeno gledajući bez riječi jedno u drugo. 
A Kristinina je majka bila u devetom nebu vi- 
deći, da nije uzaludno bilo, što je sebe i kćer 
tolike godine kinila, jer je na kraju njena po- 
bjeda ipak došla: otrgla je Kristinu od onoga, 
na kojega je bila sasula prokletstvo svoje lju- 
bomorom ojađene duše, i utrla put pravoj sreći 
svoje kćeri. Ta joj sreća bez svake sumnje do- 

lazi s Jurom Grebićem. Momak lijep, vrijedan 
i iz bolje seljačke kuće, a i znao se neopazice 
ušuljati u Kristinino srce. 

»Neka im sreća bude blagoslovena!« šapnula 
je Kristinina majka zadovoljno, kad ih je osta- 
vila nasamu i otišla tobože za svojim poslom. 

Sad su se Juro i Kristina mogli do mile volje 
narazgovarati. On nije ni primjećivao, kako 
mu riječi teku same od sebe, kao da ih bog-te- 
pita odakle grabi i sipa oko drage mu djevojke, 
koja samo šuti i sluša te drhtavim od dragosti 
usnama jedva tu i tamo nešto izlane. 

Onih deset dana, što ih je Juro o Duhovima 
proveo kod kuće, bili su za njih oboje dani ma- 
log raja. Dan na dan su bili zajedno. 

»Ne bih bio mogao doći kući, da nemam sad 
novog dobrog zapovjednika,« govorio je Juro 
Kristini. »Hrvat je kao i mi, pa me kao Hrvata 
iz Slovačke jako voli. Uvijek me zapitkuje o 
Hrvatskom Grobu i drugim hrvatskim selima u 
Slovačkoj. Kaže, da će jedamput, kad prođe rat, 
ako ga Bog poživi, doći pohoditi i nas slova- 
čke Hrvate. To će biti divno. Dočekat ćemo ga i 
pogostiti, štogod ljepše možemo. Osobito nas 
dvoje, je li, Kristina?« 

Ona ga je samo gledala, a na posljednje je 
pitanje sva rumena u neprilici poniknula pogle- 
dom. Osjetila je, kamo on cilja. Nikad još nije 
bio nijednom riječju dodirnuo pitanje njihove 
budućnosti. Na nju u svojoj sadašnjoj sreći kao 
da nisu ni mislili. Zato se na to pitanje sad kao 
malo trgla. Njih dvoje će zajedno primiti i po- 
gostiti gosta? Tim Juro samo što još nije rekao, 


da će njih dvoje imati svoju kuću, u kojoj će, 


skupa živjeti. U taj je tren Kristininom glavom 
kao munja sijevnulo davno sjećanje na onaj 
čas, kad ju je majka bilo grubo otjerala od 
Pavla, te kad je ona nato Pavlu doviknula: 
»Tvoja ili ničijal« Sva je zadrhtala na to sjeća- 

nje, a rumenilo se njena lica naglo pretvorilo u 
lako bljedilo. Da pred Jurom, kojemu nije iz- 
makla oku njena zabuna i nagla promjena, pri- 
krije, što se u njoj zbiva, upita ga, samo da ne- 
što rekne : 

»A odakle je taj tvoj zapovjednik?« 

»Iz Požege. Tako se zove njegov rodni grad 
u Hrvatskoj. Mnogo mi je o njemu pripovijedao. 
Kaže, da je u tom gradu najveću kuću za đake 
sagradio jedan biskup, koji se rodio kao i mi 
u Slovačkoj. Zvao se Alagović. Moj se zapo- 
vjednik sav zanese, kad mi o tom govori. Jako 
je on dobar čovjek. Otac mu je profesor, a on 
je doktor prava. Sad samo čeka, da se svrši rat, 
pa da se vrati kući. Kaže, da će nam svima — i 
Hrvatima i Slovacima i drugim malim narodima 
— iza ovoga rata biti bolje i ljepše, jer ćemo 
biti slobodni. Odkad mi on to tako govori, od- 
onda i ja sve više mislim na tu slobodu... .« 

»I moj tata o toj slobodi mnogo govori,« 
Kristina će pređavajući se posve njegovu kazi- 
vanju. »I samo uvijek spominje ružomberškog 
župnika Hlinku.« 

»Da, o Hlinki se i među nama vojnicima mno- 
go govori,« prihvati opet Juro. »Htio bih ga i 
ia vidjeti i čuti...« 

»Pa idi u Ružomberk! Tamo će te moj tata 
odvesti k njemu...« 

Juro se nato malo zamislio. Oboje su ušu- 
tjeli i nisu se više vraćali na taj razgovor cijelo 
vrijeme, dok nije Juro opet morao na frontu. 

»Hoću li i od tebe pozdraviti mog zapovjed- 
nika?« pitao ju je na rastanku držeći njenu 
ruku.. ' 

»Da, pozdravi ga...« nasmiješi se Kristina. 


»Hoću li ga pozvati, da nam poslije rata: 


dođe u goste?« stisne joj on jače, toplije ruku. 


»Da...« spusti ona glavu uzvrativši mu sti- | 


sak ruke. 

A sad je Juro evo opet tu kod nje. Ona go- 


tovo ne može vjerovati, da je to ne varaju oči. 


»Kad će tvoj otac natrag u Ružomberok?« 
okrene se iza objeda Juro najedamput Kristini. 

»Za četiri dana,« pogleda ga ona malo kao u 
čudu. 

»Onda ću i ja s njim. Idem k Hlinki.. .« 

Kristini se na te riječi čelo jedva primjetljivo 
smrklo, kao da je oblačak preletio preko njega. 

»Dakle zato si došao, a ne...?« htjede izla- 
nuti, ali se sama sebi nasmije, kako joj je takva 
misao uopće mogla doći. 

Juro nije na njoj ništa primijetio, jer je sav 
bio zaokupljen mišlju na to, kako će mu se eto 
napokon ispuniti želja, koju je već duže vre- 
mena nosio u svojoj duši. A i njegov mu je 
zapovjednik, kojemu se u svemu povjeravao, 
pa tako i u tom, rekao na odlasku: »Nastoj, 
Juro, svakako otići k Hlinki. Pitaj ga, što misli 
i o našoj hrvatskoj budućnosti, i odnesi mu po- 
zdrave i od nas iz Hrvatske!« 

S Kristininim se ocem Juro brzo sporazumio, 
kako će zajedno s njim u Ružomberok. Njoj to 
sad više nije bilo krivo, jer voli, da i njen otac 
malo više bude s Jurom, pa da ga i on zavoli. 
A osim toga joj je Juro obećao, da će se iz Ru- 
žomberka brzo vratiti i ostati još tjedan dana 
kod kuće. 

Kristina je željno očekivala Jurin povratak iz 
Ružomberka. Kad se treći dan vratio, zatekao 
ju je samu kod kuće. Raširila je obuzeta dra- 
gošću slatkog čekanja prema njemu ruke, i on 
se — ne zna ni sam kako -— našao u njenu za- 
grljaju. 

»Kristina... moja Kristina. ..«\ kliktala mu 
je duša, a usne mu nisu smogle od uzbuđenja 
ništa izreći, nego su samo šaptom odavale, ko- 
liko ga prevelika sreća prožima, guši i nosi... 

onosi... i odnijela bi ga, da ona nije tako snaž- 
no, tako toplo ovila svoje ruke oko njegova 
vrata, te ga ne da... ne da... 


»Kako se radostan i sretan vraćam od Hlin- . 


ke!l« smogao je napokon izreći zagledavši se u 
njene lijepe, svijetle i milinom prepune oči. 
»Čuo sam proroka Slovačke! Sloboda dolazi i 
u njoj ćemo svi mi — i nas dvoje, Kristina — 
biti presretni... .« 

Kristina mu samo iznova ovije ruku oko vra- 


ta i žarkim cjelovom potvrdi, koliko se tomu 


nada, koliko to željno čeka... 


»Kako će se moj zapovjednik radovati, kad | 


mu ispripovjedim, s kolikom mi je velikom liu- 
bavlju Hlinka govorio o Hrvatima i Hrvatskoj!« 
zanosio se Juro drugi dan i u sve dane, što ih 
oje još proveo uz Kristinu, pričajući joj svaku 
sitnicu iz svojih ružomberških doživljaja. »A 
kako ćeš se tek ti, Kristina, radovati, kad i mi 
pred Hlinku budemo stupili, da nas dvoje baš 
on, kako je meni i tvom ocu obećao, poveže 
vječnim vezom... .« 

Nešto sveto, neizmjerno sveto obavilo je iz 
tih Jurinih riječi Kristininu dušu, u kojoj su 
osjećaji blaženstva skladom nebeskih harmonija 
kliktali... pjevali... A kroz sav sjaj, kojim je 
poput divnog hrama bila ispunjena njena duša, 
samo je jedan oblačak neprimjetno preletio i 
iščeznuo taknuvši se onih harmonija blaženstva 
tek malom, jedva čujnom disonancom: Paval... 


XVIII. 


Kad je jesen 1918. toplinom svojih blagih li- 
stopadskih dana razastrla vedro raspoloženje po 


Europi i Americi, koje su jednako čeznule za | 


mirom, sve je glasniji postajao šapat, koji je 
išao od usta do usta, da se ratu konačno bliži 
kraj. Srca su radosno zadrhtala od željnog išče- 

kivanja, a oči su se sretno caklile, kad su stali 
stizati prvi glasovi, da je volja za mirom i tež- 


nja za slobodom stala ušutkavati četirigodišnju. 


ratnu tutnjavu. 

I među pittsburškim je Slovacima nastalo 
življe gibanje, a Paval Čaplović je zanosno us- 
plahiren samo obilazio od jednoga do drugoga, 
da što više čuje o onom, što se zbiva i što će 


sve još biti. Za njega je dolazak mira imao po- . 


sebno značenje: doživjet će slobodu domovine 


i vratiti se svojoj kući. A povratak kući znači 


povratak Kristini. U ovo četiri i po godine po- 
stigao je, hvala Bogu, što je u Americi tražio, 
pa. sad može ponosno stupiti pred Kristininu 


majku i reći: »Nisam više posljednji u selu, da , 


ne bih bio vrijedan Kristine!« Samo ako ga Kri- 
stina još čeka... 
To ga je pitanje, odkad je Amerika pred go- 


“dinu i pol ušla u rat, neprestano uznemirivalo i 


sve većma zbunjivalo. Sate i sate je znao zami- 
šljen sjediti i zuriti preda se, a oko njega kao 
da se zlokobno javljao neki tajanstveno opori 
glas: »Zašto nisi otišao kući, kad. si ono imao 
prilike ići?« S tim se glasom miješao drugi na- 
stojeći ga zlobnom  piskutljivošću nadvikati: 
»Zašto si prestao Kristini pisati?« A treći je 
muklom dubinom prigušeno tutnjio: »Zar mi- 
sliš, da te čeka? Zar misliš, da te čeka?« 

»Čeka... čeka...« hvatao se s obje ruke za 
glavu i zarinuvši prste u vlasi grčevito je stiskao 
zube osjećajući, kako mu svaki živac u tijelu 
trepti, dršće, a glava samo šumi... šumi... . 

Kad bi se iza takvog napadaja očaja živčano 
malo smirio, nastojao je sam sebi odgovoriti 
na pitanja, koja su ga mučila i grizla: 

»Nisam se mogao vratiti kući ne postigavši 
ono, za što sam došao ovamo. A Kristini sam se 
prestao javljati, jer sam stao nesvijesno osje- 

ćati, da njena ljubav nije prema meni više bila 
onako slobodna, kao dok nisam bio izgubio oko, 
.nego da je opterećena osjećajem obveze prema 
meni. Nisam htio, da me čeka samo iz te dušev- 
ne obveze, pa da se jedamput radi toga osjeti 
nesretnom. Htio sam, da u punoj slobodi srca 
odluči, hoće li me čekati ili ne će. Ako me do- 
čeka, to će biti i za nju i za mene pobjeda, 
koja će nepokolebivo učvrstiti zajedništvo na- 
šeg života. Ako me ne dočeka, bar ona valjda ne 
će biti nesretna, a meni kako bilo...« 


Nato bi skočio i pojurio, da se u gradskoj 
vrevi ili u društvu znanaca rastrese i smiri svoje 
uzburkane misli. I da što manje misli na svoju 
vlastitu sudbinu, predavao se mislima na sudbinu 
svoje domovine. Sjećao se, kako je prvi val ve- 
like ljubavi prema domovini osjetio, kad se prije 
dvije godine raznio glas o clevelandskom spo- 
razumu slovačkih i čeških prvaka u Americi, da 
će Slovačka i Češka, pošto zbace stoljetni tu- 
đinski jaram sa sebe, stvoriti svaka svoju drža- 
vu, koje će se povezati u jednu zajednicu. Po- 
misao, da će Slovačka imati svoju vladu, svoje 
ministre, svoj sabor, svoju prijestolnicu, svoje 
zakone, svoje škole, svoje željeznice, svoj no- 
vac — uopće sve svoje i samo na svom jeziku 
te da će se svaki tuđinski trag iz života slova- 
čkog naroda izbrisati, činila se Pavlu tako veli- 
ka, te ioj veličine nije njegova jednostavna du- 
ša mogla posve ni obuhvatiti. Ali tim većma je 


osjećao nemir, kad je čuo, kako mnogi Slovaci 


ne susprežući se od zanosa nad onim, što Slo- 
vačkoj dolazi, ipak zabrinuto govore: 


»Sve je to lijepo i dobro, kako je u Cleve- 
landu dogovoreno. Ali odakle nam i iamstvo, 
da će sve to tako biti? Mnogi naime Česi usu- 
dđuju se već ovdje u Americi reći, da Slovačka 
nije ni dosad u državnoj zajednici s Madžarima 

ih 


ništa imala, pa slovački narod nije propao, a po- 
gotovu joj ništa ne treba u novoj državnoj za- 
jednici s Česima, jer će u njoj sve prazne drža- 
vopravne povlastice nadoknaditi bratstvo i na- 
rodno jedinstvo. Treba dakle biti na oprezu, da 
ne bi sloboda, koja nam dolazi, ostala samo pra- 
zna ljuska bez jezgre.. .« 

I sve se više očitovala želja, da prava Slova- 
čke u budućoj državnoj zajednici Čeh4 i Slo- 
vaka budu točno i pismeno utanačena i ugovo- 
rena. Iza dugih se rasprava jasno vidjelo, da se 
tu radi o sukobu dvaju svjetova, dvaju nazira- 
nja, i dok je jedna strana. praznim frazama i 
susretljivim obećanjima nastojala sve opreke 
zabašuriti, druga je strana sve upornije tražila 
sigurnost i jasnoću osnovanu na pravnoj ob- 
vezi. Međusobno je nepovjerenje i sumnjičenje 
između slovačke i češke strane bilo već doseglo 
toliki mah, da je napokon rečeno: 

»Pa dobro, neka se u Pittsburghu održi velika 
skupština, na koju će doći i češki vođa Masaryk!« 

Paval je već bio mnogo čuo o tom čuvenom 
češkom učenjaku: da je veoma uman, da je od- 
lučan borac za češka narodna prava, da stoji na 
čelu pokreta, koji traži češku državnu slobodu, 
ali da je kraj toga čovjek, koji je pogazio svoju 
katoličku vjeru i digao na nju kuku i motiku. 
Premda je ovo posljednje budilo u Pavlovoj 
duši nevoljko raspoloženje, radovao se, što će 
čuti i vidjeti čovjeka, u kojega toliki upiru oči 
s velikom nadom. . 

Došao je i taj dan. Bilo je to baš na Tijelovo 
30. svibnja 1918. Na veliku skupštinu pohrlili 
su i Slovaci i Česi, pa kad su iz Masarykova go- 
vora čuli samo najljepše, što su uopće mogli 
poželjeti o slobodi, koja dolazi, Paval je vidio, 
kako se sva lica sjaju od dragosti i oduševljenja. 
I sam je bio sav u zanosu kao nikada u životu. 
Ali ipak je čuo glasove, koji su se javljali: 

»Načinimo o svemu, što će i kako će biti, pi- 
smeni ugovor!« 

Uzalud su neki nastojali takve glasove ušut- 
kati, jer da je ono, što Masaryk kaže, svetije od 
svakog ugovora. Uzalud se digla graja na one, 
koji se nisu dali nikako ušutkati ni umiriti po- 
vicima i smicalicama. Napokon su prevladali 
trjezniji i razboritiji izjavivši: 

»Pa dobro, načinit ćemo ugovor!« 

Iza skupštine sastali su se prvaci američkih 
Slovaka i Čeha, sporazumili se, da će u budu- 
ćoj češko-slovačkoj državi Slovačka imati au- 
tonomiju s vlastitim saborom, vlastitom upra- 
vom, vlastitim sudovima, vlastitim školama i vla- 
stitim jezikom, napisali o tom ugovor i podpi- 
sali ga zajedno s Masarykom. 

Dok su ta vijećanja trajala, Paval je bio me- 
đu onima, koji su nestrpljivo i radoznalo čekali, 
kako će se sve to završiti. A kad je dogovor bio 
dovršen i ugovor podpisan, pa kad su se slo- 
vački i češki predstavnici zadovoljna i vedra lica 
razilazili, pade odnekale iznenada poklik: 

»Živio Pittsburški ugovor!« 

Taj su poklik prihvatili svi, koji su nagrnuli, 
da se na svoje oči uvjere, što je ugovorom pis- 
meno utanačeno, prihvatili su ga osobito svi 
Slovaci i raznijeli ga po svoj Americi, doklegod 
je dopiralo slovačko ime i gdjegod je kucalo 
slovačko srce. 

Paval se još i nakon pet mjeseci živo sjećao, 
kako je ono divan bio dan u životu pittsburških 
Slovaka, pa kako je i sam bio obuzet zanosom, 
koji je potisnuo u pozadinu sva njegova osobna 
životna pitanja i sve duševne brige. Vedar, odu- 
ševljen i ponosan gledao je otada u sve, što se 
oko njega zbivalo, osjećajući, kako mu noge stu- 
paju po čvršćem, sigurnijem tlu prema danima 
budućnosti, 

Tako su prolazili dani, tjedni i mjeseci, dok 
na uri svjetskog zbivanja nisu stali odkucavati 
i posljednji listopadski dani. Brzojavi, koji su 
stali stizati iz Europe, odjeknuli su po svoj 
Americi potresnim odjekom. 


Američki su Česi zakliktali, kad je 28. listo- 
pada iz Praga pukao glas: 


»Češki su narodni predstavnici proglasili dr- 
žavnu samostalnost!« 

Američkim su se Hrvatima u punom zanosu 
zatalasali osjećaji, kad je 29. listopada iz Za- 
greba stigla vijest: 

»Hrvatski je sabor proglasio samostalnost Hr- 
vatske!« 

I američkim je Slovacima radosno zadrhtala 
duša, kad je 30. listopada vijest iz Slovačke 
javila: 

»Slovački su narodni prvaci u Turčianskom Sv. 
Martinu proglasili, da se Slovačka odcjepljuje 
od Ugarske i stupa u češko-slovačku državnu 
zajednicu.« 

Samo su se u općem zanosu neki Slovaci ipak 
zamislili i kao u nekoj nejasnoj slutnji zapitali: 

»A što je s autonomijom? što je s Pittsbur- 
škim ugovorom?« 

Nitko im nije znao ništa odgovositi, Slovačka 
je predaleko, a da bi do Amerike bio mogao do- 
prijeti glas, kako se već u najsvečanijim prvim 
časovima slovačke slobode našao netko, tko je 
patvorivši zapisnik o svetomartinskoj deklara- 
ciji zarezao u sam korijen onoga, što je tu stvo- 


“reno, ciljajući tom zlokobnom patvorinom pro- 


tiv pittsburških utanačenja. 
Ne sluteći ništa pohrlio je Paval već za neko- 
liko dana pittsburškom slovačkom župniku. 
»Idem kući! Idem u slobodnu Slovačku!« go- 
tovo klikne. 

Župnik ga mirno pogleda te će ozbiljno: 

»Viđdim, Paval, vaš divni mladi zanos, kojim 
odkrivate svu iskrenost svoje duše. Ali o vašem 
tako brzom putu u domovinu ne može, mislim, 


još biti govora. Slovačka je još poprište borba, - 


koje će možda i duže potrajati, jer će madžar- 
ska vlast iz Slovačke morati biti silom maknuta. 
K tomu je i Češka u nekom revolucionarnom 
vrijenju, koje je posebno upereno protiv kato- 
ličke Crkve. I sve se bojim, da husitski raspolo- 
ženi Česi ne pokušaju svoje misli i djela pre- 
nijeti i u Slovačku, koja će im se, uvjeren sam, 
odlučno oprijeti, ali bi takav pokušaj urodio 
velikim zlom za tek započetu češko-slovačku za- 
jednicu. Ako me dakle hoćete poslušati, strpite 
se još neko vrijeme, dok se ne vidi, kako će se 
u domovini razviti prilike. A ako ćemo pravo, 
tko zna, koliko je odmah u prvo vrijeme i si- 
gurno putovanje i po moru i po Europi... .« 

Paval se zamislio, a onda s velikim samopri- 
jegorom izusti: 

»Pa dobro, pričekat ću.. .« 

Ali osjećao je, kako su mu noći, ispunjene be- 
sanicom, postajale sve dulje i mučnije, dok nije 
živčano oslabljen i iscrpljen morao i u bolnici 
potražiti lijeka... ' 


XIX. 


Kako se Slovačka stala oblačiti u svečano ru- 
ho slobode, tako se Kristina spremala, da obu- 
če vjenčano ruho, čim Juro stigne kući i svuče 
vojničko ruho. Bila je u svojoj sreći, koja joj 
se tako ljupko smiješila, već upravo nestrpljiva, 
kad su dani za danima prolazili, a Jure još nije 
bilo, nego joj se samo javljao pišući: 

»Doći ću, draga moja Kristina, doći ću, čim 
očistimo Slovačku od onih, koji su se kroz ti- 
suću godina kao krlje prilijepili uz njeno tijelo, 

pa nikako da je puste. Naša pukovnija slova- 
čke slobođe, u koju su i mene primili (jer sam, 
kako znaš, još ljetos, nakon što sam ono poho- 
dio Hlinku u Ružomberku, okrenuo ratu leđa i 
zajedno sa svojim zapovjednikom otišao u hr- 
vatske gore, da ondje dočekamo slobodu), lijepo 
napreduje zaposjedajući s novom češko-slova- 
čkom vojskom mjesto za mjestom, kraj za kra- 
jem Slovačke. Do konca siječnja bit ćemo go- 
tovi, a onda mi se nadaj... .« 

Dugo je to, čitavu vječnost dugo bilo za Kri- 
stinu. Ali čekala je, čeznula i predavala se slat- 
kom snatrenju o danima, kojima se nadala. I 
dočekala ih je. Sredinom veljače 1919. došao je 
Juro kući. Kristina se samo privinula uza nj, pa 
ni čuti, da ga ma i namalo kuda još pusti od 
sebe. 

»Moj si i ne dam te višel« šaptala mu je tiho, 
slatko, strastveno. 

A Juro je plivao u sreći nad njenom tako ve- 
likom ljubavlju, većom, nego što ju je sebi ikad 
mogao i zamisliti. 

»Kad ćemo k Hlinki?« stiskao joj je toplo ru- 
ke i ponirao značajnim pogledom u njene du- 
boke oči. 

»Kadgod ti hoćeš...« izlanula bi tiho nasla- 
njajući nježno glavu na njegovo rame. 

Andrej Hlinka je već u to vrijeme sve više 
stao obilaziti širom Slovačke dižući svoj glas 
protiv onih, koji su u čašu slovačke slobode stali 
nalijevati gorčinu razočaranja. Slovačka duša, 
taknuta bezobzirnošću najelementarnijeg neshva- 
ćanja u najosjetljiviji dio svoj bivstovanja, uz- 
bunila se, digla se i doviknula: »Što je moje, 
ne daml« A Hlinka je prvi taj povik razumio, 
dao mu dostojan oblik i pohrlio od jednog do 
drugoga kraja Slovačke, da sve, što zdravom 
slovačkom snagom diše, digne na noge. 

»Na okup za autonomiju!« bio je njegov zov, 
koji su vjerne slovačke duše razumjele kao zov 
za pravom i punom slobodom. A kad je taj zov 
odjeknuo po cijeloj Slovačkoj tako snažno, te 
se čuo i po dalekim stranama Europe, pa čak 
i do Pittsburgha u Americi, svatko je razabrao, 
kako se mali, dotada bezdušno ugnjetavani slo- 
vački narod nakon tisućugodišnjeg sna budi, 
otvara oči i stupajući za jednostavnim, ali po- 
nosnim i srčanim ružomberškim župnikom po- 
kazuje odlučnu volju, da se ne će zadovoljiti s 
krnjom, polovičnom slobodom. Digoše se na 
Hlinku oni, koji su slovačku slobodu htjeli uči- 
niti unosnom trgovinom. Gdje bi se Hlinka po- 


javio, čula se i pucnjava oružničkih pušaka, a 


lice se Slovačke ogorčeno grčilo, slovačka se 
pest stiskala, slovačka je duša s Hlinkom kli- 
cala: 

»Za Boga život, za narod slobodu!« 

A jeka bi odbijajući se o snjegoglave Tatre 
odgovarala: 

»Autonomija je naša sloboda!« 

Ustalasala se sva Slovačka, uzbibale su se sve 
slovačke glave, iznad kojih se visoko izdizala i 
sve jače isticala glava Andreja Hlinke okružena 
sjajem, koji je očaravao slovačka srca, a bez- 
dušnike zapanjivao i zaprepaštavao. 

Trnava — grad, koji je kroz stoljeća obasja- 
vao Slovačku zrakama kulture i u kojem su se 
s mnogobrojnih crkava razlijegali stoljetni zvu- 
ci zvona dozivajući slovačkim dušama u svijest, 
da se sve neugasive težnje i nade najneprevar- 
ljivije i najunosnije ukamaćuju samo u skrovi- 
štu Božjih svetinja — dočekala je također otvo- 
rena srca prvi dolazak Andreja Hlinke u svoju 
sredinu. Duh Antuna Bernol&ka, koji je slovački 
jezik bio uveo u kolo samostalnih jezika, duh 
Andreja Radlinskoga, koji je trnavsku knjigu 

učinio najvećim darom slovačkom narodu, duh 
Moyzesa i Haulika, koji su iz Trnave potražili 
i našli put k slovačkoj supatnici Hrvatskoj, duh 
Antuna Vrančića i Marka Križevčanina, koje je 
Hrvatska Trnavi dala kao zalog ljubavi, koja će 
uvijek vezati Slovačku s Hrvatskom, okružili su 
pojavu Andreja Hlinke i oživjeli s njegovim do- 
laskom staru veličinu Trnave. Prošlost i sadaš- 
njost stapala se kod toga u sjaj, u kojem je za- 
plivala sva trnavska bliža i dalja okolica. A taj 
je sjaj privukao k Trnavi sve, što je slovački 
osjećalo. Rijeke su se slovačkog ljudstva u uz- 
burkanim valovima slijevale u taj slovački Rim, 
slovačke su se zastave svečano vijorile, pjesme 
zanosno orile, a slovačka srca razdragano klik- 
ćući hrlila, da pozdrave onoga, koji će odsad 
ravnati njihovim težnjama, njihovim osjećajima, 
njihovom sudbinom. 


I Hrvatski se Grob uzbibao. I iz njega se zata- 
lasao val prema Trnavi, da pozdravi uskrisite- 
lja Slovačke. I dok su se svi pozdravi, koji se 
digoše iz radosnih i zanosnih srdaca, prostrli 
pred Hlinkom, koji je uz svečanu zvonjavu 
upravio korake prema Božjem hramu, dvije su 
duše pred oltarom uršulinske kapelice sretno 
uzbuđene čekale na nj, da za sav život prime 
blagoslov njegove ruke, kojoj se poslušno pre- 
davala sva Slovačka. Došao je, stao pred njih, 
a sa srebrne škrinje, u kojoj počivaju kosti bl. 
Marka Križevčanina i njegovih košičkih sumu- 
čenika, odrazio se neobičan sjaj, kad je Hlinka 
štolom i znakom križa povezao dva života, da 
ih nikad nitko više ne razveže, dva hrvatska ži- 
vota, koje je odnjihala Slovačka. 


Juro i Kristina su klečeći pred Hlinkom osje- 
ćali, kako njegove svećeničke riječi svetošću . 
zaogrću ljubav njihovih žarkih srdaca i kako iza 
njegove pojave sva Slovačka upire oči u njihovu 


10 145 


sreću kao u simbol one sreće, kojom će Hlinkina 
ruka obasuti sve, koji dođu k njemu... 


XX, 


Ljetna je nedjelja sredinom kolovoza 1919. 
bila zloslutno tiha. Juro je u rano jutro odpu- 
tovao, da prisustvuje Hlinkinoj skupštini u Ži- 
lini. Kristini je bilo neobično tjeskobno pri duši 
osjećajući se prvi put iza svog vjenčanja same. 

 Pošla je u crkvu. Došavši do nje stala je kao 
gromom ošinuta. Pred njom se stvorio Paval. 
Upro je u nju poput olova težak, prodoran, 
tužan pogled i samo je izlanuo: 

»Kristima, zašto me nisi dočekala?« 

A onda se najedamput uhvatio za glavu, za- 
hihotao i vičući: »U Ameriku! U Amerikul« od- 
jurio niz ulicu, kao da ga bjesovi gone. 

»Paval!... Paval!...« zavapila je njegova 
majka. 

Njemu se činilo, da u tom majčinu zovu čuje 
daleki neki glas, koji pred njim bježi, bježi sve 
dalje, što ga više nastoji dostići. U trku je pru: 
žao ruke, kao da ga želi uloviti, zaustaviti i za nj 
se uhvatiti, da ne klone i ne padne... 

U taj čas prostruji zrakom bolni jauk, na koji 
se sve glave okrenuše prema crkvi. Ke 

»Kristina!... Kristina!...« zakukala je Kri- 
stinina majka videći kćer, kako je zateturala i 
na samom se ulazu crkve srušila u besvjestici. 

Sav je Hrvatski Grob bio uzbuđen. Za cijele 
su se službe Božje zabrinuta lica nijemo pogle- 
davala, a od časa bi se na čas mnoga i osvrtala 
prema crkvenom ulazu kao u nekom tihom stra- 
hu, da još neki nenadani događaj ne pomuti sveti 
mir Božjeg hrama. 

Kad se iza svete mise pobožni svijet razilazio, 
zamišljeno su spuštene glave raznosile šapat, 
koji je drhtao na svim usnama i ispunjao selo: 

»Paval je šenuo umom... Od prevelike lju- 
bavi.. .« 

Kao da je taj šapat dopirao do Kristine i kao 
da je se od časa, do časa oštrim ubodom doti- 
cao srca, ona je ležeći na postelji i buljeći nepo- 
mično nekud uvis samo uzdisala i jaukala: | 

»Jao, što sam učinila!... Jao, što sam uradila!« 

A onda bi zaklopila oči i puštala, da joj suze 
teku ispod zatvorenim vjeđa. 

. Majka je njena stajala kraj nje i mirila je i 
tješila, kako je znala. Videći kćer u duševnim 
mukama bila je sva u strahu, da se i s njom ne 
dogodi kao s Pavlom, da na dođe i u njenoj duši 
do kakvog poremećenja. Jeza ju je spopadala 
kod takve pomisli. Osjećala je, da bi tada svi- 
snula od bola, jada i tuge. Ta od nje je sve to 
došlo. Bila je odlučila ubiti Kristininu i Pavlovu 
ljubav. Tolike se godine naslađivala gušeći tu 
ljubav, kao što ubojica guši svoju žrtvu, kad je 
uhvati za grlo. Obuzeta paklenom strašću nije 
kod tog ni mislila na to, kako ubiti ljubav znači 
gotovo isto, što i ubiti život. Ta prava je ljubav 
isto tako Božji dar kao i život. I kao što u 
život ne smije dirnuti ljudska ruka, da ga odu- 
zme, nego je to pravo za sebe samo Bog pridr- 
žao, tako je to i s ljubavlju. A ona se drznula 
da ubije Kristininu i Pavlovu ljubav! I gle ne- 
sreće, koju je prouzročila: Pavla je nagnala u 


duševni mrak, iz kojega se valjda nikad više ne“ 


će izbaviti, a i Kristina se našla na granici tog 
istog mraka... 
»Smiluj joj se, Bože, samo njoj se smiluj!« 


šaptala je sklapajući ruke u trenutcima, kad bi: 


Sa. ino malo bila smirila te ležeći zatvorila 
či. 
Ali već časak zatim Kristina bi se 
i c ' opet trgla, 
ČE ama i lamajući rukama iznova sila 
aukati i uzdisati, te njena majka nije već 
što da počne. I . nim 


sta 
pd 

»Mene, Bože, kazni, kako hoćeš, jer ja sam 
kriva, a ne Kristinal« vapila je šaptom. 

A onda se sjetila Terezije, Pavlove majke. 
Kako li je njoj jadnici sada? Kažnjena je, što je 
svojoj drugarici preotela ljubav, kažnjena, da se 
užasnija kazna ne može ni zamisliti, kažnjena na 
svom jedincu sinu. A je li doista njena krivnja 
bila tolika, da je morala tako strašno biti kaž- 
njena? Preotela je njoj, Margiti, Ferdu, njenu 
prvu ljubav. A je li ono bila prava ljubav? Nije 
li to samo sebi tako umišljala? Ta zar bi Ferdo 
bio ostavio nju i prišao Tereziji, da je nju s njim 
vezala prava ljubav? Nije li prava ljubav bila 
tek ona, koja se razvila između njega i Terezije? 
Pa kakvo je pravo onda ona, Margita, imala, da 
se buni protiv njihove ljubavi i da je čak oba- 
spe prokletstvom? Da je i u njenu srcu bilo prave 
ljubavi, ona se ne bi nikad bila mogla pretvoriti 
u onakav bijes, kakvim je bila planula na Tere- 
ziju i Ferdu i s kakvim je natjerala u nesreću 
eto njihova sina, pa i svoju vlastitu kćer. Lju- 
bav se nikad, ako je prava, ne može pretvoriti u 
mržnju. Ona uvijek ostaje ono, što jest: ljubav, 
pa i ako se kadkad mora sklonuti u tišinu prega- 
ranja... 

Tako je Margita sada, kad je vidjela užas 
onoga, što je prouzročila, u sebi razmišljala 
osjećajući, kako joj se duša puni kajanjem. Tri- 


deset je godina njeno srce kipjelo mržnjom na 


Tereziju, koja je eto doista ostala bez svega: 
muža je Ferdu izgubila u ratu, a sad joj se sa 
sinom dogodilo još i gore, nego da ga je izgu- 
bila. Njoj, Margiti, moglo bi sad biti srce na 
mjestu. Ali što ona sad ima od svega toga? Ne- 
samo da nema ništa, nego udarac nesreće, koji 
se srušio na Tereziju, zahvatio je eto jednim 
krajem i Kristinu, a s tim zapravo i nju, Margitu, 
samu. A zar bi do-svega toga bilo došlo, da nije 
bilo njene mržnje na Tereziju? 

Dok je tako Kristinina majka puštala mislima 


maha, da rasterete onu težinu, koja joj je bila 
pritisla srce, Kristina se pomalo smirivala te se 
već malo bila i sabrala, Sjedeći na postelji šu- 
tjela je duboko zamišljena. A onda uzdahne: 

»Jadni Paval! Koliko sam mu zgriješila! Hoće 
li mi to Bog moći oprostiti?« I pokrije u tihom 
jecanju rukama lice. 

Majka joj se približi, obujmi joj glavu te za- 
jecavši i sama izusti: 

»Ne, nisi ti, Kristina, ništa kriva. Svemu sam 
kriva ja. Ja sam ubila vašu ljubav. Ja sam gora 
nego ubojica. Meni neka Bog sudi! Htjela sam 
postići tvoju sreću, a eto izvrnulo se u nesreću. 


*OPILLEH mi, kćeri moja, oprosti! .. .« 
Prvi put je Kristina vidjela svoju majku u 


skrušenim suzama, u kojima se «lamio njen pr- 
kos i utonuo njen bijes. 

»Idem i Pavlovoj majci. Past ću pred nju na 
koljena i moliti je. da mi oprostil« zvučale su 
riječi Kristinine majke još skrušenije, još spre- 
mnije na sve, štogod bude trebalo, samo da od- 
vrati udarce sudbine od Kristine. 

A Kristina je samo očajno pitala: 

»Što će Paval? Što će sad Paval?« 

Tada digne glavu i zagleda se u majku: 

»Njemu sam prvom dala riječ. Zar nisam on- 
da više obvezana prema njemu, nego prema 
Juri?« 

Majka je sa strepnjom zadrhtala na te riječi. 
Zanijemila je gledajući, kako se Kristina diže i 


ogledavajući se, čim da se ogrne, veli polako, 


prigušeno: 
»Idem k Pavlu.. .« 
U taj čas uleti u kuću susjedov sin i vikne: 
»U Žilini su danas oružnici pucali u Hlinkinu 
skupštinu. I vaš Juro je ranjen... .« 

če čemu 


odi še suzu 


Oko Kristine se sve stalo okretati. ' 

»Juro... moj Juro!« zavapila je, uhvatila se 
za srce i pala natrag na postelju. 

Šat kasnije gledala je tupo pred sebe. Vi- 
djela je u duhu do ludila usplahirenog Pavla i 
krvavo ranjenog Juru, a između njih se trzalo 
i kidalo njeno srce. Komu ono zapravo sad pri- 
pada, komu ga ona sad duguje? Nad tim je pi- 
tanjem gušila suze, koje su same od sebe ka- 
pale. Nad tim je pitanjem sklopila ruke, kao da 
će u tihom šaptu molitve naći odgovor. 

A onda joj se najedamput pojavi pred nje- 
nom sviješću jedna sveta ruka, koju je upam- 
tila, kako se digla nad njom i nad Jurom na 
blagoslov, kad su klečali u trnavskoi keopelići 
I ukaza joj se visoki, veličanstveni svećenički 
lik, koji se nraćenl slavospjevom cijele Slovačke 
pio sagnuo k njoj i Juri, da ih po Božjoj volji 
združi, kako ih nikad nitko više ne bi mogao 
razdružiti. ' 

»K Juri... samo k Juril« diglo se nešto u 
njenoj duši, obuhvatilo njeno srce, njeno ustrep- 
talo biće i stalo da je vuče, nosi... 

A u isto se vrijeme u žilinskoj bolnici nad 
ranjenog Juru nagnuo vitki lik Andreja Hlinke, 
koji je toplo mu stiščući ruke govorio: 

»Ovo je, Juro, žrtva velike tvoje ljubavi, koja 
je, ako je prati Božji blagoslov, najveća po- 
bjednica. Na žrtvama će velike ljubavi pobije- 
diti i naša domovina Slovačka i davna domo- 
vina tvojih pređa Hrvatska .. .« 


XXI. 


. Juro Grebić je već skoro dva mjeseca sjedio u 
. zatvoru. Sutra će češko-slovačka republika pro- 
slaviti svoju prvu godišnjicu, a on, koji se njenu 
dolasku toliko radovao, sad eto u zatvoru raz- 

mišlja, kako se toliko toga, što je od slovačke 
slobode očekivao, izvrnulo naglavce. 


Sloboda je došla, slovački ju je narod s ra 


došću primio i prigrlio, ali našlo se sebičnjaka, 
koji su je stali lišavati njenih pravih draži. I da 
se nije digla ruka ružomberškog župnika Hlinke 
na njenu obranu, tko zna, što bi sve od nje 
bilo. Među onima, koji su tu radosno stali uz 
Hlinku, bio je i Juro s Kristininim ocem. Na prvi 
Hlinkin zov pošli su u borbu za autonomiju, I 
eto Juro je u Žilini morao i krvlju posvjedočiti 
svoju privrženost Hlinki. Nije mu to žao, dapače 
je i ponosan na tu svoju žrtvu. Ali ipak mu je 
bilo teško, kad je vidio, da ranjen mora ostati 
u bolnici, mjesto da se vrati svojoj Kristini. Tek 
je tri mjeseca bilo prošlo od njihova vjenčanja. 
Bio je u brizi, kako li će se ona uplašiti, kad do- 
čuje, što se s njim dogodilo. No tast mu je obe- 
ćao, da će Kristinu već umiriti, neka se za to ni 
najmanje ne brine. 


Tako je Juro ostao u bolnici. Odležao je dva 


tjedna, a kad mu je rana zacijelila, mjesto da 
je bio pušten kući, odpremiše ga u zatvor zato, 
što drži s Hlinkom, koji je, kako mu rekoše, od- 
putovao čak u Pariz, da podkopa i razruši dr- 
žavu. 

Juro je bio očajan. Misao na Kristinu razdi- 
rala mu je srce. Što će ona sada, dok on bude 
morao sjedjeti zatvoren? I dokle će on uopće 
tako morati čamiti u tamnici? I zašto... zašto? 
Mjesto odgovora na ta pitanja izcerila se pred 
njim zlobna neizvjesnost, kao da mu se ruga: 


»Tako ti i treba! Mjesto da si mirno ostao kod. 


svoje Kristine, sad eto znaj, kako je to, kad se 
netko slijepo drži slobodi za skute ,. .« 

Ravno mjesec dana od želinske skupštine do- 
živio je prvi radosni dan: došao mu je u pohode 
Mišo, Kristinin brat. 

»Mišo!« kliknuo je od radosti i zagrlio ga sna- 
žno, toplo, s velikim ganućem, a iza toga je sasuo 
na nj pregršt pitanja: »Kad si se vratio iz rop- 
stva? Šta radi moja Kristina? Kako moji rodi- 
telji? Kako tvoji? Što ima novo u Hrvatskom 
Grobu? .. .« 

Mišo nije znao, na što prije da mu odgovori. 

»Vratio sam se kući uoči Male Gospe,« zapo- 
čne mu kazivati. »Tako sam eto preko dvije go- 
dine proveo u ropstvu. Možeš misliti, kako sam 
se radovao tom povratku, A tek kako su se moji 
radovali, osobito Kristina! Sirotica, mnogo trpi.« 

»Kristina, moja Kristinal« uhvati se Juro za 
glavu. »Kad ću joj se moći vratiti?« 

»Previše je najedamput udarilo po njoj. Tvoje 
tamnovanje, pa Pavlov povratak ...« ' 

»Kojeg Pavla?« usplahirio se Juro. 

»Čaplovića... .« 

»Zar se vratio? Kada? Šta je s njim? Govori!« 
saletio je Juro Mišu uhvativši ga za ruku. 

Mišo je prekasno uvidio, da nije trebao Pavla 
spominjati. Sad je pokušao tu stvar zabašuriti. 

»Vratio se nekako baš onda, kad si ti u Žilini 
bio ranjen,« reče, »Sad sa svojom majkom seli 
u Slovački Grob. Kažu, da su novcem, koji je 
donio, ondje kupili kuću i zemlje...« 

Juri je na te riječi bilo odlanulo. Samo je uz- 
dahnuo: , 

»Ah, možda sam mu i ja skrivio. ..« 

Mišo je nastojao svojim pričanjem o Kristini 
skrenuti njegove misli drugamo. I doista se Juro 
nije mogao dosta naslušati svega, što mu je go- 
vorio o Kristini. 

»A skoro sam i zaboravio, da si evo dobio pi- 
smo...« najedamput se sjeti Mišo, posegne u 
džep i pruži mu list. 

»Pismo? Odakle?« čudio se Juro, dohvatio list, 
stao ga premetati, pa će u čudu: »Pa to je iz 
Hrvatske od mog bivšeg zapovjednika.« 

Nato ga brzo rastvori i stane poluglasno čitati: 


»Dragi Juro! Odkad se rat svršio i odkad smo 
se rastali, samo si mi se jedamput javio, kad si 
me pozvao u svoju svadbu, Bio bih rado došao, 
da budem svjedok tvoje sreće i da ujedno vidim, 
gdje i kako živite vi naši dragi slovački Hrvati, 
ali kako sam se baš u to vrijeme i ja spremao 


na isto takav životni korak, razumjet ćeš, da na 


put u Slovačku nisam mogao ni misliti. Nisam ti 
se otada javljao, dok me evo jedan neobičan 
događaj nije ponukao, da ti danas pišem. 
Došao sam po poslu u Zagreb. Idem ti ja ju- 
čer preko Zrinjevca, kad najedamput ugledam, 
kako od kolodvora prema meni dolazi svećenik 
visoka i vitka stasa. Zagledao sam se u ni, jer 
iako sam po svemu vidio, da je stranac, učinio 
mi se njegov lik odnekale poznat. I dok sam tako 
u nji gledao, bili smo se jedan drugom posve pri- 
bližili. Uto on najedamput stane preda me i s lju- 


. baznim me pozdravom slovački upita, kojim bi 


smjerom najbrže došao do stolne crkve. Na nje- 
gove prve slovačke riječi meni najedamput sine 
glavom: Hlinka! Sjetio sam se naime slike, koju 
si mi donio bio, kad si se ono pred godinu dana 
vratio od Hlinke iz Ružomberka, I dok sam mu 
hrvatski odgovarao, u meni je sve kopkalo po 
mozgu pitanje: Odkud bi se Hlinka najedamput 
stvorio kod nas u Zagrebu? Ponudio sam mu se, 
da ga odpratim do katedrale. A kad sam idući uza 
nj izustio pitanje, nije li on doista župnik Hlin- 
ka iz Ružomberka, samo je u čudu raširio oči. 

»A odakle me vi poznajete?" upita. 

Moje ga je pripovijedanje, kako si mi ti na 
frontu donosio glasove o njemu, veoma zanimalo. 
Samo je govorio: 

«Divni ste vi Hrvati! Pa zar možemo mi Slo- 
vaci imati boljih i iskrenijih prijatelja? ... Kako 
je krasna vaša zemlja, kroz koju sam se evo 
na ovom putu provezao! Kako je veličanstven 
vaš Zagreb! Šteta, što imam samo dva sata vre- 
mena, da se u njemu zadržim. Ali možda će mi 
Bog dati, da se još bilo kada u nj vratim. Veoma 
“bih to želio. / 

A zašto se sad ne zadržite dulje?" upitam. 
<. .>Imam samo toliko vremena, koliko vlak tu 
“stoji. Putujem naime u Pariz.. / 4 

Kad je to izrekao, kao.da se malo trznuo. “A 
onda mi stisne ruku pa će povjerljivo: 

.Nemojte nikom reći, da ste se sreli s Hlin- 
kom. Za ovaj se moj put zasad ne smije znati. 
Sudbina Slovačke traži, da idem onamo, gdje 
se danas kroji sudbina svijeta... > 

Nisam ga više ništa pitao. A vidio sam, da bi 
baš zato, što želi ostati nepoznat, volio, da ga 
dalje pustim samoga. Pred zagrebačkom smo se 
katedralom rastali: on je ušao unutra, a ja sam 
se vratio na Jelačićev trg. Tu sam stao, da ga 
još jedamput vidim, kad se bude vraćao. I vidio 
sam ga, kako je četvrt sata kasnije žurno dola- 
zio od katedrale'i upravio korake prema'Zri- 
njevcu. Ondje se u mnoštvu izgubio mom po- 
gledu. < , 

Ne mogu ti, Juro, reći, kako sam radostan, 
što sam evo i ja jedamput imao sreću vidjeti 


onoga, čije je ime najuže vezano s imenom Slo- . 


vačke, s njenim patnjama, njenom slobodom i 
njenom budućnošću. A u toj svojoj radosti evo 
“pišem i tebi...« < ' 

Juru je to pismo njegova bivšeg zapovjednika 
neizmjerno razdragalo. Pročitavši ga bio je u 
cijelom daljnjem razgovoru s Mišom veoma ras- 
položen. Cijeli sat mu je bio dopušten za taj 
razgovor, pa kad se Juro iza toga opet vratio u 

svoju ćeliju, osjećao je, kako mu je velika ve- 
drina ispunila dušu. TA vidio je svog najboljeg 
druga Mišu, čuo je za svoju Kristinu i dobio čak 
iz Hrvatske vijesti o Hlinki. 


Još i sada se živo sjeća tog dana, od kojega 
mu je radosniji bio samo još onaj, kad ga je 
došla posjetiti i Kristina. Bilo je to prije dva 
tjedna. Dva je mjeseca nije bio vidio, pa kako je 
se bio zaželio! Samo ju je gledao i držao za 
ruke, a njene su se lijepe oči, isprva pune suza, 
samo caklile od dragosti, koje nije mogla 
prikriti. Obuzeti osjećajima nisu mnogo ni go- 
vorili, pa je njihovu šutnju morao ispuniti svo- 
iim kazivanjem Kristinin otac, koji je s njom bio 
došao. 

»Sve je kod kuće dobro,« govorio je, » samo 
da nam se ti što prije vratiš. I u cijeloj bi Slo- 
vačkoj sve bilo dobro, samo da nam se Hlinka 
vrati... .« 

»Zar se još nije vratio iz Pariza?« upita Juro. 

»Vratio se pred nekoliko dana,« Kristinin će 
otac. »Ali baš na putu ovamo čuo sam, da je 
prekjučer u noći odveden nekamo u Češku u 
zatvor... .« : 

Juro je samo zinuo i razrogačio oči od čuda. 
I sad još, kad se toga sjeti, ponavlja u sebi pi- 


* tanje, koje je tada izustio: 


»A zašto? ... Zašto? ... Ili zar se sloboda od- 
kupljuje samo tamnicom? ,. .« 

To je pitanje zaustavilo i sada sve njegove 
misli, te nije ni opazio, kako su se vrata ćelije 
bila otvorila, niti je čuo, da je netko zovnuo 
njegovo ime. Tek kad ga drugi, koji su s njim 
sjedili u istoj ćeliji, povukoše za kaput, začuje, 
kako ga stražar s vrata zove: 

»Juro Grebić... uzmite sve svoje stvari... 
pušteni ste na slobodu. : .« 

XXII. 


Kakogod je Juro bio presretan uz Kristinu, 
odkad se vratio iz zatvora, ipak se neka laka 
sjenka bila spustila na njegovu: sreću. Čuvši za 
sudbinu jadnoga Pavla bio je do dna duše po- 
tresen, te se nije mogao suzdržati, a da ne rekne 
Kristini: 

»Zar nismo nas dvoje krivci Pavlove nesreće?« 

Ona je samo uprla svoje duboke oči u njegov 
pogled, a onda će nakon kratke šutnje mirno: 

»Koliko sam ja, Juro, radi toga u svojoj duši 
prepatila, dok si ti bio u bolnici i tamnici! Ali 
kad sam sve promislila, došla sam do zaključka, 
oda tu nema druge, nego razum i srce podvrći 
Božjoj volji. Bog je nas dvoje vezao nerazrje 
šivim vezom, koji je jači i-prači ad «vaga, šte 
ie možda prije zaokupljalo naše srce. A možda 
je Pavlova sudbina i za nas samo kušnja, koju 
nam Bog šalje, da vidi, poštujemo li više njegov 
zakon ili sklonosti svog nestalnog srca. I postalo 
mi je, Juro, jasno, da ni Pavlova nesreća, koli- 
kogod za nju mnogi i mene krive, ne smije po- 
mutiti svetost tvoje i moje veze. Za svoju kriv- 
nju, ako sam kriva, spremna sam dati zadovolj- 
štinu životom svojim, koji neka sav bude posve- 


ćen Božjoj volji i onom, što nam je ona namet-' 


nula svetošću našeg braka. . .« 

Juro je zadivljeno gledao u Kristinu. Bilo mu 
je, kao da to ne govori ona, nego neko više biće, 
koje je daleko iznad njega i koje jedva može da 
shvati i dosegne. I samo kad ju je iza toga pri- 
vinuo u blaženi zagrljaj, osjetio je, da je to ipak 
ona, njegova Kristina, koja ga diže, da udarce 
života, kojima čovjek ne može izbjeći, ne gleda 
samo pod uskim vidokrugom ljudskoga gledanja. 
I duboko je smirenje ispunilo njegovu dušu. 

Iz tog duševnog smirenja trzala ga je samo od 
vremena do vremena Kristinina zabrinutost, s ko- 

jom je ona gledala svoju majku, kako iz dana u 
dan vene i propada. 


>To je radi Pavlove nesreće,« govorila je Kri- 
stina tužno Juri. 


A kad je jednoga dana na izmaku zime Mišo 
dojurio u Jurinu kuću i javio, da je majci jako 
pozlilo, Kristina je samo zadrhtala, kao da ju je 
protesla groznica, i prekrivši rukama lice ostala 
nekoliko časaka nijema. Zatim se trgla i pojurila 
preko ulice. Utrčavši u sobu svoje majke našla 
ju je, kako leži bez svijesti na postelji, a otac 
je tužno ridao. 

Kad su zvona te večeri s crkve najavila, da se 
Margita Jelačić preselila u vječnost, miješao se 
s tom tužnom zvonjavom šapat sela: 


»Bog ju je pozvao na odgovornost za Pavlovu 
nesreću . . .« ' 


A dan iza njena ukopa gledali su stanovnici 
Hrvatskoga Groba prvi put, kako Paval ulazi u 
selo, staje i križa se pred kućom Jurja Jelačića 
te odlazi na grob Kristinine majke. Bio je to po- 
nedjeljak, prvi dan mjeseca ožujka 1920. 


Istoga dana donijele su novine vijest: 


»Andrej Hlinka je pušten iz tamnice, ali osta je 
interniran u Pragu... .« 


A Juro Grebić je pročitavši tu vijest samo po- 
digao glavu, zagledao se u daljinu i rekao: 


»Sva ga Slovačka s velikom ljubavlju čeka kao 
svog neokrunjenoga vladara. A s njom i mi slo- 
vački Hrvati...« 


I sve su se glave oko njega, spuštene u tuzi 
za Kristininom majkom, na te riječi digle, kao da 
ih je obasjao neki nenađani sjaj, na koji su 
odavna čekale... 

EPILOG 


Jutro je svoje prvo danje svijetlo stalo mije- 
šati s titravim svijetlom električne svjetiljke u 
Hlinkinoj sobi Društva sv. Vojtjeha, kad je dr 
Grančić dočitao posljednju stranicu zapisaka 
Jožka Turinića. Zatim je zaklopio bilježnicu, utr- 
nuo svijetlo i zatvorio oči, da još barem malo 
uhvati san, koji je preplašen danjim svijetlom 
stao uzmicati... 

S trnavskih je tornjeva jutarnja zvonjava 
stala ispunjati grad i okolicu, te su, kao da u 
ritmičkom natjecanju i svečanom harmonijskom 
višeglasju kliču »Hlinka... Hlinka«, prodrli i u 
sobu, da uspavaju od noćnog čitanja izmorene 
oči Hrvata, kojemu je Hlinkina soba pružala no- 
ćas tako snažan doživljaj, a sada ga uzela u svoj 
zagrljaj... 

